হঠাতে ৰাহুল গান্ধীৰ প্ৰেমিকাক লৈ কিয় তোলপাৰ চ’ছিয়েল মিডিয়া! : কোলাত কোন এই প্ৰেমিকা?\nহঠাতে ৰাহুল গান্ধীৰ প্ৰেমিকাক লৈ কিয় তোলপাৰ চ’ছিয়েল মিডিয়া? কোলাত কোন এই প্ৰেমিকা?\nএগৰাকী সুদৰ্শন যুৱকে কোলাত এগৰাকী সুন্দৰীক দাঙি লৈ আছে আৰু দুয়োৱে দুয়োৰ চকুলৈ অনুৰাগৰঞ্জিত চাৱনিৰে চাই চাই দুয়োতে মগন হৈ আছে। এই ফ’টোখন ভাইৰেল হৈছে চ’ছিয়েল মিডিয়াত।\nফ’টোখন চ’ছিয়েল মিডিয়াত ভাইৰেল হোৱাৰ লগে লগে এচামে কংগ্ৰেছ নেতা ৰাহুল গান্ধীক আক্ৰমণ তথা ট্ৰল আৰম্ভ কৰি প্ৰশ্ন কৰিছে ‘তেওঁৰ কোলাত কোন এই অপ্সৰা?’\nকোনো যুৱতীয়ে সুধিছে ‘ৰাহুল গান্ধীৰ প্ৰেমিকা কেতিয়া সৃষ্টি হ’ল?’ ৰাহুল গান্ধীক টেগ কৰি এগৰাকীয়ে সুধিছে, ‘এইবোৰ কি?’\nকোনোৱে সুধিছে, ‘ৰাহুল গান্ধী কেতিয়াৰ পৰা নায়ক হ’ল?’ ‘ৰাহুল গান্ধীৰো প্ৰেমিকা আছে নেকি?’ এইদৰে ট্ৰ’ল আৰম্ভ কৰা হৈছে ৰাহুল গান্ধীক।\nটুইটাৰত ৰাহুল গান্ধীক ট্ৰল আৰম্ভ কৰা এই ফ’টোখন আচলতে হৈছে হলিউদৰ এখন ছবিৰ নায়ক-নায়িকাৰ ফ’টো। ছবিখন হৈছে ২০১৫ চনত হলিউদত মুক্তিপ্ৰাপ্ত ফিফটি চেডছ অৱ গ্ৰে।\nজেমি ডৰ্নন আৰু আনাষ্টেছিয়া ষ্টীল অভিনীত হলিউদৰ এই ছবিখন এতিয়া অ’টিটি প্লেটফৰ্মত মুক্তি দিয়া হৈছে আৰু কোনো ভাৰতীয় লোকে চিনেমাখনৰ এটা দৃষ্টিনন্দন মুহূৰ্তৰ স্থিৰ ছবিখন সামাজিক মাধ্যমত এইদৰে ভাইৰেল কৰিছে।\nঅভিনেতা জেমিয়ে অভিনেত্ৰী তথা ছবিখনৰ প্ৰেমিকাৰ চৰিত্ৰত অভিনয় কৰা আনাষ্টেছিয়া ষ্টীলক কোলাত লৈ থকা ফ’টোখনত দুয়োৱে চাৰি চকুৰ দৃষ্টিত অৱগাহন কৰি থকা দেখা গৈছে।\nছবিখনত নায়কৰ চৰিত্ৰত অভিনয় কৰা হলিউদৰ অভিনেতা জেমি ডৰ্ননকে বহুতে ৰাহুল গান্ধী বুলি ভুল কৰি অথবা কিছুৱে ইচ্ছাকৃতভাৱে ৰাহুল গান্ধীক ট্ৰল কৰাৰ মানসিকতাৰে চ’ছিয়েল মিডিয়াত ফ’টোখন ভাইৰেল কৰিছে। ফ’টোখনত জেমিৰ সৈতে ৰাহুল গান্ধীৰ চেহেৰাৰ যথেষ্ট মিলো দেখা গৈছে।\nকংগ্ৰেছ নেতা ৰাহুল গান্ধীক ট্ৰল কৰি কোনোৱে কৈছে, ‘ৰাহুল গান্ধীৰো প্ৰেমিকা আছে, মোৰহে নাই।’\nএগৰাকীয়ে ৰাহুল গান্ধীক টেগ কৰি কৈছে ‘এইবোৰ কেনেধৰণৰ ব্যৱহাৰ!’


freedom-fighter-hem-bharali-passed-away– News18 assam\nবৰ্ষীয়ান গান্ধীবাদী, মুক্তিযোদ্ধা, পদ্মশ্ৰী হেম ভৰালীৰ দেহাৱসান\nমৃত্যুৰ সময়ত তেখেতৰ বয়স আছিল ১০২ বছৰ\nLast Updated : April 29, 2020, 20:46 IST\nবৰ্ষীয়ান মুক্তিযোদ্ধা, প্ৰবীন গান্ধীবাদী নেতা ,পদ্মশ্ৰী হেম ভৰালী আৰু নাই। বুধবাৰে বিয়লি গুৱাহাটীৰ পূৱ-শৰণীয়াস্থিত নিজ বাসগৃহত ভাৰতৰ স্বাধীনতা সংগ্ৰামৰ জীৱন্ত দলিল বুকুত বান্ধি লৈ ফুৰা স্বৰাজ আন্দোলনৰ বীৰ সেনানীগৰাকীয়ে শেষ নিশ্বাস ত্যাগ কৰে । মৃত্যুৰ সময়ত তেখেতৰ বয়স আছিল ১০২ বছৰ।\nভাৰত চৰকাৰে পদ্মশ্ৰী, জাতীয় সংহতি বঁটা আদি বিভিন্ন সন্মানেৰে বিভূষিত কৰা স্বাধীনতা সংগ্ৰামী হেম ভৰালীয়ে ৪২'ৰ আন্দোলনত কেইবাবাৰো কাৰাবাস খাটিছিল । বিনোৱা ভাৱেৰ 'ভূদান যজ্ঞ'ত সক্ৰিয়ভাৱে অংশ লৈ তেখেতে ৰঙিয়াকে ধৰি ৰাজ্যৰ বিভিন্ন প্ৰান্তত পদব্ৰজে প্ৰচাৰ কাৰ্য্য চলাই জনসাধাৰণক উদ্বুদ্ধ কৰি তুলিছিল ।\nৱাৰ্ধাত বুনিয়াদী শিক্ষাৰ প্ৰশিক্ষণ সম্পূৰ্ণ কৰি পিছলৈ তেখেতে গুৱাহাটীৰ পূব-শৰণীয়াত 'কস্তুৰবা আশ্ৰম' স্থাপনত আগভাগ লৈ গান্ধীজীৰ বুনিয়াদী শিক্ষাৰ প্ৰচাৰ আৰু প্ৰসাৰত মুখ্য ভুমিকা পালন কৰিছিল । কস্তুৰবা আশ্ৰমত সুদীৰ্ঘ দিন ধৰি সমাজ সংস্কাৰৰ কামত ব্ৰতী হৈ থকা ভাৰতৰ সংগ্ৰামী ইতিহাসৰ 'মহীৰূহ' হেম ভৰালীয়ে সমাজৰ বিভিন্ন শ্ৰেণীৰ মহিলাক একগোট কৰি আত্মসহায়ক গোট স্থাপন কৰি বোৱা-কটা, খাদী- গ্ৰামোদ্যোগ আদিৰ জৰিয়তে স্বনিয়োজনৰ পথ দেখুৱাৰ লগতে গান্ধী- দৰ্শন আৰু গ্ৰাম-স্বৰাজৰ সোপান অংকণ কৰিছিল ।\nবাৰ্ধক্যজনিত কাৰণত প্ৰায় এমাহে গুৱাহাটীৰ এখন ব্যক্তিগত নাৰ্চিং হ'মত চিকিৎসাধীন হৈ আছিল হেম ভৰালী। মৃত্যুৰ পূৰ্বে তেখেতে গুৱাহাটী চিকিৎসা মহাবিদ্যালয় আৰু হাস্পতালক দান কৰি থৈ গৈছিল তেখেতৰ শৰীৰ । আজি তেখেতৰ নশ্বৰ দেহ চিকিৎসা মহাবিদ্যালয় খনলৈ অনা হয়। হেম ভৰালীৰ মৃত্যুত মুখ্যমন্ত্ৰী সৰ্বানন্দ সোণোৱালে গভীৰ শোক প্ৰকাশ কৰিছে।\nFirst published: April 29, 2020, 20:46 IST\nদেহ ব্যৱসায়ক এক বৈধ বৃত্তি হিচাপে বিবেচনা উচ্চতম ন্যায়ালয়ৰ, তেওঁলোকক আমনি নকৰিবলৈ আৰক্ষীক আদেশ ...\nStar Shower At Karan Johar's 50th Birthday Bash: কৰণ জোহৰৰ ৫০সংখ্যক জন্মদিনত তাৰকাৰ ভিৰ, কোন কোন আহিল? চাওক ফটো\nনাজিৰা সমষ্টিৰ দুখন চাহ বাগিচাত অসম চৰকাৰৰ চাহ বাগিচা আদৰ্শ উচ্চ মাধ্যমিক বিদ্যালয়ৰ শুভ উদ্বোধন কৰিলে শিক্ষা মন্ত্ৰীয়ে ...\nঅৱশেষত মহানগৰীৰ খাৰঘূলিত তৃতীয়বাৰ ট্ৰেংকুলাইজ কৰি বশ কৰিলে জনাঞ্চলত বিচৰণ কৰা বনৰীয়া ম'হ !\nULFA-Iৰ বাৰ্ষিক বাজেট কিমান জানেনে আপুনি ? সদৰী কৰিলে ৩৮ বছৰে ULFAত সশস্ত্ৰ সংগ্ৰাম কৰা বিত্ত সচিব জীৱন মৰাণে ...


ভাৰতত বন্ধ নহয় PUBG ! কিন্তু কিয় ?\nPUBG বিশ্বজুৰি জনপ্ৰিয় হোৱাৰ পিছত চীনা কোম্পানী Tencent–এ নিৰ্মাতাসকলৰ সৈতে এক চুক্তি কৰি চীনত ইয়াক মাৰ্কেটিঙৰ কাৰণে লয়\nJune 30,2020 11:11\nকেন্দ্ৰীয় চৰকাৰে এক জাননীৰ জৰিয়তে ভাৰতত নিষিদ্ধ ঘোষণা কৰে ৫৯টা মোবাইল চীনা এপ। কেন্দ্ৰীয় তথ্য আৰু সম্প্ৰচাৰ মন্ত্ৰণালয়ৰ তৰফৰ পৰা সদৰী হয় এই বৃহৎ ঘোষণা। কেন্দ্ৰ চৰকাৰে ইনফৰমেচন টেকন’লজি এক্ট, 2000 (IT Act, 2020)ৰ ধাৰা 69Aৰ অধীনত এই ৫৯ চীনা এপ নিষিদ্ধ কৰিছে। এই চেকশ্যনত ব্যৱস্থা আছে যে কেন্দ্ৰ চৰকাৰ বা অধিকৃত অধিকাৰসমূহে যদি বিবেচনা কৰে ইয়াৰ জৰিয়তে দেশৰ অখণ্ডতা, সাৰ্বভৌমত্ব বা সুৰক্ষাৰ প্ৰতি কোনো ধৰণৰ বিপদ আছে তেনেহ’লে এইসমূহ তেওঁলোকে নিষিদ্ধ কৰিব পাৰে।\nএতিয়া মানুহৰ মাজত প্ৰশ্ন উঠিছে বন্ধ হ’ব নেকি PUBG। সদ্যহতে ভাৰতত PUBG নিষিদ্ধ ঘোষণা কৰাৰ সিদ্ধান্ত লোৱা হোৱা নাই। PUBG হৈছে Bluehole নামৰ দক্ষিণ কোৰিয়াৰ এটা গেম ষ্টুডিঅ’ৰ দ্বাৰা সৃষ্ট আৰু পৰিচালিত গেম। কিন্তু গেমটো বিশ্বজুৰি জনপ্ৰিয় হোৱাৰ পিছত চীনা কোম্পানী Tencent–এ নিৰ্মাতাসকলৰ সৈতে এক চুক্তি কৰি চীনত ইয়াক মাৰ্কেটিঙৰ কাৰণে লয়।\nলাহে লাহে চীনা কোম্পানীটোৱে বিতৰণৰ ক্ষেত্ৰত অধিক দখল লাভ কৰে আৰু ভাৰতৰ প্লে ষ্টৰত PUBG চীনা কোম্পানী Tencent–এ বিতৰণ কৰে। অৱশ্যে মিশ্ৰিত মালিকীস্বত্বৰ কাৰণে সোমবাৰে ভাৰতত নিষিদ্ধ হোৱা এপৰ তালিকাৰ পৰা বাদ পৰিল PUBG। হয়তো ভাৰত চৰকাৰে এতিয়ালৈকে এই তথ্য আহৰণ কৰিব পৰা নাই যে চীনৰ Tencent–এ PUBGত কিমান শতাংশ মালিকীস্বত্ব ৰাখিছে। সেই কথাখিনি স্পষ্ট নোহোৱা বাবেই সদ্যহতে PUBG ভাৰতত চলাই থকাৰ সিদ্ধান্ত লৈছে কেন্দ্ৰীয় চৰকাৰে।\nNewzNow Chinese App PUBG Banned India Central Govt নিউজ নাও চীনা এপ পাবজি ভাৰত নিষিদ্ধ কেন্দ্ৰীয় চৰকাৰ


নাগৰিকপঞ্জী উন্নীতকৰণ প্ৰক্ৰিয়া আৰু আমাৰ কৰণীয় « Abdul Kalam Azad\nনাগৰিকপঞ্জী উন্নীতকৰণ প্ৰক্ৰিয়া আৰু আমাৰ কৰণীয়\nGuest Post by Abu Jafar Mullah\nযোৱা ২০১০ চনৰ ২১ জুলাই তাৰিখত হেজাৰ হেজাৰ জনসাধাৰণে শুদ্ব নাগৰিক পঞ্জিৰ দাবীত বৰপেটাত এক বিৰাট প্ৰতিবাদ সাব্যস্ত কৰিছিল৷ অসম আৰক্ষীয়ে বৰ্বৰ বাবে প্ৰতিবাদকাৰীৰ ওপৰত গুলি চালনা কৰিছিল৷ আমাৰ ভতিজা মাইদুল মোল্লা সমন্নিতে চাৰিজন সাধাৰণ প্ৰতিবাদকাৰী আৰক্ষীৰ গুলিত নিহত হয়৷ লগতে বহু প্ৰতিবাদকাৰী চিৰদিনৰ বাবে ঘূনীয়া হয়৷\nকিন্তু দুখৰ বিষয় এইযে, যিসকল লোকে শুদ্ব নাগৰিকপঞ্জিৰ দাবীত প্ৰান আহুতি দিলে, তেওঁলোকৰ দাবীক নস্যাৎ কৰি চৰকাৰে আকৌ আসোৱাহ পূৰ্ণ প্ৰক্ৰিয়াৰেই শুদ্ব নাগৰিকপঞ্জী উন্নীতকৰনৰ কাম কৰিব গৈ আছে৷ বৰঞ্চ এইবাৰ এখোজ আগুৱাই গৈ চৰকাৰৰ সিদ্বান্তত উচ্চতম ন্যায়ালয়ৰ মোহৰ লগাই আনিলে৷\nআসাম পাবলিক ওৰ্কছ নামৰ বেচৰকাৰী সংগঠনে উচ্চতম ন্যায়ালয়ত তৰা গোচৰত অসম চৰকাৰে এনে এক হলফনামা দাখিল কৰিলে যাৰ ওপৰত ভিত্তি কৰি ন্যায়ালয়ে এক নিৰ্দেশনা জাৰি কৰিছে৷ বৰ্তমানৰ প্ৰস্তাৱিত নাগৰিকপঞ্জী উন্নীতকৰন প্ৰক্ৰিয়াই অসমৰ বংগীয়মূলৰ হেজাৰ হেজাৰ দৰিদ্ৰ মুছলমান সকলক যে যমৰ যাতনা দিব তাত সন্দেহৰ কোনো অৱকাশ নাই৷\nআদালতৰ নিৰ্দেশনাত কোৱা হৈছে যে, চৰকাৰে নাগৰিকপঞ্জী উন্নীতকৰনৰ বাবে চৰকাৰে প্ৰ-প্ৰত্ৰহে যোগান ধৰিব, ঘৰে ঘৰে গৈ তথ্য সংগ্ৰহ নকৰে বা পূৰ কৰা প্ৰ-প্ৰত্ৰসমুহ সংগ্ৰহও নকৰে৷ প্ৰত্যন্ত গাৱঁৰ পৰা দৰিদ্ৰ দিন মজুৰ এজনেওঁ প্ৰ-প্ৰত্ৰ জমা দিবলৈ চহৰলৈ আহিব লাগিব৷যিজনে দুবেলা দুমুঠি অন্নৰ বাবে হাহকাৰ কৰিব লাগে তেওঁৰ পক্ষে এয়া কৰা কিমান সম্ভৱ হ’ব সহজেই অনুমেয়৷ নিৰ্দেশনাত আৰু কোৱা হৈছে যে, প্ৰ-প্ৰত্ৰসমুহ নিজে পুৰ কৰিব লাগিব৷ চৰাঞ্চলত শিক্ষাৰ হাৰ আজিওঁ ২০% তকৈ বেছি নহ’ব৷সেইসময়ত নাগৰিকপঞ্জী উন্নীতকৰনৰ প্ৰ-প্ৰত্ৰ নিজে কেনেকৈ পুৰ কৰিব সেয়া চৰকাৰেহে ভালকৈ জানিব৷\nআমাৰ বুজিবলৈ বাকি নাই যে, চৰকাৰ তথা প্ৰতিক্ৰিয়াশীল চক্ৰই এক বৃহৎ সংখ্যক বংগীয়মূলৰ অশিক্ষিত, দৰিদ্ৰ জনসাধাৰণক নাগৰিকপঞ্জী উন্নীতকৰন প্ৰক্ৰিয়াৰ আওঁতাৰ পৰা বাহিৰত ৰাখি তেওঁলোকৰ নাগৰিক তথা ৰাজনৈতিক অধিকাৰ চিৰদিনৰ বাবে কাঢ়ি লোৱাৰ ষৰযন্ত্ৰ কৰিছে৷ শাসক শ্ৰেণীৰ এয়া প্ৰথম পদক্ষেপ নহয়৷ এইখিনিতে উল্লেখ কৰা বাঞ্ছনীয় যে, ডি ভোটাৰ সমুহক কৌশলপূৰ্ণভাৱে ন্যায়ালয়ৰ উক্ত নিৰ্দেশনাৰ ভিত্তিত বিদেশী বুলি স্বীকৃতি দিয়া হ’ল৷ প্ৰয়োজনীয় সকলো প্ৰমান প্ৰত্ৰ থাকিলেওঁ ডি ভোটাৰ সকলে নাগৰিকপঞ্জী উন্নীতকৰনৰ বাবে আবেদন কৰিব নোৱাৰিব৷ নাগৰিকপঞ্জী উন্নীতকৰনৰ আগতে তেওঁলোকে বিদেশী ন্যায়াদীকৰণৰ পৰা নিজকে ভাৰতীয় বুলি প্ৰমান কৰিব লাগিব৷ আমি মনত ৰখা উচিত যে, নিস্পত্তিকৃত ডি ভোটাৰ গোচৰৰ ৯৪%কে প্ৰকৃত ভাৰতীয় নাগৰিক বুলি আদালতে ৰায়দান কৰিছে৷\nকিন্তু শ্বহীদ মাইদুলহঁতৰ আত্মবলিদান আমি ইমান সোনকালে পাহৰিলে হ’বজানো? যিসকলে মাতৃভূমি আৰু জাতিৰ মংগলৰ বাবে পুলিচৰ গুলি বুকু পাতি ল’লে, সেই বীৰৰ আত্মাৰ শান্তিৰ বাবে আমি হাত-সাৱটি বহি থাকিলে নহ’ব৷ শ্বহীদৰ চৰম ত্যাগক মূলধন কৰি ৰাজনীতি বহুত হ’ল৷ বহুতে মন্ত্ৰী-বিধায়কো হ’ল৷ কিন্তু যেতিয়ালৈকে শুদ্ব নাগৰিকপঞ্জীৰ জৰিয়তে বিদেশী সমস্যাৰ স্থায়ী সমাধান নহয়, শ্বহীদৰ আত্মাই শান্তি নাপায়৷\nপ্ৰশ্ন হয়, আজিৰ এই জটিল সন্ধিখনত প্ৰতেকজন অসমীয়াৰ কৰণীয় কি? ন্যায়ালয়ৰ নিৰ্দেশকক সন্মান জনাই অবৈধ বিদেশী সমস্যাক চিৰদিনৰ কাৰণে কবৰ দিবলৈ আমি কি কৰা উচিত? আমি কি কৰিলে শাসক তথা বেদেশীৰ নাম স্বদেশীক হাৰা-শাস্তি কৰা দল-সংগঠনৰ কুটিল ষৰযন্ত্ৰক পৰাভুত কৰিব পৰা যাব?\nআমি আগতে উল্লেখ কৰিছোঁ যে, নিস্পত্তিকৃত ডি ভোটাৰ গোচৰৰ ৯৪%কে ভাৰতীয় নাগৰিক বুলি আদালতে ৰায়দান কৰিছে৷ বাকি ৬%ৰ বিষয়ে অধ্যয়ন কৰিলে দেখা যায় যে, প্ৰায়বোৰ গোচৰেই একপক্ষীয় ভাবে ৰায়দান কৰা হৈছে৷ অভিযুক্ত ব্যাক্তি সকলে অত্যাধিক আৰ্থিক দৈন্যতাৰ বাবে আদালতত হাজিৰে হ’ব পৰা নাই৷ এই পৰিসংখ্যাৰ পৰা এটা কথা স্পষ্ট যে, লাখ লাখ বিদেশীৰ অংকযে মনে সজা তাত অকনো সন্দেহ নাই৷\nগতিকে আমাৰ প্ৰথম আৰু প্ৰধান দায়িত্ব হ’ল জনসাধাৰণক নাগৰিকপঞ্জী উন্নীতকৰণৰ গুৰুত্ব আৰু প্ৰয়োজনীয় নথি-পত্ৰ সম্বন্ধে সচেতনতা বৃদ্বি কৰা৷ আমি মনত ৰখা উচিত যে, নাগৰিকপঞ্জী উন্নীতকৰণৰ কাম আৰম্ভ হ’বলৈ আৰু বেছি দিন নাই৷ সময়মতে জনসাধাৰাণক সজাগ কৰিব নোৱাৰিলে অন্তিম সময়ত নথি-পত্ৰ যোগাৰ কৰাৰ নামত নিৰ্বাচনী বিষয়া আৰু চক্ৰ বিষয়াৰ কাৰ্য্যালয়ত হেতা-উপৰা লাগিব৷ যাৰ পৰা মধ্যভোগী দালাল আৰু প্ৰতিক্ৰিয়াশীল চক্ৰটোৱে বেছি লাভান্নিত হ’ব৷\nএই সজাগতা সৃষ্টিৰ বাবে আমি দলীয় ৰাজনীতিৰ উৰ্দত গৈ সুসংহত তথা সুমুহীয়া ভাবে প্ৰচেষ্ঠা লোৱা উচিত৷ ‘বিদেশী’ অপবাদৰ পৰা চিৰদিনৰ বাবে মুক্তি পাবলৈ এয়াই আমাৰ শেষ যুদ্ব হোৱা উচিত৷ এজনো প্ৰকৃত ভাৰতীয়ৰ নাম যাতে নাগৰিকপঞ্জী উন্নীতকৰণ প্ৰক্ৰিয়াৰ পৰা বাদ নপৰে তাৰ বাবে প্ৰতিজন সচেতন অসমীয়াই আগভাগ লোৱা উচিত৷ কোনো এজন বিদেশীৰ নামো যাতে নাগৰিকপঞ্জীত অন্তৰ্ভুক্ত নহয় তাৰ প্ৰতিও মনযোগ দিবো লাগিব৷ এই কাম সুকলমে কৰিবলৈ আমি প্ৰতেকটো গাওঁ বা চুবাত সজাগতা সভা অনুষ্ঠিত কৰি, সজাগতা সমিতি গঠন কৰিব পাৰো৷ গাৱঁৰ শিক্ষিত যুৱক-যুৱতীয়ে এই কামত আগভাগ ল’ব লাগে৷\nOne thought on “নাগৰিকপঞ্জী উন্নীতকৰণ প্ৰক্ৰিয়া আৰু আমাৰ কৰণীয়”\nAshraful Hussain said:\nবহুত ভাল স্তম্ভ হৈছে । মই ভাল পাইছো । এই কথা সমূহ আমি তৃণমূললৈ লৈ যাব পাৰিব লাগিব ।


Indian Politics Mock Test Part-7 - REPUBLIC WORLDS\nIndian Politics Mock Test Part-7\n2 October 20212October 2021 bbkrocks No Comments\nIndian Politics Mock Test Part –7– Mock test or Online Test isatest which is exactly similar to the main exam. Questions are in the same format and you need to solve in same time limit. Solving mock test gives youaperfect idea about the final exam. It helps you to analyse yourself and see where you stand, how much you can score.\nIndian Politics Questions & Answers\n#1. In which state, the President’s Rule was first imposed in India ( কোন খন ৰাজ্যত প্ৰথমে ভাৰতত ৰাষ্ট্ৰপতি শাসন জাৰি কৰা হৈছিল ) ?\n#2. President’s Rule can be imposed initially foraminimum duration of ( ৰাষ্ট্ৰপতি শাসন আৰম্ভণিতে নিম্নতম ___ ম্যাদৰ বাবে আৰোপ কৰিব পাৰি ) ?\n#3. What is the minimum age required for Governor ofastate ( এখন ৰাজ্যৰ ৰাজ্যপালৰ বাবে নিম্নতম বয়স কিমান ) ?\n#4. If President dies while in office, the Vice President can act as President foramaximum time period of ( যদি ৰাষ্ট্ৰপতিৰ কাৰ্যকালত মৃত্যু হয়, উপ ৰাষ্ট্ৰপতিয়ে সৰ্বাধিক কিমান সময়ৰ বাবে ৰাষ্ট্ৰপতি হিচাপে কাম কৰিব পাৰে ) ?\n#5. The union budget is presented in the Parliament each year on the ( কেন্দ্ৰীয় বাজেট প্ৰতি বছৰে সংসদত কেতিয়া উপস্থাপন কৰা হয় ) ?\n#6. What is the maximum number of elected members forastate assembly ( ৰাজ্যিক বিধানসভাৰ বাবে নিৰ্বাচিত সদস্যৰ সৰ্বাধিক সংখ্যা কিমান ) ?\n#7. What is the minimum number of members allowed forastate legislative assembly ( ৰাজ্যিক বিধান সভাৰ বাবে অনুমোদিত সদস্যৰ নিম্নতম সংখ্যা কিমান ) ?\n#8. Which state has the highest number of members in its state assembly ( কোন খন ৰাজ্যৰ ৰাজ্যিক বিধানসভাত সৰ্বাধিক সদস্য আছে ) ?\n#9. In which year, Sikkim becomeapart of India ( কোন বছৰত ছিকিম ভাৰতৰ অংশ হৈ পৰে ) ?\n#10. The Union Public Service Commission of India has been established under the Article ( ____ অনুচ্ছেদৰ অধীনত ভাৰতীয় ইউনিয়ন পাব্লিক চাৰ্ভিচ কমিছন স্থাপন কৰা হৈছে ) ?\nQuiz Name Indian Politics Mock Test Part-7\n#1. In which state, the President's Rule was first imposed in India ( কোন খন ৰাজ্যত প্ৰথমে ভাৰতত ৰাষ্ট্ৰপতি শাসন জাৰি কৰা হৈছিল ) ?\n#2. President's Rule can be imposed initially foraminimum duration of ( ৰাষ্ট্ৰপতি শাসন আৰম্ভণিতে নিম্নতম ___ ম্যাদৰ বাবে আৰোপ কৰিব পাৰি ) ?\nলগতে অংশ লওক Indian Politics Mock Test Part-6\nপ্ৰতিদিন Free Mock Test দিবলৈ আমাৰ গ্ৰুপত জইন হৈ লওক 👇👇\nHope that today you have done all the questions of Indian Politics Mock Test Part-7.fyou still want to ask anything regarding this, then message us in the comment section and we will reply to you soon.\nAssam GK Mock Test Part-15


Asenapine - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Asenapine in Assamese\nAsenapine की जानकारी\nAsenapine ৰ লাভ আৰু ব্যৱহাৰসমূহ- Asenapine Benefits & Uses in Assamese- Asenapine ar laabh aaru byavaharsamuh\nAsenapine ৰ পালি আৰু সেয়া কেনেদৰে ল'ব- Asenapine Dosage & How to Take in Assamese - Asenapine ar paali aaru xeya kenedore lobo\nAsenapine ৰ পাৰ্শ্চক্ৰিয়াসমূহ- Asenapine Side Effects in Assamese- Asenapine ar parshwakriyasamuh\nAsenapine সংক্ৰান্ত সতৰ্কতাবাণীসমূহ- Asenapine Related Warnings in Assamese- Asenapine xonkranta xatarkatabanisamuh\nঅইন দৰৱৰ সৈতে Asenapineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Asenapine with Other Drugs in Assamese- Oinor xoite Asenapine ar gurutor kriya-pratikriya\nAsenapine মতভেদসমূহ- Asenapine Contraindications in Assamese- Asenapine nishedhsamuh\nAsenapine ৰ বিষয়ে সততে সোধা প্ৰশ্নসমূহ- Frequently asked Questions about Asenapine in Assamese- Asenapine ar bikhoye satate xodha prashnasamuh\nখাদ্য আৰু মদৰ সৈতে Asenapine ক্ৰিয়া-প্ৰতিক্ৰিয়া- Asenapine Interactions with Food and Alcohol in Assamese- khadya aaru modor xoite Asenapine kriya-pratikriya\nAsenapine ৰ লাভ আৰু ব্যৱহাৰসমূহ - Asenapine Benefits & Uses in Assamese - Asenapine ar laabh aaru byavaharsamuh\nAsenapine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAsenapine ৰ পালি আৰু সেয়া কেনেদৰে ল'ব - Asenapine Dosage & How to Take in Assamese - Asenapine ar paali aaru xeya kenedore lobo\nAsenapine-ৰ উপাদানসমূহ - Asenapine Active Ingredients in Assamese - Asenapine-ar upadaansamuh\nAsenapine ৰ পাৰ্শ্চক্ৰিয়াসমূহ - Asenapine Side Effects in Assamese - Asenapine ar parshwakriyasamuh\nগৱেষণাৰ ভিত্তিত, Asenapine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAsenapine সংক্ৰান্ত সতৰ্কতাবাণীসমূহ - Asenapine Related Warnings in Assamese - Asenapine xonkranta xatarkatabanisamuh\nAsenapine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Asenapineএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Asenapine পুনৰাই গ্ৰহণ নকৰিব।\nAsenapine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAsenapineএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Asenapine গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Asenapine কি প্ৰভাৱ দেখা গৈছে?\nAsenapineৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Asenapine কি প্ৰভাৱ দেখা গৈছে?\nAsenapineৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Asenapine ৰ কি প্ৰভাৱ দেখা গৈছে?\nAsenapineৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Asenapineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Asenapine with Other Drugs in Assamese - Oinor xoite Asenapine ar gurutor kriya-pratikriya\nAsenapine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAsenapine মতভেদসমূহ - Asenapine Contraindications in Assamese - Asenapine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Asenapine লোৱা অনুচিত যাতে -\nAsenapine ৰ বিষয়ে সততে সোধা প্ৰশ্নসমূহ - Frequently asked Questions about Asenapine in Assamese - Asenapine ar bikhoye satate xodha prashnasamuh\nএই Asenapine-এ অভ্য়াস বা নিচাৰ সৃষ্টি কৰে নেকি?\nAsenapineৰে অভ্যাস গঠনৰ কোনো কথাৰ প্ৰতিবেদন পোৱা নাই।\nAsenapine লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Asenapine লওক।\nহয়, মানসিক বিসংগতিৰ চিকিত্সাৰ ক্ষেত্ৰত Asenapineৰ ব্যৱহাৰ উপকাৰী।\nখাদ্য আৰু মদৰ সৈতে Asenapine ক্ৰিয়া-প্ৰতিক্ৰিয়া - Asenapine Interactions with Food and Alcohol in Assamese - khadya aaru modor xoite Asenapine kriya-pratikriya\nখাদ্য আৰু Asenapineৰ ক্ৰিয়া-প্ৰতিক্ৰিয়া\nAsenapine আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Asenapineৰ মাজৰ প্ৰতিক্ৰিয়া\nগৱেষণাৰ অভাৱত, Asenapine লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nআপুনি বা আপোনাৰ পৰিয়ালৰ কোনোবাই Asenapine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Asenapine ব্যৱহাৰ কৰিছিল নেকি?\nআপুনি কিমান পৰিমাণে Asenapine সেৱন কৰিছিল?\nআপুনি Asenapine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Asenapine সেৱন কৰে?


Atan Borgohain and His Times Archives - Growhills Publishing\nTag Archives: Atan Borgohain and His Times\nসূৰ্যকুমাৰ ভূঞা।Surya Kumar Bhuyan\nড০ সূৰ্যকুমাৰ ভূঞা–চমু পৰিচয় ড০ সূৰ্যকুমাৰ ভূঞা (১৮৯২-১৯৬৪) আছিল অসমৰ এজন পণ্ডিত, গৱেষক, সাহিত্যিক আৰু ইতিহাসবিদ। তেওঁৰ জন্ম হয় নগাওঁত। ১৯০৯ চনত তেওঁ শ্বিলং চৰকাৰী স্কুলৰ পৰা অসম উপত্যকাৰ ভিতৰত প্ৰথম স্থান অধিকাৰ কৰি হাই স্কুল শিক্ষান্ত পৰীক্ষাত উত্তীর্ণ হয় আৰু ভেক্টৰিয়া মেম’ৰিয়েল স্বৰ্ণ পদক লাভ কৰে। সূৰ্যকুমাৰ ভূঞাই ১৯১১ চনত কটন কলেজৰ পৰা আই. এ. আৰু ১৯১৩ চনত কলকাতাৰ প্ৰেছিডেন্সি কলেজৰ পৰা ইংৰাজী বিষয়ত সন্মান সহকাৰে বি. এ. পাছ […]


সমাজ আৰু নাৰী – ভাৰতী পাঠক – ফটাঢোল\nসমাজ আৰু নাৰী – ভাৰতী পাঠক\n‘হে নাৰী, তুমি নিজকে নিচিনা কিয়\nতোমাৰো আছে নিজৰো অস্তিত্ব, নিজৰ শক্তি।\nপ্ৰতি খোজতে অৱহেলিত নিষ্পেসিত হ’লেও নিজৰ মহানতাৰে তুমি সদায় মহিয়সী।’\n‘নাৰী’ ঈশ্বৰৰ এক মহান সৃষ্টি। যাৰ অবিহনে এখন সমাজ অসম্পূৰ্ণ। নাৰীক ত্যাগ, ধৈৰ্য আৰু সাহসৰ প্ৰতীক হিচাপে মান্যতা দিয়া হয়। হিন্দু শাস্ত্ৰত নাৰীক ‘দেৱী’ বা ‘শক্তিৰ অধিষ্টাত্ৰী’ হিচাপে পূজা কৰা হয়। কিন্তু বিচাৰ্যৰ বিষয়টো হল ‘দেৱী’ ৰ স্থান দি পূজাৰ পিছতো হিন্দু সমাজ ব্যৱস্থাত নাৰীৰ প্ৰতি ইমান শোষণ কিয়? পুৰুষতান্ত্ৰিক সমাজ ব্যৱস্থাত নাৰীক বহু ক্ষেত্ৰত ভোগ্য আৰু পন্য বস্তুৰ দৰে ব্যৱহাৰ কৰা হয়। যাৰ প্ৰমাণস্বৰূপে প্ৰতিদিনে নিয়মিতভাৱে টি.ভি., পেপাৰ আদিত আঠ-দহটা বলাৎকাৰৰ ঘটনা, বোৱাৰী হত্যা, মহিলাৰ ওপৰত শাৰীৰিক আৰু মানসিক নিৰ্যাটনৰ ঘটনা শুনা পাওঁ। কেতিয়াবা কেতিয়াবা এই ঘটনাবোৰ ইমানেই হৃদয়বিদাৰক যে, মানবীয়তাৰ প্ৰতি বিশ্বাস হেৰাই যায় ।\nএই সমস্যাসমূহৰ ভিতৰত বৰ্তমান সময়ত আটাইতকৈ ত্ৰাসৰ সৃষ্টি কৰা সমস্যাটো হল ধৰ্ষণ বা বলাৎকাৰ। বুঢ়াৰ পৰা কেঁচুৱালৈকে কোনো সাৰি নাযায়। আজিকালি প্ৰায়ে সৰু-সৰু ছোৱালীবোৰ বয়স 3-6 বছৰৰ ভিতৰত ধৰ্ষণৰ ঘটনা শুনা যায়। যিবোৰ কাম তেওঁলোকৰ পিতৃ বা সম্বন্ধীয় লোকে কৰে। কিন্তু প্ৰশ্ন হ’ল এই ঘটনাবোৰ শুনাৰ পিছত আমি কি কৰো? হয়তো কোনোৱে মুড বেয়া বুলি কথাটোৰ পৰা আঁতৰি যাঁও, কোনোৱে সমাজখন অধঃপতনে গ’ল বুলি খেদ প্ৰকাশ কৰোঁ, ছচিয়েল মিডিয়াত আপডেট দিওঁ, কোনোৱে চৰকাৰ বা প্ৰশাসনৰ ওপৰত দায়িত্ব জাপি দি দায়িত্ব সামৰোঁ। তাতোকৈ ডাঙৰ কথা কোনোৱে তাৰ দোষো ছোৱালীৰ সাজ-সজ্জাৰ ওপৰত দি মহানতাৰ পৰিচয় দিওঁ। কিন্তু আমাৰ কৰণীয় সিমানেই জানো? আমি প্ৰত্যেকেজনেই এই অমানৱীয় ঘটনাবোৰ শিপাৰ পৰা উঘালিবলৈ চেষ্টা নকৰোঁ কিয়?\nইয়াৰ কাৰণ হ’ল সমাজত ল’ৰা আৰু ছোৱালীৰ মাজত সমতাৰ অভাৱ। আমাৰ সমাজ ব্যৱস্থাই শিক্ষাৰ লগতে বেলেগ দিশসমূহত ল’ৰাক দিয়া সুবিধাৰ সমানে ছোৱালীক দিব নিবিচাৰে। কাৰণ তেওঁলোকৰ মনত এই ধাৰণাই শিপাই থাকে যে, বেছিকৈ পঢ়াই-শুনাইনো কি লাভ, এদিনতো তাই আনৰ ঘৰ শুৱনি কৰিবই। কিন্তু তেওঁলোকে পাহৰি যায় যে, এখন সুস্থ সমাজ নিৰ্মাণৰ বাবে প্ৰত্যেকগৰাকী নাৰী শিক্ষিত হোৱাটো অত্যন্ত প্ৰয়োজনীয়। এগৰাকী শিক্ষিতা মাতৃয়েহে নিজৰ সন্তানক ভাল-বেয়া, উচিত-অনুচিত বিষয়ৰ যুক্তিসংগত জ্ঞান দি সুযোগ্য কৰি গঢ় দিব পাৰিব। কাৰণ বৰ্তমান সমাজত দুঃশাসনৰ অভাৱ নাই।\nএতিয়া প্ৰশ্ন হল, এই ধৰণৰ অপৰাধবোৰ সংঘটিত হোৱাৰ কাৰণ কি? ইয়াৰ উত্তৰত প্ৰথমেই ক’ব লাগিব পুৰুষতান্ত্ৰিক সমাজ ব্যৱস্থাত অৰ্থাত তেওঁ বাস কৰা সমাজখনত নাৰীৰ প্ৰতি কেনেধৰণৰ মনোবৃত্তি ৰখা হয়। দ্বিতীয়তে, সুৰাপান। তৃতীয়তে কৰ্মহীনতা। যাৰবাবে অধিক সংখ্যক উঠি অহা ল’ৰাই কোনো স্থানত একগোট হৈ বিভিন্ন আলোচনা, মদ্যপান, ইণ্টাৰনেটৰ বিভিন্ন চাইটত যৌনতাৰ ভিডিঅ চায়। যাৰ ফলত এইবোৰ বিষয়ৰ প্ৰতি অধিক উৎসুক হৈ পৰে। চতুৰ্থতে, ন্যায়ব্যৱস্থাত থকা সুৰুঙা। যাৰবাবে দোষীয়ে এনেধৰণৰ জঘন্য অপৰাধ কৰিও সাৰি যাব পাৰে। পঞ্চমতে, মহিলাসকলৰ আত্মবিশ্বাসৰ অভাৱ। সৰুৰে পৰা ছোৱালীক পৰনিৰ্ভৰশীল কৰি গঢ় দিয়াৰ বাবে তেওঁলোকে নিজৰ শক্তি আৰু সামৰ্থৰকতা নিজেই নাজানে। ফলত এনেধৰণৰ পৰিস্থিতিত মনোবল হেৰুৱাই পেলায়। গতিকে, ইয়াক নিৰ্মূল কৰিবলৈ আমি প্ৰত্যেকেই আগবাঢ়ি আহি বিভিন্ন ব্যৱস্থা ল’ব লাগিব। যেনেঃ-\nপ্ৰথমে, স্ত্ৰীশিক্ষাৰ ওপৰত অধিক গুৰুত্ব দিয়া আৰু আত্মৰক্ষাৰ বাবে শিক্ষা দিয়া। সৰুৰে পৰা প্ৰত্যেকজনী ছোৱালীক সাহসী কৰি গঢ়ি তোলা।\nদ্বিতীয়তে, ধৰ্ষণক জঘন্য অপৰাধ হিচাপে ঘোষণা কৰি দোষী সাব্যস্ত হ’লে দোষীক মৃত্যুদণ্ডৰ দৰে শাস্তি প্ৰদান কৰা। যাতে কোনো দ্বিতীয় ব্যক্তিয়ে এনে ধৰণৰ অপৰাধ কৰিবলৈ সাহস নকৰে।\nসমাজখন আমাৰ। য’ত আমি ভৱিষ্যতৰ সপোন ৰচোঁ। পিছৰ প্ৰজন্মক এখন সুস্থ-সবল, মুক্ত, সুন্দৰ সমাজ উপহাৰ দিয়াটো আমাৰ প্ৰত্যেকৰে কৰ্তব্য। নাৰী সৱলীকৰণৰ কথা কোৱা প্ৰত্যেকজনেই যদি নিজৰ মনতে এবাৰ প্ৰশ্ন কৰে, মোৰ ঘৰখনৰ প্ৰত্যেকগৰাকী নাৰীক কিমান সন্মান, মৰ্যদা আৰু স্বাধীনতা দিয়া হৈছে তেনেহ’লে সমাজৰ পৰা এই সমস্যাবোৰ নিপাত হ’ব। নাৰীক নিজৰ অধিকাৰৰ সৈতে সন্মানেৰে জীয়াই থাকিবলৈ দিয়া – তেতিয়াহে এখন সুন্দৰ–সুস্থ সমাজৰ সপোন বাস্তৱায়িত হ’ব।\n« ভ্ৰাম্যমান থিয়েটাৰৰ দৰ্শক – ডলী তালুকদাৰ\nআমাৰ ছালখনৰ উজ্জলতা ধৰি ৰখাৰ উপায় – ডাঃ বিজিতা চুতীয়া »\nসুন্দৰ আৰু বাস্তৱ কথাৰ মুখা মুখি সকলোৱে হয় কাৰণ নাৰী সকলোৰে ঘৰত আছে ! কিন’ যিদিনাখনলকে এই সমুহ নিজৰ ঘৰত বা পৰিয়ালৰ লগত এই ঘটনাবোৰ ঘতিব তেতিয়াহে মাত মাতিব এয়াই হল আমি আৰু আমাৰ সমাজ ৷ কিছু সংগঠন নথকা নহয় তেওঁলোকেই মাত মাতে , মাতিলে কি হব আমি নিজক সুধৰনি কৰিব লাগিব ৷ যেনেকৈ নিজৰ ছোৱালী জনীৰ বুকুখন দেখিলে ভাব হয় এয়া বয়সৰ তাৰতম্য আৰু এটুকুৰা মাংসপিণ্ড আনৰ ছোৱালী জনীৰ ক্ষেত্ৰতো যেতিয়ালৈকেএই ভাব নাহে তেতিয়ালৈকে মই ভাবো আমাৰ সমাজ ব্যৱস্থাক শুধৰণিৰ বহু প্ৰয়োজন থাকিব ৷ নাৰিক আজিয়েই নহয় আগতেও আৰু আগলৈকো পণ্য দৰে ব্যৱহাৰ কৰি আহিছে আমাৰ সমাজ ব্যৱস্থাই ৷\n“নাৰীক নিজৰ অধিকাৰৰ সৈতে সন্মানেৰে জীয়াই থাকিবলৈ দিয়া – তেতিয়াহে এখন সুন্দৰ–সুস্থ সমাজৰ সপোন বাস্তৱায়িত হ’ব” – এয়াহে আচল কথা ৷


ফেবিকল প্ৰেম – মাতু কুকুৰাছোৱা – ফটাঢোল\nদুদিন মানৰপৰা নগেন দাদা আৰু বৌৰ মাজত শীতল যুঁজ এখন চলি আছে… দুয়োৰে মাজত প্ৰায় মাত-বোল নোহোৱাৰ দৰেই হৈছেগৈ…এজনে ভাবিছে কিহৰ দৰকাৰ আগতে মাতিব, ইগৰাকীয়ে মনে মনে ভাবে কিমান দিনলৈ নমতাকৈ থাকিব পাৰে চাওঁচোন, হুহ, বেলুন যিমানেই ডাঙৰ নহওক ফুটিবই নহ’লেও দুদিনৰ পাছত নিজেই সৰু হ’ব হাৱা গৈ.\nহ’লেও আনে গম পোৱা নাই এই যুদ্ধৰ কথা, গম দিবলৈ প্ৰয়োজনো নাই৷ এইক্ষেত্ৰত দুয়োজনেই সাৱধান সদায়৷ কাজিয়াৰ কাৰণ দাদাৰ “মোবাইল প্ৰেম৷” প্ৰেমো প্ৰেম একেবাৰে সাংঘাতিক প্ৰেম, বুকু দহি যোৱা, পৰে হিংসা কৰা, ঘৰ ভঙা, মুঠতে হিয়া দিয়া নিয়া, তুমি মোৰ মাথোঁ মোৰ ধৰণৰ৷ ঘৰত থকাৰ সময়ত যিহে মিচিকিয়াই হাঁহি মাৰে মোবাইলটো আগত লৈ…হঠাৎ বৌ ওচৰলৈ গ’লে এনে গহীন হৈ দেখুৱাই যেন কিবা অঘটনহে ঘটিছে ক’ৰবাত…চাৰ্জ দিয়া সময়খিনি বাহিৰে মুঠতে দাদাৰ হাতৰপৰা মোবাইলটো নুগুছেই, নেৰেই৷ কঁঠালৰ এঠা, ফ্ৰেভিকুইক এঠা নে সেই জিলত লগোৱা মৈদাৰ এঠাতকৈও এখোপ চৰা…\nআজি আকৌ পুৱাৰ পৰাই বৌৰ মূৰৰ বিষ, বিষ মানে বিষম ..ভিক্স, মেন্থপ্লাছেও দমাব পৰা নাই, মূৰত গামোচা এখন কচি কচি বান্ধি শুই আছে, বিছনাৰপৰা উঠিবই পৰা নাই…মাজতে নামাতোঁ বুলিও এবাৰ মৰমেৰে, এবাৰ কঠিনকৈ, একোবাৰ কেঁকাই গেঠাই দাদাক মাতিও ওল্টাই মাত এষাৰ পোৱা নাই… ইফালে দাদা বিজি… মাজতে গেছত দিনৰে ৰৈ যোৱা ভাজিখনো গৰম হ’বলৈ পাতি থৈ আহিলে, সময়তো খাবলৈ লাগিবই…এটা সময়ত বৌয়েও নিমাত হৈ পৰি থাকিলে বিছনাতে, অভিমান, খং ক্ষোভে আহি বৌৰ গাৰু তিতিলে চকুলোৱে…তেনেকৈয়ে টোপনি গ’ল, কিছুসময়ৰ পাছত টি.ভি.ৰ মাতত বৌৰ চিলমিলকৈ অহা টোপনিটোও ভাগিল৷ মনে মনে খং এচাট উঠিলেও বৌ নিমাতে থাকিলে৷\n-আই অ’ এবাৰো যদি মানুহটোয়ে ভাল পাইছে নাই সুধিলেহেঁতেন… ভাল পাইছোঁ নাই বাদ দে কেলেইনো শুই আছোঁ তাকেই যদি সুধিলিহেঁতেন…\nমুখৰ ভিতৰতে ভোৰভোৰাই থাকিলে বৌয়ে…\nএনেতে টিংকৈ দাদাৰ মোবাইলত মেচেজ অহাৰ শব্দ হ’লত একমিনিটো দেৰি নকৰি দাদা উৰি যোৱাদি গৈ মোবাইলৰ কাষত হাজিৰ হ’ল .. মেচেজটো খুলি চাই দাদাই মোবাইলটো থেকেচি, মুখখন এপাচিমান কৰি গিলাছটো লৈ পাকঘৰলৈ গ’ল কাৰণ দাদাৰ মেচেজত লিখা আছিল যে মেচেজটো পঢ়াৰ পাছত মোলৈ পানী এগিলাছ লৈ আহা জল্দি আৰু গেছত বঢ়াই থোৱা ভাজিখন এবাৰ চকু দিয়া দাদাই এতিয়া মেচেজ নাই চোৱা বুলিও ক’ব নোৱাৰে কাৰণ সিফালে মেচেজ চোৱা প্ৰমাণিত চিনটো নীলা হ’লেই বৌৰ মোবাইলত… উপায়হীন দাদাই পানী লৈ এতিয়া বৌৰ ওচৰত থমথমকৈ ৰৈ আছে..আৰু বৌয়ে এবাৰ মূৰ, এবাৰ পিঠি আৰু এবাৰ ভৰি পিটিকিবলৈ অৰ্ডাৰ দি আছে, নিজৰ বুলি আউ…\nআমাৰ বৌয়ে কিন্তু সন্ধিৰ বাঁহ বুদ্ধিৰে কাটিব জানে দেই!\n« সাহিত্যৰ সৃষ্টিৰ যন্ত্ৰণা আৰু আনন্দ – অসমী গগৈ\nএখন জীৱনমুখী কিতাপৰ কথাৰে – অনামিকা বড়া »


এলজিবিটি - অসমীয়া ৱিকিপিডিয়া\n(LGBTৰ পৰা পুনঃনিৰ্দেশিত)\nইস্তানবোলৰ এলজিবিটি গৌৰৱ যাত্ৰা\nএলজিবিটি (LGBT) হ'ল এলজিবিটি সমাজৰ লেছবিয়ান, গে', বাইচেক্সুৱেল আৰু ট্ৰান্সজেণ্ডাৰ সকলৰ পৰা অহা এটা সংক্ষিপ্ত শব্দ (acronym)। শব্দটো ইংৰাজী ভাষাৰ পৰা বিংশ শতিকাত অহা। ভিন্ন সময়ত ভিন্ন সংখ্যালঘু সমাজে নিজৰ শব্দসমূহ যোগদান কৰি এলজিবিটি শব্দটো ভিন্ন প্ৰকাৰত ক্ৰমবিকাশ কৰি আহিছে। ১৯৯০ৰ দশকৰ পৰা এই সংক্ষিপ্ত শব্দটো পূৰ্বৰ "গে' কমিউনিটি" (Gay Community)-ৰ সংজ্ঞাবাচক নাম হিচাপে ব্যৱহৃত হৈ আহিছে। যি গে' সকলক উপস্থাপন কৰিছিল। কিন্তু পৰৱৰ্তী কালত ইয়াক বাইচেক্সুৱেল আৰু লেছবিয়ান সকলে পৰ্যাপ্ত বুলি অনুভৱ নকৰি এলজিবি (LGB) বুলি কৰি তোলে। সময়ত ইয়াৰ লগত ট্ৰান্সজেণ্ডাৰ সংযোগ কৰি এলজিবিটি কৰি তোলা হয় যি বৰ্তমান সময়ত ভিন্ন দেশত ভিন্ন ক্ৰমত এলজিবিটি বা জিএলবিটি বুলি ব্যৱহাৰ হৈ আহিছে।\nবিগত কিছু বছৰত অন্যান্য সমাজ সমূহেও এলজিবিটি সমাজৰ সৈতে যোগদান কৰি নামটো আৰু অধিক দীঘলীয়া কৰা দেখা গৈছে। যিদৰে কুইয়াৰ সকলে এলজিবিটিকিউ (LGBTQ), ইণ্টাৰচেক্স সকলে এলজিবিটিআই (LGBTI) আৰু এচেক্সুৱেল সকলে এলজিবিটিএ (LGBTA) হিচাপে দাবী কৰি আহিছে। অন্যহাতে ট্ৰেন্সজেণ্ডাৰ উপৰিও ট্ৰান্সচেক্সুৱেল সকলে এলজিবিটি+ (LGBT+) বুলি দাবী কৰি আহিছে। এনেবোৰ কাৰণতে বৰ্তমান এলজিবিটি শব্দটোৱে কেৱল লেছবিয়ান, গে', বাইচেক্সুৱেল আৰু ট্ৰান্সজেণ্ডাৰ সলনি সকলোকে সামৰি ব্যৱহাৰ কৰা হৈছে। যদিও বহুতো ট্ৰান্সচেক্সুৱেল লোককে ধৰি অন্য সমাজ সমূহে গে', বাইচেক্সুৱেল আৰু লেছবিয়ান সকলক পৃথক অনুভৱ কৰিছে। যিহেতু গে', বাইচেক্সুৱেল আৰু লেছবিয়ান সকল অন্য ট্ৰান্সসমাজ সমূহৰদৰে পৃথক লিংগৰ দৰে অনুভৱ নকৰে আৰু নিজৰ মাত্ৰ একে লিংগৰ লগত প্ৰেম আৰু আকৰ্ষণ হে অনুভৱ কৰে। কিন্তু বৰ্তমান সময়ত এলজিবিটি শব্দটোৱে প্ৰচাৰ মাধ্যমত ব্যৱহাৰ কৰা হৈছে।\n3 ভিন্ন মত\nপ্ৰধান প্ৰবন্ধ: এলজিবিটি সমাজ আৰু এলজিবিটি অধিকাৰ\n১৯ শতিকাত পশ্চিমীয়া দেশ সমূহৰ চিকিৎসা বিজ্ঞানত Homosexual শব্দৰ ব্যৱহাৰ হব ধৰিছিল। ১৯২০ চনত জাৰ্মানীত Frauen lesbische Berlins (অসমীয়া ভাষাত বাৰ্লিনৰ লেছবিয়ান মহিলা) নামৰ কিতাপ খনত Homosexual শব্দৰ ব্যৱহাৰৰ পাছত শব্দটো অধিক জনপ্ৰিয় হৈ পৰিছিল। ১৯৫০ দশকত পশ্চিমত হ'ম'ফাইল (Homophile) নামৰ শব্দ ব্যৱহাৰ কৰি homosexual শব্দক নাকচ কৰিছিল যি কেৱল যৌনতাত সীমিত আছিল আৰু এই শব্দই একে লিংগৰ প্ৰেমক উপস্থাপন কৰিছিল। হ'ম'ফাইল (Homophile) শব্দটো সেই সময়ত ইউৰোপ আৰু আমেৰিকা যুক্তৰাষ্ট্ৰত প্ৰচলন হৈছিল। যদিও স্পেইন আদি দেশত homosexual শব্দটো ব্যৱহৃত হৈছিল কিন্তু আমেৰিকা যুক্তৰাষ্ট্ৰত ক্ৰমাৎ গে' শব্দটো অত্যধিক ৰূপত ব্যৱহাৰ হবা ধৰিছিল। ক্ৰমাৎ অধিক যুৱকে নিজকে গে' বুলি আত্মপ্ৰকাশ কৰাৰ ফলত শব্দটো জনপ্ৰিয় হৈ পৰিল। নতুনকৈ বহুতো গে' বাৰ আদি খুলিব ধৰে। আনহাতে লেছবিয়ান আৰু ট্ৰান্স সমাজেও পৃথকে পৃথকে নিজক আত্মপ্ৰকাশ কৰি আহিছিল। কিন্তু ১৯৬৯ৰ ষ্টনৱালৰ বিপ্লৱ সৰ্বপ্ৰথম এলজিবিটি আন্দোলন হিচাপে পৰিগণিত হয়। তাই পাছত ক্ৰমাৎ এলজিবিটি সমাজ লগ হৈ আগবাঢ়ি আহিল। উল্লেখযোগ্য যে "গে' কমিউনিটি" শব্দটো সম্প্ৰদায়ৰ বহুতক যথাযথভাৱে প্ৰতিনিধিত্ব কৰা নাছিল।\nঅসমৰ গুৱাহাটীত অনুষ্ঠিত ২০২০ৰ এলজিবিটি গৌৰৱ যাত্ৰা\n"এলজিবিটি" শব্দটো মূলতঃ পৃথক মানৱ প্ৰেম যৌন অভিমুখিতা আৰু পৃথক লিংগ পৰিচয় থকা ব্যক্তি সকলক সাঙুৰি ব্যৱহৃত হয়। সাধাৰণভাৱে অকামিতা (Asexual), সমকামিতা (Homosexual), উভকামিতা (Bisexual) বা ৰূপান্তৰকামিতা (Transgender) থকা যিকোনো ব্যক্তিক বুজাবলৈ এই শব্দ ব্যৱহাৰ কৰা হয়। এই ধৰণৰ অন্তৰ্ভুক্ত হিচাপে আদ্যক্ষৰটোৰ এটি জনপ্ৰিয় পাঠান্তৰত ইংৰাজী "কিউ" (Q) অক্ষৰটো যুক্ত কৰা হয় যৌন প্ৰবৃত্তিৰ স্থলত কুইয়াৰ বা প্ৰশ্নৰত যৌনতা আৰু লিংগ বুজাবলৈ (অৰ্থাৎ, "এলজিবিটিকিউ" বা "জিএলজিবিটিকিউ"), ১৯৯৬ চনৰ পৰা নথিভুক্ত হয়।\nসংজ্ঞাবাচক নাম হিচাপে এই আদ্যক্ষৰটো মূলধাৰাত পৰিণত হয়। আমেৰিকা যুক্তৰাষ্ট্ৰ আৰু অন্য কেইখনমান ইংৰাজ-ভাষী দেশৰ অধিকাংশ যৌনতা আৰু লিংগ পৰিচয়-ভিত্তিক সামাজিক কেন্দ্ৰ আৰু গণমাধ্যম দ্বাৰা এই শব্দ গৃহীতও হয়।\nভিন্ন মত[সম্পাদনা কৰক]\nকিন্তু এই আদ্যক্ষৰটো সমাজৰ সংশ্লিষ্ট অংশৰ বহুতৰে সমৰ্থন লাভত বঞ্চিত হয়। আনহাতে কোনো কোনো ইণ্টাৰচেক্স ব্যক্তি সকলে এলজিবিটি গোষ্ঠীভুক্ত কৰিবলৈ আদ্যক্ষৰটোক "এলজিবিটিআই" পৰ্যন্ত প্ৰসাৰিত কৰাৰ পক্ষত মত দিয়ে (১৯৯৯ চনৰ পৰা নথিভুক্ত)। আনহাতে কিছুমানৰ মতে এটা গোষ্ঠীৰ লগত আন গোষ্ঠী সমূহৰ কোনো সম্পৰ্ক নাই। সেয়ে এই জাতীয় আদ্যক্ষৰৰ ব্যৱহাৰ তেওঁলোকৰ বাবে অপমানজনক। আকৌ কিছুমানৰ মতে ৰূপান্তৰকামী সকল "এলজিবি" গোষ্ঠীৰ অন্তৰ্ভুক্ত হব নোৱাৰে। এই জাতীয় ধাৰণা সমূহ "লেচবিয়ান আৰু গে' বিচ্ছিন্নতাবাদ" তত্ত্বৰ প্ৰমাণ হিচাপেও ব্যৱহৃত হয়। উক্ত তত্ত্ব অনুযায়ী, নাৰী আৰু পুৰুষ সমকামী সকলৰ পৃথক সমাজ গঠন কৰা প্ৰয়োজন আৰু সাধাৰণভাবে তেওঁলোকক যিবোৰ গোষ্ঠীমণ্ডলত অন্তৰ্ভুক্ত কৰা হয়, তাৰ পৰাও বিচ্ছিন্ন কৰা প্ৰয়োজন। কিছুমানৰ মতে শব্দটোৰ কোনো অস্তিত্বয়ে নাই। তেওঁলোকে ইয়াক ৰাজনৈতিকভাৱে অতিৰিক্ত ধৰণৰ সঠিক শব্দ বুলি ভাবে। তেওঁলোকৰ মতে, ই বিভিন্ন গোষ্ঠীক এক ধূসৰ এলেকাত আৱদ্ধ কৰাৰ আৰু প্ৰধান গোষ্ঠীৰ প্ৰধান বিষয় সমূহক সম গুৰুত্ব প্ৰদানৰ এটি প্ৰয়াস মাথোঁ।\n↑ Swain, Keith W. ( June 21, 2007 ). "Gay Pride Needs New Direction" (in English) . Denver Post . Retrieved July 5, 2008\n↑ Challenging lesbian norms : intersex, transgender, intersectional, and queer perspectives. প্ৰকাশক Binghamton, NY: Harrington Park Press. ISBN 1-56023-645-0.\n↑ Bloodsworth-Lugo, Mary K.. In-between bodies : sexual difference, race, and sexuality. প্ৰকাশক Albany: State University of New York Press. ISBN 0-7914-7221-3.\n↑ Mohr, Richard D.. Gays/justice :astudy of ethics, society, and law. প্ৰকাশক New York: Columbia University Press. ISBN 0-231-06735-6.\n↑ Tamagne, Florence (2006). A history of homosexuality in Europe. Berlin, London, Paris 1919-1939 (in English) (1st edition).\n↑ Herrero-Brasas, Juan A.. La sociedad gay : una invisible minoría. প্ৰকাশক Madrid: Foca Ediciones y Distribuciones. ISBN 9788495440150.\n↑ Minton, Henry L.. Departing from deviance :ahistory of homosexual rights and emancipatory science in America. প্ৰকাশক Chicago: University of Chicago Press. ISBN 0226530434.\n↑ Acronyms, initialisms & abbreviations dictionary, Volume 1, Part 1 Gale Research Co., 1985, ISBN 978-0-8103-0683-7. Factsheet five, Issues 32-36, Mike Gunderloy, 1989\n↑ 9.0 9.1 9.2 Swain, Keith W. (21 June 2007). "Gay Pride Needs New Direction". Denver Post. http://www.denverpost.com/ci_6198394?source=rss। আহৰণ কৰা হৈছে: 2008-07-05.\n↑ 10.0 10.1 Shankle, Michael D. (2006). The Handbook of Lesbian, Gay, Bisexual, and Transgender Public Health: A Practitioner's Guide To Service. Haworth Press. ISBN 978-1-56023-496-8. https://books.google.com/books?id=pUUyLSKD5voC.\n↑ The Santa Cruz County in-queery, Volume 9, Santa Cruz Lesbian, Gay, Bisexual & Transgendered Community Center, 1996\n↑ The 2008 Community Center Survey Report: Assessing the Capacity and Programs of Lesbian, Gay, Bisexual, and Transgender Community Centers August 29, 2008, Terry Stone, CenterLink (formerly The National Association of Lesbian, Gay, Bisexual and Transgender Community Centers).Report link\n↑ 14.0 14.1 Finnegan, Dana G.; McNally, Emily B. (2002). Counseling Lesbian, Gay, Bisexual, and Transgender Substance Abusers: Dual Identities. Haworth Press. ISBN 978-1-56023-925-3. https://archive.org/details/counselinglesbia2002finn.\n↑ 16.0 16.1 Aragon, Angela Pattatuchi (2006). Challenging Lesbian Norms: Intersex, Transgender, Intersectional, and Queer Perspectives. Haworth Press. ISBN 978-1-56023-645-0. https://books.google.com/books?id=usruybRjfMUC। আহৰণ কৰা হৈছে: 2008-07-05.\n↑ 17.0 17.1 17.2 Bloodsworth-Lugo, Mary K. (2007). In-Between Bodies: Sexual Difference, Race, and Sexuality. SUNY Press. ISBN 978-0-7914-7221-7. https://books.google.com/books?id=Ph74JKY_5dwC.\n↑ 18.0 18.1 18.2 Wilcox, Melissa M. (2003). Coming Out in Christianity: Religion, Identity, and Community. Indiana University Press. ISBN 978-0-253-21619-9. https://books.google.com/books?id=yjdhpMnHEIMC.\n↑ 19.0 19.1 Mohr, Richard D. (1988). Gays/Justice: A Study of Ethics, Society, and Law. Columbia University Press. ISBN 978-0-231-06735-5. https://books.google.com/books?id=dfUw8Zl0kPEC। আহৰণ কৰা হৈছে: 2008-07-05.\n↑ 20.0 20.1 Halpin, Mikki (2004). It's Your World—If You Don't Like It, Change It: Activism for Teenagers. Simon and Schuster. ISBN 978-0-689-87448-2. https://books.google.com/books?id=Ud3Zzo2-VMsC.\n↑ 21.0 21.1 Alexander, Jonathan; Yescavage, Karen (2004). Bisexuality and Transgenderism: InterSEXions of The Others. Haworth Press. ISBN 978-1-56023-287-2. https://books.google.com/books?id=2SOe4igsrbgC.\nৱিকিমিডিয়া কমন্সত LGBT সম্পৰ্কীয় মিডিয়া ফাইল আছে।\nGay, Lesbian, and Bisexual বিষয়ে Curlie (DMOZ)-ত থকা তথ্য\nTransgendered বিষয়ে Curlie (DMOZ)-ত থকা তথ্য\n"https://as.wikipedia.org/w/index.php?title=এলজিবিটি&oldid=246189"ৰ পৰা অনা হৈছে\nএই পৃষ্ঠাখন ১৭ ছেপ্টেম্বৰ, ২০২০ তাৰিখে ০৮:৩৮ বজাত অন্তিম সংশোধন কৰা হৈছিল।


ডালিম ঐ ডালিম আমালৈ আনিছা কি? - ডা০ ভূপেন শইকীয়া - সাহিত্য ডট অৰ্গ\nশিশুৰ এটি জনপ্ৰিয় নিচুকনি গীত “ডালিম ঐ ডালিম আমালৈ আনিছা কি? আনিছোঁ আনিছোঁ ৰণুৱা ঘোঁৰাতে ডিঙিতে শিৰকলি দি—” বহুতৰেই হয়তো শুনা মনত পৰে৷ আকৌ অসমীয়া সাহিত্যত নাৰীৰ মুখৰ সৌন্দৰ্য্যৰ বৰ্ণনা কৰোতে ডালিমগুটীয়া দাঁতৰ কথা কদাচিতহে বাদ নপৰাকৈ ৰৈ যায়৷ কিন্তু এই ডালিমৰ আমাৰ স্বাস্থ্য ৰক্ষাত কি ভূমিকা সেয়া আমাৰ বহুতৰে অৱগত নহয়৷ আজিৰ পৰা চাৰি দশক আগতে মেঘালয়ৰ নংপোত এজন বয়সিয়াল নেপালী লোকৰ সংস্পৰ্শত আহিছিলোঁ৷ তেওঁ কোৱা মনত পৰে ডালিম গছৰ শিপা বা ছাল গুৰি কৰি চূণৰ পানীৰ লগত মিহলাই খোৱালে ফিটা পেলু (আৰু আন কৃমিৰো) বিনাশ হয়৷ ফিটা পেলু নিৰ্মূল কৰা কিমান জটিল সেয়া চিকিৎসকসকলে জানে৷ অতি পৌৰাণিক কালৰ পৰা চীন দেশত ডালিমক উৰ্বৰতা আৰু সৌভাগ্যৰ প্ৰতীক বুলি গণ্য কৰি অহা হৈছে৷ ইৰাণৰ তেহৰানত প্ৰতি বছৰে অক্টোবৰ মাহত ‘ডালিম উৎসৱ’ পালন কৰা হয়৷ ইজৰাইলৰ ইহুদী বিদ্বানসকলে এই মত পোষন কৰে যে আদাম আৰু ইভে সৰগত জুতি লোৱা নিষিদ্ধ ফল বিধ আপেল নহয়, ডালিমহে আছিল৷ মোৰ এজন পাঠকে জনাইছে নৱ পত্ৰিকাৰ মতে দেৱী দূৰ্গাই নটা ৰূপ ধাৰণ কৰে- ডালিম হ’ল ‘দেৱী ৰক্তদন্তিকা’৷ আমাৰ হাতত সহজে উপলব্ধ ডালিমৰ বৈশিষ্ট্য বিশ্লেষণ কৰাৰ উদ্দেশ্যৰে এইখিনি পাতনি মেলিলোঁ৷\nডালিমৰ বৈজ্ঞানিক নাম হ’ল Punica granatum ৷ ই Lythraceae পৰিয়ালৰ অন্তৰ্ভুক্ত৷ ইংৰাজীত ডালিমক Pomegranate বুলে৷ হিন্দীত অনাৰ বা অনাৰদানা, নেপালীত দাৰিম,বাংলাদেশত আৰু বাংলা ভাষাত অনাৰ,ডালিম আৰু বেদানা নামেৰে পৰিচিত৷ আন আন কেইটিমান ভাষাত ডালিমক মতা নাম এনে ধৰণৰ – অনাৰদানা (উৰ্দু আৰু পঞ্জাবী),ডালিম্ব (ওৰিয়া,কানাড়া,কোংকনী আৰু মাৰাঠী), ডাডামনা (গুজৰাটী),মধুলাই আৰু মথালাম পাঝম (তামিল),মধালানাৰংগা আৰু উৰিয়াম পাঝম (মলয়ালম), ডানিম্মা পান্দু আৰু ডালিম্ব (তেলেগু)৷\nপ্ৰাপ্তিস্থান : ডালিমৰ প্ৰাথমিক উৎপত্তি স্থল ইৰাণ আৰু ইৰাক বুলি জনা যায়৷ তাৰ পৰাই ভাৰত উপমহাদেশলৈ ডালিমৰ সঁচ আহে৷ বৰ্তমান ডালিমৰ গছ অপৰ্যাপ্ত পৰিমাণত পোৱা দেশসমূহ হ’ল-আফগানিস্তান, চীন, বার্মা,পাকিস্তান, বাংলাদেশ, ফিলিপাইনচ, তুৰস্ক,চিৰিয়া, স্পেইন, আজাৰবাইজান, আর্মেনিয়া, চৌডি আৰব, ইজৰাইল, জর্ডান,ইজিপ্ত, কোৰিয়া,জাপান,ভূমধ্যসাগৰীয় অঞ্চল, দক্ষিণ ইউৰোপ আৰু আফ্ৰিকাৰ গ্ৰীষ্ম প্ৰধান দেশসমূহ৷ স্পেইনৰ নাবিক আৰু সদাগৰসকলে ১৭৬৯চনত ডালিমৰ সঁচ লেটিন আমেৰিকা আৰু কেলিফৰ্নিয়ালৈ নিয়ে৷ আজিৰ দিনত আফগানিস্তানৰ পৰা ভাৰতবৰ্ষ আৰু পাকিস্তানলৈ বুজন পৰিমাণৰ ডালিমৰ ৰপ্তানি হয়৷\nগছৰ বৰ্ণনা : ডালিম গছ হ’ল জোপোহা আকৃতিৰ৷ উচ্চতা ১০ৰ পৰা ২০ফুট পৰ্য্যন্ত৷ ৪৷৫বছৰ আয়ুস হোৱাৰ পৰা গছত ফল লাগিব ধৰে আৰু কুৰি বছৰলৈ নিয়মিত গছত ফল লাগি থাকে৷ ইয়াৰ কেইবাটাও প্ৰজাতি আছে৷ ফ্ৰান্স দেশত পোৱা এটা প্ৰজাতিৰ ডালিম গছৰ আয়ুস ২০০বছৰ৷ পিছল পাতবিলাক জোঙা আকৃতিৰ; দেড়ৰ পৰা ৩ইঞ্চি দীঘল আৰু আধা ইঞ্চিমান বহল৷ ফুলৰ বৰণ উজ্বল ৰঙা৷ ৰঙা বৰণৰ একোটা ডালিমৰ ফলৰ আকাৰ প্ৰজাতিভেদে সৰু-বৰ হয়৷ এটা ডালিমৰ ফলত ২০০ৰ পৰা ১৪০০টালৈকে গুটি থাকিব পাৰে৷ পূৰঠ ফলৰ স্বাদ মিঠা৷ উল্লেখযোগ্যযে ডালিম গছৰ প্ৰতিটো অংশই ঔষধি গুণযুক্ত বুলি প্ৰমাণিত হৈছে৷\nপ্ৰতি ১০০গ্ৰাম ডালিমৰ পৰিপুষ্টিৰ তালিকাখন এনে ধৰণৰ : শক্তি ৮৩কেলৰি, কাৰ্বোহাইড্ৰেট ১৯গ্ৰাম, প্ৰটিন ১-৭গ্ৰাম,ফেট ১-২গ্ৰাম, ডায়েটেৰী ফাইবাৰ ৪গ্ৰাম৷ ডালিমত থকা ভিটামিনসমূহ হ’ল-ভিটামিন-চি,ভিটামিন-ই, ভিটামিন বি-১,ভিটামিন বি-২, ভিটামিন বি-৩,ভিটামিন বি-৫,ভিটামিন বি-৬, ভিটামিন বি-৯,ভিটামিন- কে আৰু ক’লিন৷ খনিজসমূহ হ’ল- কেলচিয়াম, মেগনেচিয়াম,মেংগানিজ,প’টেচিয়াম,চ’ডিয়াম,জিংক,আইৰণ আৰু ফচফোৰাচ৷\nডালিম কেনেকৈ খাব? এন্টিঅক্সিডেন্ট আৰু ভিটামিনৰ সম্পূৰ্ণ লাভ পাবলৈ হলে সতেজ পূৰঠ ফল বা তাৰ ৰস গ্ৰহণ কৰিব৷ ডালিমক চালাডত, পায়সত,দৈ,পুডিং আদিত দিয়ো খাব পাৰি৷ কোনো কোনো দেশত ইয়াৰ মদো বনায়৷\n• সকলো ধৰণৰ ৰক্তক্ষৰণ ৰোধ কৰিবলৈ – যেনে নাকৰ তেজ ওলোৱা, আঘাত হোৱা ঠাইৰ পৰা তেজ ওলোৱা বন্ধকৰিবলৈ ডালিমৰ ফুল বা পাতৰ ৰস প্ৰয়োগ কৰিলে ভাল ফল পোৱা হয়৷\n• মহিলাৰ ৰক্তস্ৰাব আৰু লিউকোৰিয়াৰচিকিৎসাত ডালিমৰ ফুল মৌজোলৰ সৈতে খোৱালে ৰোগী উপকৃত হয়৷\n• কোনো কোনো মহিলাৰ সঘনে হোৱা গৰ্ভপাত নিৰাময় কৰিবলৈ ডালিম গছৰ পাত দৈ আৰু মৌজোলৰ সৈতে খোৱালে গৰ্ভপাতৰ সম্ভাৱনা আতৰ হয়৷\n• সকলো বয়সৰ লোকৰ সকলো প্ৰকাৰৰ পেলুৰ ৰোগ নিৰ্মূল কৰিবলৈ ডালিমৰ প্ৰয়োগ ঘৰুৱা ভাবে কৰি অহা হৈছে৷\n• ডালিম হ’ল শক্তিবৰ্ধক আৰু তেজবৰ্ধক৷\n• শিশুৰ নানাবিধ উদৰৰ বিকাৰ আৰু পেটৰ বিষৰ চিকিৎসাত ডালিম গছৰ ছাল ব্যৱহৃত হয়৷\n• ক্ৰনিক ডিচেন্ট্ৰিৰ চিকিৎসাৰ বাবে ডালিমৰ শুকান বা কেঁচা বাকলি উপকাৰী৷\nবৈজ্ঞানিক সকলৰ মতে ডালিমৰ বিভিন্ন উপকাৰিতা সমূহ :\n১-পাক প্ৰণালীৰ উপকাৰিতা – খাদ্য হজম হোৱাত সহায়ক আৰু আন্ত্ৰৰ সংক্ৰমণ হ্ৰাস কৰে৷ সেয়ে আলচাৰেটিভ ক’লাইটিচ আৰু ক্ৰনজ ডিজিজৰ ৰোগীৰ বাবে উপকাৰী ফল৷\n২- হৃদৰোগ- যেনে তেজৰ নলীত চৰ্বি জমা হোৱা,ক’লেষ্টেৰল কমোৱা,উচ্চ ৰক্তচাপ কমোৱাত সহায়ক প্ৰমাণিত হৈছে৷\n৩- ৰোগ প্ৰতিৰোধ ক্ষমতা (ইমিউনিটি)বঢ়োৱা- নানাবিধ ভিটামিন আৰু এন্টিঅক্সিডেন্টৰ বাবে সেয়া সম্ভৱ পৰ৷\n৪- কৰ্কট ৰোগ প্ৰতিৰোধত ডালিমৰ ভূমিকা – ঘাইকৈ প্ৰষ্টেটৰ কৰ্কট ৰোগৰ ক্ষেত্ৰত৷\n৫-স্মৃতি শক্তি হ্ৰাস পোৱা ৰোধ কৰে সেয়ে এলঝাইমাৰ ৰোগীৰ বাবে উপকাৰী৷ ইয়াৰ বাবে দিনে ২৫০মিলিলিটাৰ ডালিমৰ ৰস গ্ৰহণ কৰা উচিত৷\n৬- এন্টিবেক্টেৰিয়েল আৰু এন্টিভাইৰেল গুণযুক্ত৷\n৭- ডায়েবেটিজ ৰোগীৰ বাবে সহায়ক- ডালিমে ইনচুলিনৰ সক্ৰিয়তা বঢ়াই তেজৰ চুগাৰৰ পৰিমান কমায়৷\n৮-সকলো ধৰণৰ বাত বিষ,আৰ্থাইটিচ আৰু অষ্টিঅ’প’ৰচিচ হ্ৰাস কৰাত সহায়ক৷\n৯- এন্টিইনফ্লেমেটৰী গুণ ডালিমত থকা এন্টিঅক্সিডেন্টৰ বাবে সম্ভৱ৷ ডালিমত গ্ৰীন-টিৰ তুলনাত ৩গুণ বেচি এন্টিঅক্সিডেন্ট থাকে৷ এই এন্টিঅক্সিডেন্টে অপকাৰী ফ্ৰি-ৰেডিকেলচৰ পৰা শৰীৰক সুৰক্ষা প্ৰদান কৰে আৰু কোষৰ বিনাশ ঘটিবলৈ নিদিয়ে৷\n১০- যৌন সক্ষমতা বৃদ্ধিকাৰক-ডালিম হ’ল পুৰুষৰ টেষ্ট’ষ্টৰন হৰমোন বঢ়োৱাত সহায়ক৷\n১১- মহিলাৰ গৰ্ভধাৰণৰ ক্ষমতা বঢ়োৱাত সহায়ক- ডালিমে অক্সিডেটিভ ষ্ট্ৰেচ কমায়৷\n১২- মুখমণ্ডল আৰু ছালত বয়সৰ ছাপ পৰিবলৈ নিদিয়ে৷ পৰীক্ষাগাৰত প্ৰমাণিত হৈছে যে ডালিমৰ নিয়মীয়া সেৱনে ছালৰ ইলাষ্টিক কোষবিলাকক অক্ষত অৱস্থাত থকাত সহায় কৰে৷ মুখৰ কমনীয়তা বঢ়ায়৷\n১৩- সুনিদ্ৰাত সহায়ক- পেনিনচালভিয়া বিশ্ববিদ্যালয়ৰ এটি অধ্যয়নত দেখা গৈছে যে ডালিমত কিছু এনে ৰাসায়নিক তত্ব থাকে যি ভাল নিদ্ৰা অনাত সহায়ক৷\n১৪- মেদবহুলতা কমোৱাত সহায়ক- ডালিমত থকা পলিফেনলৰ বাবে প্ৰাকৃতিকভাবে ভোকৰ পৰিমাণ হ্ৰাস হয় আৰু ফলত শৰীৰৰ ওজন কমোৱাত সহায়ক সিদ্ধ হৈছে৷ এই বিষয়ে এডিনবাৰ্গৰ কুইন মাৰ্গাৰেট ইউনিভাৰ্চিটিত গবেষণা চলি আছে৷ তদুপৰি ডালিমত থকা পলিফিনল এন্টিঅক্সিডেন্ট, কনজুগেটেড লিনয়িক এচিড আদি তত্বই দেহৰ চৰ্বি গলোৱাত সহায় কৰে৷\n১৫- মুখৰ আচিনাই কমোৱাত সহায়ক৷\n১৬- খেলুৱৈক ততালিকে শক্তি যোগান ধৰে৷\n১৭- লিভাৰৰ সক্ৰিয়তা বঢ়াবলৈ নিতৌ ডালিম খাব লাগে৷\n১৮- সূৰ্য্যৰ ৰশ্মিৰ দ্বাৰা চানবাৰ্ণ হ’লে ডালিমত থকা এলাজিক এচিড আৰু পলিফিনল এন্টিঅক্সিডেন্টে সেই ছালৰ ক্ষতিৰ নিৰাময় কৰে৷\n১৯- ছালৰ টিউমাৰৰ বৃদ্ধি ডালিমে ৰোধ কৰিব পাৰে৷\n২০-মদ্যপায়ী লোকৰ দেহৰ ক্ষতিসাধন ৰোধ কৰি স্বাস্থ্যৰ উন্নতি সাধন কৰে৷\nডালিমৰ ক্ষেত্ৰত লবলগীয়া সতৰ্কতা :\nকাচিৎ কোনো কোনো লোকৰ ডালিম,মধুৰী,কিৱি আদি ফল খোৱাৰ পিছত পেটত গেছ হব পাৰে৷ এনে হয় ডালিম আদি ফলত থকা ফাইবাৰ পাক প্ৰণালীৰ বেক্টেৰিয়াৰ সৈতে হোৱা ক্ৰিয়াৰ ফলত৷\nআকৌ কদাচিত কোনোজনৰ ডালিম খাই এলাৰ্জি হোৱাৰ বাবে ছালত চকলা বন্ধা,খজুৱতি,নিশ্বাসৰ কষ্ট,নাকৰ পৰা স্ৰাৱ ওলোৱা আদি হব পাৰে৷\n← বৈষ্ণৱ সংস্কৃতিৰ প্ৰাণকেন্দ্ৰ সত্ৰনগৰী মাজুলী দৰ্শন – বন্তি বৰঠাকুৰ বৰুৱা\nআবুৰ — চন্দন গোস্বামী →


Doxylamine - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Doxylamine in Assamese\nDoxylamine की जानकारी\nDoxylamine ৰ লাভ আৰু ব্যৱহাৰসমূহ- Doxylamine Benefits & Uses in Assamese- Doxylamine ar laabh aaru byavaharsamuh\nDoxylamine ৰ পালি আৰু সেয়া কেনেদৰে ল'ব- Doxylamine Dosage & How to Take in Assamese - Doxylamine ar paali aaru xeya kenedore lobo\nDoxylamine ৰ পাৰ্শ্চক্ৰিয়াসমূহ- Doxylamine Side Effects in Assamese- Doxylamine ar parshwakriyasamuh\nDoxylamine সংক্ৰান্ত সতৰ্কতাবাণীসমূহ- Doxylamine Related Warnings in Assamese- Doxylamine xonkranta xatarkatabanisamuh\nঅইন দৰৱৰ সৈতে Doxylamineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Doxylamine with Other Drugs in Assamese- Oinor xoite Doxylamine ar gurutor kriya-pratikriya\nDoxylamine মতভেদসমূহ- Doxylamine Contraindications in Assamese- Doxylamine nishedhsamuh\nDoxylamine ৰ বিষয়ে সততে সোধা প্ৰশ্নসমূহ- Frequently asked Questions about Doxylamine in Assamese- Doxylamine ar bikhoye satate xodha prashnasamuh\nখাদ্য আৰু মদৰ সৈতে Doxylamine ক্ৰিয়া-প্ৰতিক্ৰিয়া- Doxylamine Interactions with Food and Alcohol in Assamese- khadya aaru modor xoite Doxylamine kriya-pratikriya\nDoxylamine ৰ লাভ আৰু ব্যৱহাৰসমূহ - Doxylamine Benefits & Uses in Assamese - Doxylamine ar laabh aaru byavaharsamuh\nDoxylamine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDoxylamine ৰ পালি আৰু সেয়া কেনেদৰে ল'ব - Doxylamine Dosage & How to Take in Assamese - Doxylamine ar paali aaru xeya kenedore lobo\nDoxylamine-ৰ উপাদানসমূহ - Doxylamine Active Ingredients in Assamese - Doxylamine-ar upadaansamuh\nDoxylamine ৰ পাৰ্শ্চক্ৰিয়াসমূহ - Doxylamine Side Effects in Assamese - Doxylamine ar parshwakriyasamuh\nগৱেষণাৰ ভিত্তিত, Doxylamine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDoxylamine সংক্ৰান্ত সতৰ্কতাবাণীসমূহ - Doxylamine Related Warnings in Assamese - Doxylamine xonkranta xatarkatabanisamuh\nDoxylamine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDoxylamine গৰ্ভৱতী মহিলাৰ বাবে সুৰক্ষিত।\nDoxylamine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Doxylamine ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Doxylamine গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Doxylamine কি প্ৰভাৱ দেখা গৈছে?\nDoxylamineৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Doxylamine কি প্ৰভাৱ দেখা গৈছে?\nDoxylamineৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Doxylamine ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Doxylamine গ্ৰহণ কৰিব পাৰে।\nঅইন দৰৱৰ সৈতে Doxylamineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Doxylamine with Other Drugs in Assamese - Oinor xoite Doxylamine ar gurutor kriya-pratikriya\nDoxylamine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDoxylamine মতভেদসমূহ - Doxylamine Contraindications in Assamese - Doxylamine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Doxylamine লোৱা অনুচিত যাতে -\nDoxylamine ৰ বিষয়ে সততে সোধা প্ৰশ্নসমূহ - Frequently asked Questions about Doxylamine in Assamese - Doxylamine ar bikhoye satate xodha prashnasamuh\nএই Doxylamine-এ অভ্য়াস বা নিচাৰ সৃষ্টি কৰে নেকি?\nDoxylamineৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Doxylamine লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Doxylamine লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Doxylamineয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Doxylamine ক্ৰিয়া-প্ৰতিক্ৰিয়া - Doxylamine Interactions with Food and Alcohol in Assamese - khadya aaru modor xoite Doxylamine kriya-pratikriya\nখাদ্য আৰু Doxylamineৰ ক্ৰিয়া-প্ৰতিক্ৰিয়া\nখাদ্যৰ সৈতে Doxylamine লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Doxylamineৰ মাজৰ প্ৰতিক্ৰিয়া\nDoxylamineৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nআপুনি বা আপোনাৰ পৰিয়ালৰ কোনোবাই Doxylamine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Doxylamine ব্যৱহাৰ কৰিছিল নেকি?\nআপুনি কিমান পৰিমাণে Doxylamine সেৱন কৰিছিল?\nআপুনি Doxylamine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Doxylamine সেৱন কৰে?


চলিত আইপিএলত ৮ দলৰ মুখ্য প্ৰশিক্ষকৰ বেতন কিমান জানেনে ? – Guwahati Times\nচলিত আইপিএলত ৮ দলৰ মুখ্য প্ৰশিক্ষকৰ বেতন কিমান জানেনে ?\nSeptember 28, 2020 September 28, 2020 Desk Editor cricketers salary, ipl, ipl players salary, ipl2020\nগুৱাহাটী: দীঘলীয়া প্রতীক্ষাৰ অন্ত পেলাই অৱশেষত আৰম্ভ হ’ল ত্রয়োদশ সংস্কৰণৰ আই পি এল৷ মহামাৰী ক’ৰোনা ভাইৰাছে সৃষ্টি কৰা জটিল পৰিস্থিতিৰ বাবে ভাৰতৰ সলনি ইউনাইটেড আৰব এমিৰেটছত অনুষ্ঠিত হৈ আছে এইবাৰৰ আইপিএল।\nএটা দলে সুন্দৰ প্ৰদৰ্শন আগবঢ়াবলৈ হ’লে বা খেলখনত বিজয় সাব্যস্ত কৰিবলৈ হ’লে ভাল ভাল ক্রিকেটাৰৰ লগতে এটা দলত লাগে এজন ভাল প্ৰশিক্ষকৰো। কাৰণ দল একোটা বিজয়ী হ’বলৈ হ’লে নির্ভৰ কৰে পৰিকল্পনাৰ উপৰত। যাৰ বাবে প্ৰতিটো আইপিএল দলেই নিয়োগ কৰে একোজনকৈ অভিজ্ঞতাপুষ্ট প্ৰশিক্ষকক। কিন্তু জানেনে এইবৰ্ষৰ আইপিএলত ৮ দলৰ মুখ্য প্ৰশিক্ষকৰ বেতন কিমান ?\n১. চেন্নাই চুপাৰ কিংছ (Chennai Super Kings): মহেন্দ্র সিং ধোনীৰ টিমে এইবাৰো ভৰসা ৰাখিছে ষ্টিফেন ফ্লেমিংৰ উপৰতেই। দীর্ঘদিন ধৰি তেওঁ চেন্নাইয়ৰ মুখ্য প্ৰশিক্ষকৰ (Head coach) দায়িত্ব পালন কৰি আছে। ফ্লেমিঙৰ বেতন ৩.৪ কোটি টকা। ফ্লেমিংৰ উপৰিও প্ৰশিক্ষক ষ্টাফত আছে মাইক হাছি (বেটিং কোচ), লক্ষ্মীপতি বালাজি (ব’লিং কোচ)\n২. কলকাতা নাইট ৰাইডাৰ্ছ (Kolkata Knight Riders): এইবাৰ আইপিএলত কলকাতা নাইট ৰাইডাৰ্ছৰ মুখ্য প্ৰশিক্ষকৰ দায়িত্বত আছে প্রাক্তন নাইট ব্রেণ্ডন মেককোলাম। তেওঁৰ বেতন ফ্লেমিংৰ সমান ৩.৪ কোটি টকা। মেককোলামৰ বাহিৰেও কলকাতাৰ সৈতে যুক্ত হৈ আছে অভিষেক নায়াৰ (সহকাৰী কোচ), টাইমল মিলছ (ব’লিং কোচ), জেমছ ফষ্টাৰ (ফিল্ডিং কোচ), ডেভিভ হাছি (মেন্টৰ)।\n৩. মুম্বাই ইণ্ডিয়ান্স (Mumbai Indians): আইপিএলত মুম্বাই ইণ্ডিয়ান্সক প্ৰশিক্ষণ দিছে মাহেলা জয়বর্ধনে। তেওঁৰ বেতন হৈছে ২.২৫ কোটি টকা। জয়বর্ধনেৰ লগতে প্ৰশিক্ষক ষ্টাফত আছে –ৰবীন সিং(বেটিং কোচ), শচীন তেণ্ডুলকাৰ (বেটিং মেন্টৰ), শ্বেন বণ্ড (ব’লিং কোচ), জেমছ পামেন্ট (ফিল্ডিং কোচ)।\n৪. ছানৰাইজাৰ্ছ হায়দৰাবাদ (Sunrisers Hyderabad): ছানৰাইজাৰ্ছ হায়দৰাবাদৰ হেড কোচ হিচাপে এইবাৰ নিযুক্ত হৈছে ট্রেভৰ বেলিছ। তেওঁৰ বেতন ২.২৫ কোটি টকা। ছানৰাইজাৰ্ছ হায়দৰাবাদ দলৰ প্ৰশিক্ষকৰ ষ্টাফত আছে ব্রেড হেডিন (সহকাৰী কোচ), মুথাইয়া মুৰলীধৰণ (ব’লিং কোচ), বিজু জর্জ (ফিল্ডিং কোচ), ভিভিএছ লক্ষ্মণ (মেন্টৰ)।\n৫. দিল্লী কেপিটালছ (Delhi Capitals): এইবাৰ আইপিএলত দিল্লী কেপিটালছৰ প্ৰশিক্ষণৰ দায়িত্বত আছে ৰিকি পন্টিং। তেওঁক বেতন দিয়া হৈছে ৩.৪ কোটি টকা। তেওঁৰ সৈতে সহযোগী হিচাপে আছ মহম্মদ কাইফ (সহকাৰী কোচ), ছেমুয়েল বদ্রী (স্পিন ব’লিং কোচ), ব্ৰায়ান হাৰিছ (ব’লিং কোচ)\n৬. ৰাজস্থান ৰয়েলছ (Rajasthan Royals): ৰাজস্থান ৰয়েলছত এইবাৰ প্ৰশিক্ষক হিচাপে নিযুক্ত আছে এন্ড্রু মেকডোনাল্ড। তেওঁৰ বেতন ৩.৪ কোটি টকা। লগতে কোচিং ষ্টাফত আছে অমল মজুমদাৰ (বেটিং কোচ), ছাইৰাজ বাহুতুলে (স্পিন ব’লিং কোচ), ৰব কেছেল (ফাষ্ট ব’লিং কোচ), দিশান্ত ইয়াগনিক (ফিল্ডিং কোচ)।\n৭. ৰয়েল চেলেঞ্জাৰ্ছ বেংগালোৰু (Royal Challengers Bangalore): চলিত চিজনত বিৰাট কোহলী নেতৃত্বাধীন ৰয়েল চেলেঞ্জাৰ্ছ বেংগালোৰুৰ প্ৰশিক্ষকৰ দায়িত্বত আছে ছাইমন কাটিচ। প্ৰশিক্ষক তথা প্রাক্তন ক্রিকেটাৰগৰাকীৰ বেতন ৪ কোটি টকা। তেওঁৰ সহযোগী হিচাপে আছে এডাম গ্রিফিথ (ব’লিং কোচ), সিদ্ধার্থ শ্রীৰাম (বেটিং আৰু স্পিন ব’লিং কোচ)।\n৮. কিংছ ইলেভেন পাঞ্জাব (Kings XI Punjab): এইবাৰৰ আইপিএলৰ একমাত্র ভাৰতীয় প্ৰশিক্ষক হিচাপে আছে অনিল কুম্বলে। কিংছ ইলেভেন পাঞ্জাবক প্ৰশিক্ষণ প্ৰদান কৰিছে কুম্বলেই। ভাৰতীয় ক্রিকেটাৰ তথা কিংবদন্তি লেগস্পিনাৰগৰাকীৰ বেতন ৪ কোটি টকা। কুম্বলেৰ সৈতে কোচিং ষ্টাফত আছে এন্ডি ফ্লাৱাৰ (এছিষ্টেন্ট কোচ), ৱাছিম জাফৰ (বেটিং কোচ), চার্ল লেঙ্গভেল্ট (ব’লিং কোচ), জন্টি ৰোডছ (ফিল্ডিং কোচ)।\n← অসম আৰক্ষী এছ আই কেলেংকাৰী:কি ক’লে ভাস্কৰ জ্যোতি মহন্তই?\n“মই এতিয়াহে বুজিছো, মোৰ TRP আছে, অহাবাৰ থিয়েটাৰত গ’লে মোৰ ৰেট বাঢ়িব” →


প্ৰশস্তি - দশম শ্ৰেণী - ( Class X - SEBA ) - কবিতা - Gorajan Goodluck Tutor Centre\nHome Assamese Class 10 SEBA SOLVED দশম শ্ৰেণী সাহিত্য -সুবাস প্ৰশস্তি - দশম শ্ৰেণী - ( Class X - SEBA ) - কবিতা\nপ্ৰশস্তি - দশম শ্ৰেণী - ( Class X - SEBA ) - কবিতা\nAdmin February 27, 2020 Assamese, Class 10, SEBA, SOLVED, দশম শ্ৰেণী, সাহিত্য -সুবাস,\nভাব -বিষয়ক :\n১/ অতি চমু উত্তৰ দিয়া :\n(ক) ৰঘুনাথ চৌধাৰীক কি কবি বুলি জনা যায় ?\nউত্তৰ : বিহগী কবি ৷\n(খ) ৰঘুনাথ চৌধাৰীৰ কবিতা পুথি -দুখনৰ নাম লিখা ৷\nউত্তৰ : সাদৰী আৰু কেতেকী ৷\n(গ) প্ৰকৃতিত কোনে সাদৰি আনিলে বুলি কবিয়ে কৈছে ?\nউত্তৰ : নতুন কুঁহিপাতে ৷\n(ঘ) মন্দিৰৰ উপেক্ষিত কি ফুলে প্ৰেম পৰিমল যচা বুলি কবিয়ে কৈছে ?\nউত্তৰ : ৰবাব ফুলে ৷\n(ঙ) জল , স্থল আৰু ক'ত দেৱতাৰ মহা অভিযান চলিছে ?\nউত্তৰ : অন্তৰীক্ষত ৷\n(চ) মহামহিমৰ গান কিহে গায় বুলি কবিয়ে কৈছে ?\nউত্তৰ : কীচক বেণুয়ে ৷\n২/ কবিতাটোত কবিয়ে প্ৰকৃতিৰ কি কি বস্তু টানি আনিছে লিখা ৷\nউত্তৰ : নতুন কুঁহিপাত , ফুলি থকা বিভিন্ন ফুল , ৰবাব ফুল , বনৰীয়া পক্ষী আদি ৷\n৩/ কবিতাটিত কবিয়ে কিয় আৰু কাৰ প্ৰশস্তি কৰিছে ?\nউত্তৰ : কবিতাটিত কবিয়ে প্ৰকৃতিৰ সৌন্দৰ্যৰ প্ৰতি মুগ্ধ হৈছে আৰু সেইবাবেই কবিয়ে প্ৰকৃতিৰ সৌন্দৰ্যৰ প্ৰশস্তি কৰিছে ৷\n৪/ কবিতাটোত প্ৰকৃতিৰ সুধাৰ মাজত কিদৰে সুন্দৰৰ সাধনা লুকাই আছে বিৱৰি লিখা ৷\nউত্তৰ : কবিয়ে কৈছে বেলিয়ে পৃথিৱীক পোহৰ দিছে আৰু এই পোহৰৰ পৃথিৱীত নানা গছ -গছনিয়ে প্ৰকৃতিক নতুন সাজেৰে সজাই তুলিছে ৷ চাৰিওফালে গছ-গছনিয়ে দিয়া ফুলবোৰৰ প্ৰাণ আনন্দৰে ভৰি পৰিছে ৷ মন্দিৰৰ উপেক্ষিত ৰোৱা ৰবাব ফুলেও প্ৰেমৰ সুগন্ধ যাচিছে ৷ বনৰ চৰাই -চিৰিকটিয়ে আনন্দত ছন্দ ভৰি থকা সুমধুৰ গান গাইছে আৰু এই গানে যেন পানী , মাটি আৰু আকাশত দেৱতাৰহে সন্ধান কৰিছে ৷ প্ৰকৃতিৰ সুধাৰ মাজত এইদৰে সুন্দৰৰ সাধনা লুকাই আছে ৷\n৫/ ' প্ৰশস্তি ' কবিতাটোৰ মূলভাৱ লিখা ৷\nউত্তৰ : প্ৰশস্তি কবিতাটিত কবি ৰঘুনাথ চৌধাৰীদেৱে প্ৰকৃতিৰ সৌন্দৰ্যৰ বৰ্ণনাৰ লগতে ইয়াৰ সুন্দৰৰ আৰাধানা কৰিছে ৷ তেওঁ কৈছে বেলিয়ে পৃথিৱীক পোহৰ দিছে আৰু এই পোহৰৰ পৃথিৱীত নানা গছ -গছনিয়ে প্ৰকৃতিক নতুন সাজেৰে সজাই তুলিছে ৷ চাৰিওফালে গছ-গছনিয়ে দিয়া ফুলবোৰৰ প্ৰাণ আনন্দৰে ভৰি পৰিছে ৷ মন্দিৰৰ উপেক্ষিত ৰোৱা ৰবাব ফুলেও প্ৰেমৰ সুগন্ধ যাচিছে ৷ বনৰ চৰাই -চিৰিকটিয়ে আনন্দত ছন্দ ভৰি থকা সুমধুৰ গান গাইছে আৰু এই গানে যেন পানী , মাটি আৰু আকাশত দেৱতাৰহে সন্ধান কৰিছে ৷ কালৰাত্ৰিৰ অন্ধকাৰ নাশ কৰি পুৱাৰ সূৰ্য্যই কঢ়িয়াই অনা সুন্দৰতা অভিযানত অমৃতৰ সন্তান মানুহক জড়িত হ'বলৈ কবিয়ে অনুৰোধ কৰিছে ৷ কীচক বেণুৱে বতাহত স্ৰষ্টাৰ গান গাইছে আৰু কবিয়ে ভক্তবৃন্দক তন্দ্ৰা (টোপনি) ত্যাগ কৰি সুন্দৰৰ ৰূপ ধ্যান কৰিবলৈ কৈছে ৷\n৬/ ' উঠা হে ঋত্বিক ধ্যানী অমৃতৰ পুত্ৰ ,\nউঠা যত মুক্তি পদযাত্ৰী ৷ '\n- কবিয়ে কিয় এনেদৰে আহ্বান জনাইছে বুজাই লিখা ৷\nউত্তৰ : কবিয়ে ৰাতিপুৱাৰ এক মনোৰম বৰ্ণনা দিছে ৷ বেলিৰ হেঙুলী কিৰণ পৰাৰ লগে লগে গোটেই প্ৰকৃতি জগতখনতে এক অপৰূপ সৌন্দৰ্যৰ সৃষ্টি কৰিছে ৷ কবিয়ে কৈছে যে গোটেই জগতখনেই আনন্দ সন্ধানী , আলোক সন্ধানী তেনেক্ষেত্ৰত অমৃতৰ সন্তান মানুহে কিয় পোহৰৰ সন্ধান কৰা নাই ৷ প্ৰকৃতিৰ সন্মোহিনী সুধাৰ মাজত কবিয়ে নেদেখাজনৰ অস্তিত্ব দেখিবলৈ পাইছে ৷ সেয়ে কবিয়ে মানুহক ঋত্বিক ধ্যানী অমৃতৰ পুত্ৰ বুলি উল্লেখ কৰি এলাহ ত্যাগ কৰিবলৈ আহ্বান জনাইছে ৷\n৭/ সুন্দৰৰ ৰূপ ধ্যান কৰিবলৈ কবিয়ে ভক্তবৃন্দক কিয় আহ্বান জনাইছে বুজাই লিখা ৷\nউত্তৰ : কবিয়ে পুৱাৰ হেঙুলী বেলিৰ কিৰণে প্ৰকৃতিৰ ৰূপ বৈচিত্ৰ্যক জগাই তুলি কেনেদৰে গোটেই ধৰাকে আনন্দিত কৰিছে তাকে বুজাবলৈ প্ৰয়াস কৰি মানুহক সুন্দৰৰ সন্ধান কৰিবলৈ অনুৰোধ কৰিছে ৷\nপুৱাৰ হেঙুলী বেলিয়ে ভুমুকি মৰাৰ লগে লগে গোটেই প্ৰকৃতি জগততে অপৰূপ সৌন্দৰ্য্যৰ সৃষ্টি হৈছে ৷ গছ -লতা , চৰাই চিৰিকটিৰ লগতে জল-স্থল , আকাশত সুন্দৰতাৰ আলোড়ন উটিছে ৷ কীচক বেণুৱেও বতাহত আনন্দতে নিজে নিজে সুৰ তুলি সৃষ্টি কৰ্তাৰ গান গাইছে ৷ প্ৰকৃতিৰ সন্মোহিনী সুধাৰ মাজত কবিয়ে বাৰে বাৰে নেদেখা জনৰ অস্তিত্ব দেখিবলৈ পাইছে ৷ সেয়ে কবিয়ে ভক্তবৃন্দক তন্দ্ৰা ত্যাগ কৰি সুন্দৰৰ ৰূপ ধ্যান কৰিবলৈ আহ্বান জনাইছে ৷\n৮/ ব্যাখ্যা কৰা :\n(ক) উঠে তৰু শিৰে শিৰে বন বিহংগৰ\nছন্দভৰা সুমধুৰ তান ,\nজল স্থল অন্তৰীক্ষ সকলোতে যেন\nদেৱতাৰ মহা অভিযান ৷\nউত্তৰ ঃ উক্ত কবিতাফাঁকি আমাৰ পাঠ্যপুথি '' অসমীয়া সাহিত্য চয়নিকা '' ৰ অন্তৰ্গত ৰঘুনাথ চৌধাৰীদেৱে বিৰচিত "প্ৰশস্তি" নামৰ কবিতাটিৰ পৰা তুলি দিয়া হৈছে ।\nএই কবিতাফাঁকিৰ জৰিয়তে কবিয়ে পুৱাৰ হেঙুলীয়া বেলিৰ কিৰণে জল-স্থল , আকাশ তথা প্ৰকৃতি জগতত কিদৰে আনন্দ আৰু উৎসৱমুখৰ পৰিৱেশ সৃষ্টি কৰিছে তাকে কব বিচাৰিছে ৷\nপোৱাৰ হেঙুলীয়া বেলিয়ে কালৰাত্ৰিৰ আন্ধাৰ নাশ কৰি প্ৰকৃতিক উজলাই তোলে ৷ বনৰ চৰাই চিৰিকটিৰ গানে গোটেই প্ৰকৃতি জগতখনকে মোহিত কৰিছে ৷ চৌদিশে ফুলি থকা ফুলবোৰৰ প্ৰাণ আনন্দৰে ভৰি পৰিছে ৷ গোটেই পৃথিৱীৰ লগতে জল-স্থল , আকাশ আদিত সুন্দৰৰ জয়গান বাজি উঠিছে ৷ কবিয়ে কল্পনা কৰিছে গোটেই পৃথিৱীখনেই যেন নতুন সাজ পিন্ধি আনন্দত মতলীয়া হৈ পৰিছে ৷ প্ৰকৃতিৰ এই বিনন্দীয়ে ৰূপে সকলোতে যেন দেৱতাৰ কাণে কাণে মুক্তি পথ তথা সুন্দৰতাৰ মহা অভিযানৰ বাতৰিহে যোগালে ৷\n(খ) কৰি দীৰ্ণ জৰাজীৰ্ণ পুঞ্জীভূত ক্লেদ\nশেষ হ'ল মহা কালৰাত্ৰি ,\nউঠা হে ঋত্বিক ধ্যানী অমৃতৰ পুত্ৰ\nউঠা যত মুক্তি পদযাত্ৰী ৷\nকবিয়ে উক্ত কথাফাঁকিৰ জৰিয়তে কালৰাত্ৰিৰ অন্ধকাৰ নাশ কৰি পুৱাৰ সূৰ্য্যয়ে কটিয়াই অনা সুন্দৰতা অভিযানত অমৃতৰ সন্তান মানুহক জড়িত কৰিবলৈ চেষ্টা কৰিছে ৷\nকবিয়ে ৰাতিপুৱাৰ এক মনোৰম বৰ্ণনা দিছে ৷ বেলিৰ হেঙুলী কিৰণ পৰাৰ লগে লগে গোটেই প্ৰকৃতি জগতখনতে এক অপৰূপ সৌন্দৰ্যৰ সৃষ্টি কৰিছে ৷ কবিয়ে কৈছে যে গোটেই জগতখনেই আনন্দ সন্ধানী , আলোক সন্ধানী তেনেক্ষেত্ৰত অমৃতৰ সন্তান মানুহে কিয় পোহৰৰ সন্ধান কৰা নাই ৷ প্ৰকৃতিৰ সন্মোহিনী সুধাৰ মাজত কবিয়ে নেদেখাজনৰ অস্তিত্ব দেখিবলৈ পাইছে ৷ সেয়ে কবিয়ে মানুহক ঋত্বিক ধ্যানী অমৃতৰ পুত্ৰ বুলি উল্লেখ কৰি এলাহ ত্যাগ কৰিবলৈ আহ্বান জনাইছে ৷\n(গ) মোহন কীচক বেণু অনাহত ছন্দে\nগায় মহামহিমৰ গান ,\nমোহ তন্দ্ৰালস তেজি উঠা ভক্তবৃন্দ !\nসুন্দৰৰ কাৰ ৰূপধ্যান ৷\nউক্ত কবিতাফাঁকিৰ জৰিয়তে কবিয়ে পুৱাৰ হেঙুলী বেলিৰ কিৰণে প্ৰকৃতিৰ ৰূপ বৈচিত্ৰ্যক জগাই তুলি কেনেদৰে গোটেই ধৰাকে আনন্দিত কৰিছে তাকে বুজাবলৈ প্ৰয়াস কৰি মানুহক সুন্দৰৰ সন্ধান কৰিবলৈ অনুৰোধ কৰিছে ৷\nভাষা বিষয়ক ঃ\n১/ অৰ্থ লিখা ঃ\nকিশলয় , চিত্তহাৰী , অন্তৰীক্ষ , তন্দ্ৰালস ৷\nকিশলয় ঃ কুঁহিপাত\nচিত্তহাৰী ঃ মন-প্ৰাণ হৰি নিয়া ৷\nঅন্তৰীক্ষ ঃ আকাশ\nতন্দ্ৰালস ঃ টোপনি যোৱা অৱস্থা\n২/ বাক্য ৰচনা কৰা ঃ\nদশোদিশ , উপেক্ষিত , জৰাজীৰ্ণ , অমৃত , মোহ\nদশোদিশ ঃ বেলিয়ে দশোদিশতে পোহৰ দিয়ে ৷\nউপেক্ষিত ঃ মন্দিৰৰ উপেক্ষিত ৰোৱা ৰবাব ফুলেও প্ৰেমৰ সুগন্ধ যাচিছে ৷\nজৰাজীৰ্ণ ঃ চহৰখন বৰ জৰাজীৰ্ণ অৱস্থাত আছে ৷\nঅমৃত ঃ কবিয়ে অমৃতৰ সন্তান মানুহক কৈছে ৷\nমোহ ঃ টকা -পইচা সংসাৰৰ মোহ -মায়া মাত্ৰ ৷\n৩/ সমাৰ্থক শব্দ লিখা ঃ\nতৰু , মুক্তি , সুমধুৰ , অভিযান , ধ্যানী ৷\nতৰু ঃ তৃণ\nমুক্তি ঃ মুকলি\nসুমধুৰ ঃ শুৱলা\nঅভিযান ঃ সন্ধান\nধ্যানী ঃ মনযোগ\nTags # Assamese # Class 10 # SEBA # SOLVED # দশম শ্ৰেণী # সাহিত্য -সুবাস\nBy Admin at February 27, 2020\nTags: Assamese, Class 10, SEBA, SOLVED, দশম শ্ৰেণী, সাহিত্য -সুবাস\nবৰগীত - দশম শ্ৰেণী - ( Class X - SEBA ) - কবিতা\nHSLC 2020 SOLVED GENERAL MATHEMATICS ( সাধাৰণ গণিত...\nHSLC 2020 SOLVED GENERAL SCIENCE ( সাধাৰণ বিজ্ঞান)...\nAccountancy( Class XII ) AHSEC - Model Question (...\nHSLC 2020 SOLVED SOCIAL SCIENCE ( সমাজ বিজ্ঞান) QU...\n796 টা খালী পদ পূৰণৰ বাবে ইউ পি এছ চিৰ অনলাই...\nCLASS 10th SOCIAL SCIENCE ( সমাজ বিজ্ঞান )COMMON ...\nHSLC 2020 SOLVED GEOGRAPHY ( ভূগোল) QUESTION PAPER...\nHS 2020 SOLVED ENGLISH QUESTION PAPER AHSEC - Clas...\nHSLC 2020 SOLVED ENGLISH QUESTION PAPER SEBA ...\nREPORT Writing for class x SEBA For HSLC 2021


মহিলাৰ শ্লীলতা হানি কৰাত ওস্তাদ লম্পটে বেমাৰৰ ভাও ধৰি মনোচিকিৎসকৰ পৰা ল’ব খুজিলে যৌন সুখ! জামিন নাকচ কৰি আদালতে ক’লে...– News18 Assam\nক্লিনিকত বেমাৰৰ ভাও ধৰি লম্পটে মনোচিকিৎসকৰ পৰা ল’ব খুজিলে যৌন সুখ! জামিন নাকচ কৰি আদালতে ক’লে...\nক’ৰ্টে এইবুলিও উল্লেখ কৰিছে অভিযুক্ত জনৰ কোনো ধৰণৰ চিকিৎসা জনিত ৰোগ নাই । তেওঁ কেৱল যৌন আনন্দ পাবলৈ মনো চিকিৎসকৰ ওচৰলৈ গৈছিল।\nমহিলাৰ শ্লীলতা হানিৰ একাধিক গোচৰ চলি থকা এজন অভিযুক্তৰ জামিন এক সত্ৰ ন্যায়াধীশৰ আদালতে নাকচ কৰিছে। শেহতীয়া এক নতুন গোচৰ মতে ৪৩ বছৰীয়া ব্যক্তিজনে বিকৃত মানসিকতাৰ পৰিচয় দি এগৰাকী মনোৰোগ চিকিৎসকৰ পৰা আভুৱা ভাৰি যৌনসুখ লোৱাৰ অপচেষ্টা চলাইছিল। ঘটনাটো মুম্বাইৰ। মহানগৰীৰ বিভিন্ন থানাত মহিলাজনিত অপৰাধৰ গোচৰ ব্যক্তিজনৰ বিৰুদ্ধে ৰুজু হোৱাৰ লগতে নৱী মুম্বাইতো মহিলাৰ শ্লীলতা হানিৰ অভিযোগত গোচৰ ৰুজু হৈ আছে। অভিযুক্ত লোকজনে ইয়াৰ পিছতো এগৰাকী চাইকথেৰাপিষ্টক যৌন সমস্যা আছে বুলি যৌন সুখ লোৱাৰ অপচেষ্টা চলাইছিল।\nআদালতে অভিযুক্ত লোকজনৰ জামিন নামঞ্জুৰ কৰি কয় যে বিভিন্ন থানাত অভিযুক্ত এৰিক আনক্লেচেৰিয়াৰ বিৰুদ্ধে মহিলাৰ শ্লীলতা হানিৰ বিভিন্ন গোচৰ ৰুজু হৈ আছে। বিভিন্ন সাক্ষ্য প্ৰমাণৰ ভিত্তিত ক’ব পাৰি যে ব্যক্তিজন স্বভাৱজাত অপৰাধী।\nলগতে ক’ৰ্টে এইবুলিও উল্লেখ কৰিছে অভিযুক্ত জনৰ কোনো ধৰণৰ চিকিৎসা জনিত ৰোগ নাই । তেওঁ কেৱল যৌন আনন্দ পাবলৈ মনো চিকিৎসকৰ ওচৰলৈ গৈছিল।\nভাকোলা আৰক্ষীয়ে আদালতত জনায় যে অভিযুক্ত লোকজনৰ বিৰুদ্ধে অম্বলি আৰক্ষী থানা, ৱৰ্লি আৰক্ষী থানা আৰু তুৰ্ভে আৰক্ষী থানাৰ নাভি মুম্বাই আৰু নাভা শেভা আৰক্ষী থানাত একে ধৰণৰ নাৰীৰ শ্লীলতা হানিৰ গোচৰ চলি আছে।\nঅভিযুক্ত লোকজনে এই বুলি জামিন বিচাৰিছল তেওঁৰ বিৰুদ্ধে এখন এক ভুৱা এজাহাৰ দাখিল কৰা হৈছে আৰু তেওঁ এটা এম এন চিত উপসঞ্চালক হিচাপে কাম কৰে।\nমনোচিকিৎসকজনৰ অভিযোগ অনুসৰি তেওঁৰ ক্লিনিকত ২ নৱেম্বৰ ২০২০ ত এটা ফোন আহিছিল আৰু ড০ প্ৰধান- যোশীৰ ওচৰত চিকিৎসা কৰোৱা এজন ৰোগীয়ে মূত্ৰাশয়ৰ নিয়ন্ত্ৰণহীনতা আৰু শীঘ্ৰ পতনৰ সমস্যাত ভুগি আছিল। তেওঁক উত্তেজনা আৰু হস্তমৈথুনৰ প্ৰয়োজন বুলি কৈছিল। প্ৰথমতে লোকজনে চিকিৎসাটো গোপনীয় হ'ব লাগিব বুলি কৈছিল। প্ৰথমে নিজকে ৰায়ন মেনেচিছ হিচাপে পৰিচয় দি লোকজন ক্লিনিকলৈ আহিছিল।\nচাইকথেৰাপিষ্ট জনে তেতিয়া কৈছিল এতিয়া উত্তেজনা বৃদ্ধি কৰাৰ সম্ভৱ নহয় যিহেতু সেই সময়ত বিদ্যুৎ নাছিল। তেতিয়া লোকজনে জোৰ দি কৈছিল যে তেওঁক জৰুৰীভাৱে হস্তমৈথুনৰ প্ৰয়োজন। আনকি কৰ্তব্যৰত মনোচিকিৎসকগৰাকীৰ সৈতে ব্যক্তিজনে জোৰকৈ যৌন সম্পৰ্ক স্থাপন কৰিবলৈও চেষ্টা কৰাৰ অভিযোগ তুলিছে ভুক্তভোগী চিকিৎসকগৰাকীয়ে।\nবাৰে বাৰে ব্যক্তিজনক মনোচিকিৎসগৰাকীয়ে বাধা দিয়ে আৰু কোনোমতে তেওঁ নিস্তাৰ পায়। ইয়াৰ পিছত চিকিৎসাৰ সম্পৰ্কীয় কাগজ প্ৰস্তুত কৰোতে অভিযুক্ত লোকজনে চাইক থেৰাপিষ্ট গৰাকীক বাধ্য কৰিছিল যে তেওঁ পিঠিৰ বিষৰ চিকিৎসা কৰাবলৈ অহাৰ কথা লিখিবলৈ। আৰু তাৰ কেইদিন মানৰ পিছত আৰক্ষীৰ পৰা মনোচিকিৎসকগৰাকীলৈ আহে আৰু আৰক্ষীয়ে জনায় যে, লোকজনৰ এই কাৰ্যটো উদ্দেশ্য প্ৰণোদিত আছিল। ইয়াৰ পিছতে মনোচিকিৎসকগৰাকীয়ে ব্যক্তিজনৰ বিৰুদ্ধে গোচৰ ৰুজু কৰে\nFirst published: February 10, 2021, 3:43 PM IST


ইউৰো২০২০: ঘৰ ৱাপচী ঘটিব নেকি ফুটবলৰ? | Olympia Sports\nইউৰো২০২০: ঘৰ ৱাপচী ঘটিব নেকি ফুটবলৰ?\nBy Olympia Sports / July 8, 2021\nতেন্তে সঁচাকৈয়ে ফুটবল ঘৰলৈ উভতিব নেকি! It’s Coming home এই আপ্তবাক্যশাৰী প্ৰতিখন বৃহৎ টুৰ্ণামেণ্টৰ সময়তে প্ৰতিজন ইংলিছ দৰ্শকৰ মুখত শুনা যায়। প্ৰতিবাৰেই সজোৰে ফুটবল ঘৰলৈ উভতাৰ দাবী কৰিলেও কিন্তু ফুটবলত সফলতা লাভ নকৰা বেছ কিছু বছৰ হ’ল ইংলেণ্ডৰ। ১৯৬৬ তেই শেষবাৰৰ বাবে লিখা গৈছিল সোণালী ইতিহাস। সেইবাৰ বিশ্বকাপৰ খিতাপ শিৰত লৈ ঘৰলৈ উভতিছিল ইংলিছ খেলুৱৈ। তাৰ পিছৰ পৰা কেৱল শূণ্য দুহাতে উভটিব লগা হৈছে ইংলিছ ফুটবলাৰ। ১৯৬৬ পিছৰ পৰা আৰু কোনো বৃহৎ টুৰ্ণামেণ্টতে জয়ৰ মুখ দেখা নাই দলটোৱে। এইবাৰ সেয়ে আশা জাগিছে। ইউৰো ২০২০ৰ ফাইনেলত উপনীত হোৱাৰ পিছৰে পৰা আৰু জোৰদাৰ ৰূপত প্ৰতিনিধিত্ব হৈছে সেই বাক্যাংশ, ” It’s coming home” ।\nবৃহস্পতিবাৰে পুৱতি নিশা অন্ত পৰা ইউৰো ২০২০ৰ দ্বিতীয়খন ছেমি ফাইনেলত ইংলেণ্ডে ডেনমাৰ্কক ২-১ গ’লত পৰাস্ত কৰি উপনীত হ’ল ফাইনেলত। খেলৰ ২৯ মিনিটত ডেনমাৰ্কৰ চেণ্টাৰ বেক আন্দ্ৰেচ ক্ৰিষ্টেনছক ফাউল কৰি ফ্ৰী কীক লাভ কৰে ডেনমাৰ্কে। ইয়াৰে সুযোগ গ্ৰহণ কৰি এটা চিত্ৰাকৰ্ষক গ’লেৰে ডেনমাৰ্কক অগ্ৰগতি দিয়ে মিকেল ডেমছগাৰ্ডে। তাৰ পিছতে ডেনমাৰ্কৰ ওপৰত উপৰ্য্যপুৰি আক্ৰমণ অব্যাহত ৰাখে ইংলিছ বাহিনীয়ে। দুর্ভাগ্যবশত: ডেনমাৰ্কৰ অধিনায়ক চিম’ন কায়েৰৰ এটা আত্মঘাটি গ’লৰে সমতা স্থাপন কৰে ইংলেণ্ডে।\nদ্বিতীয়াৰ্ধতো দুয়ো দলে সমানেই যুজঁ দিলে যদিও ফলাফল একেই থাকিল। স্কৰবোৰ্ডত ফলাফলহীন ১-১। এইবাৰ অতিৰিক্ত ৩০ মিনিটৰ সময় নিৰ্ধাৰণ কৰি দিয়া হ’ল। অতিৰিক্ত সময়ৰো প্ৰথমাৰ্ধত স্কৰবোৰ্ডৰ কোনো পৰিৱৰ্তন নহ’ল। কিন্তু দ্বিতীয়াৰ্ধত ইংলেণ্ডে উপহাৰ স্বৰূপে লাভ কৰিলে এটা পেনাল্টি। তাৰেই সুযোগ গ্ৰহণ কৰি ইংলেণ্ডৰ অধিনায়ক হেৰী কেনে প্ৰদান কৰিলে বিজয়সূচক গ’ল। লগে লগে উছাহত বুৰ গ’ল সমগ্ৰ ষ্টেডিয়াম। ১৯৬৬ ৰ পিছত এয়া আছিল দলটোৰ কোনো বৃহৎ টুৰ্ণামেণ্টত প্ৰৱেশ। এতিয়া খিতাপ যুঁজৰ ইটো পাৰে ইংলেণ্ডলৈ অপেক্ষা কৰিছে প্ৰতিযোগিতাখনৰ আনটো শক্তিশালী দল ইটালীয়ে। ফাইনেলৰ হাইভল্টেজ যুঁজখনৰ বাবে এতিয়া সকলোৱে অধীৰ আগ্ৰহেৰে অপেক্ষা কৰিছে। ইংলেণ্ডৰ নাগৰিকসকলেও আশা কৰিছে তেওঁলোকৰ নিজৰ খেল ফুটবল ঘৰলৈ উভতক। It’s coming home -এই আপ্ত বাক্যশাৰীয়ে ন্যায় পাওঁক।\nনগাঁও সদৰ সমষ্টিৰ বিধায়কক যোগ সংস্থাৰ সম্বৰ্ধনা


কৃষি আইন স্থগিত কৰক, নহ’লে আমি স্থগিতৰ নিৰ্দেশ দিম : ন্যায়ালয় - Prag News\nHomeৰাষ্ট্ৰীয়কৃষি আইন স্থগিত কৰক, নহ’লে আমি স্থগিতৰ নিৰ্দেশ দিম : ন্যায়ালয়\nকৃষি আইন স্থগিত কৰক, নহ’লে আমি স্থগিতৰ নিৰ্দেশ দিম : ন্যায়ালয়\nনতুন দিল্লী : বিতৰ্কিত কৃষি আইনক লৈ কেন্দ্ৰীয় চৰকাৰক তীব্ৰ ৰ্ভৎসনা কৰিছে উচ্চতম ন্যায়ালয়ে। প্ৰতিবাদী কৃষকৰ পক্ষত মত পোষণ কৰি সৰ্বোচ্চ ন্যায়ালয়খনে কৃষি আইনৰ বলৱৎকৰণ স্থগিত কৰাৰ নিৰ্দেশ দিয়ে। দীঘলীয়া সময় ধৰি তিনিখন আইনক দেশৰ কৃষক সমাজ আৰু কেন্দ্ৰীয় চৰকাৰৰ মাজত চলি থকা অচলাৱস্থাৰ মাজতে কেন্দ্ৰীয় চৰকাৰলৈ গুৰুত্বপূৰ্ণ নিৰ্দেশনা জাৰি কৰিছে উচ্চতম ন্যায়ালয়ে।\nআৰু পঢ়িব পাৰিব : শান্তি সুদূৰপৰাহত নহয় জম্মু-কাশ্মীৰত! গৃহ মন্ত্ৰণালয়ে দিলে সুখবৰ\nপৰিস্থিতি অতি অতি বেয়াৰ দিশলৈ গতি কৰা বুলি উল্লেখ কৰি সৰ্বোচ্চ ন্যায়ালখনে কেন্দ্ৰীয় চৰকাৰক প্ৰশ্ন কৰে যে, এই কৃষি আইনৰ বলৱৎকৰণ আপোনালোকে স্থগিত ৰাখিব নে আমি ইয়াক স্থগিত কৰাৰ নিৰ্দেশ দিম? ইয়াক লৈ কিহৰ ইমান অহংকাৰ? দিল্লী-হাৰিয়ানা সীমান্তত কৃষকৰ অভূতপূৰ্ব বিদ্ৰোহ আৰু কেন্দ্ৰীয় চৰকাৰৰ নতুন কৃষি আইনক প্ৰত্যাহ্বান জনাই দাখিল কৰা আৱেদনৰ শুনানি গ্ৰহণ কৰি এনেদৰে তীক্ষ্ণ ৰ্ভৎসনা কৰে সৰ্বোচ্চ ন্যায়ালয়খনে।\nদেশৰ মুখ্য ন্যায়াধীশ এছ এ ব’বডেই এই সম্পৰ্কত কয়, ‘কোনো অঘটন ঘটিলে আমি সকলোৱেই তাৰ বাবে দায়ী হ’ম। আমি কোনেও আঘাত পোৱাটো বা আমাৰ হাত ৰক্ত ৰঞ্জিত হোৱাটো নিবিচাৰোঁ।’ কৃষি আইনৰ বলৱৎকৰণ স্থগিত কৰাৰ পাছতো আন্দোলন চলাই থাকিব বুলি প্ৰকাশ ন্যায়ালয়ে কয়, ‘কিন্তু এয়া ঠিক কৰক যে, আপোনালোকে একে স্থানতে প্ৰতিবাদ অব্যাহত ৰাখিব বিচাৰে নে ইয়াক অইন স্থানলৈ স্থানান্তৰ কৰিব বিচাৰে?’ ইয়াৰ পূৰ্বৰ শুনানিতো উচ্চতম ন্যায়ালয়ে কেন্দ্ৰক কৃষকৰ সৈতে ‘স্বাস্থ্যকৰ’ আলোচনা কৰাৰ বাবে আহ্বান জনাইছিল। কিন্তু কেইবালানিও আলোচনাৰ পাছতো পৰিস্থিতি উন্নত হওক চাৰি অধিক অৱনতি হোৱাৰ কথাও উল্লেখ কৰে ন্যায়ালয়ে।\nPrevious articleশান্তি সুদূৰপৰাহত নহয় জম্মু-কাশ্মীৰত! গৃহ মন্ত্ৰণালয়ে দিলে সুখবৰ\nNext articleগালোৱান উপত্যকাৰ ৰক্তক্ষয়ী সংঘাতৰ ৫ শ্বহীদলৈ সন্মান…


জুন 27 – তুমি এতিয়া বুজি নাপাবা; কিন্তু বুজি পাবা! – Elim Glorious Revival Church – Kodambakkam\nজুন 27 – তুমি এতিয়া বুজি নাপাবা; কিন্তু বুজি পাবা!\nBy elimchurchgospel | June 27, 2021 | Appam - Assamese | No Comments\n“মই কি কৰিছোঁ তুমি এতিয়া বুজি নাপাবা; কিন্তু এই বিষয়ে পাছত বুজি পাবা।” ( যোহন ১৩:৭)।\nপৰমেস্বৰ যি কাৰ্য্য কৰে তেন্তে যদি আপুনি বুজিব পাৰে তেন্তে আপোনাৰ আত্মিক চকু মুকলি কৰা আৱশ্যক হয়। তেওঁৰ মাত শুনিবলৈ কান মুকলি হোৱা আৱশ্যক হয়।\nএক নিশ্চিত ঠাইত, মন্ডলীৰ প্ৰধান হঠাৎ মৃত্যু হয় গল। তেওঁ বহুত সাধু আছিল। পৰমেস্বৰক প্ৰেম কৰা আছিল। হঠাৎ তেওঁৰ হৃদয় ৰোগ উঠিল। তেওঁৰ পত্নী আৰু সন্তান বহুত কান্দিলে।পৰমেশ্বৰ আমাৰ সৈতে এনেকুৱা কিয় কৰিলে ? এনেকুৱা ভাবি তেওঁ লোকক সান্ত্বনা প্ৰাপ্ত হোৱা নাছিল।\nকিছু দিন ব্যয় হল নিজৰ সম্বন্ধীয় সৈতে একগোট হয় যেতিয়া পত্নী আৰু সন্তান কান্দিছিল হঠাৎ সেই কোঠাত মহিমাময় এটি পোহৰ দেখা দিলে। মৃত অসংখ্য সেৱক দুতৰ সৈতে দেখা দিলে। সেই স্বৰূপ সেই দৃষ্টি আহি পত্নী আৰু সন্তানক সুধিলে কিয় কান্দিছা? পৰমেস্বৰক ধন্যবাদ কৰক আৰু স্তুতি কৰক। পৰমেশ্বৰ ভাল হয় তেওঁৰ কৰুনা সদায়ৰ হয় , এনেকুৱা কলে। তেতিয়া স্বৰ্গদুতৰ সৈতে তেওঁ গুচি গল। সেই ঘটনায় তেওঁ লোকৰ জীবন পৰিবৰ্তন কৰি দিলে। বহুত সান্ত্বনা প্ৰাপ্ত হল। পৰমেস্বৰৰ স্তুতি কৰাৰ সৈতে তেওঁৰ মহিমা কৰা আৰাম্ভ কৰি দিলে।\nপাঁচনি পৌলে লিখে, ” হে ভাইসকল, যিসকল লোক নিদ্রিত হ’ল তেওঁলোকৰ কি হ’ব সেই সম্বন্ধে আপোনালোকে একো নজনাকৈ থকাটো আমি নিবিচাৰোঁ; কাৰণ আশাহীন অন্য লোকৰ নিচিনাকৈ আপোনালোক শোকাকুল হোৱাটো আমি নিবিচাৰোঁ। কিয়নো যীচু মৰি পুনৰায় উঠিল, ইয়াক যদি আমি বিশ্বাস কৰোঁ, তেনেহলে আমি ইয়াকো বিশ্বাস কৰোঁ যে, ঈশ্বৰে যীচুৰ আশ্ৰয়ত মৃত্যু হোৱা সকলকো যীচুৰ লগত লৈ যাব।”( ১থিচলনীকিয়া ৪:১৩, ১৪)। মৃত্যু অন্ত নহয় সেয়া এক বিশ্ৰাম হয়। আমাৰ প্ৰভু ময়েই পুনৰুত্থান আৰু জীৱনো; যি কোনোৱে মোক বিশ্বাস কৰে, তেওঁ মৰিলেও জীয়াই থাকিব;( যোহন ১১:২৫)\nআপোনাৰ মৃত্যুৰ পিছত পৰিস্থিতিৰ বিষয়ে পবিত্র শাস্ত্ৰৰ উপদেশ আৰু প্ৰভুৰ প্ৰতিঞ্জাৰ বিষয়ে তথ্য হব লাগে। প্ৰভু যীশুক মৃত্যু, পাতাল, বা মৈদাম বন্ধ কৰি ৰাখিব নোৱাৰে। যিহোদী ৰোমৰ সৈন্য সকলে মৈদাম বন্ধ ৰখাৰ পৰিও চোৱা চিতা কৰিব নোৱাৰিলে। যীশু খ্রীষ্ট জিবীত হয় উঠিল। সেই বাবে আপোনাৰো জী উঠাৰ আশা আছে।\nপৰমেস্বৰৰ মৰমিয়াল সন্তান হঠাৎ দুৰ্ঘটনা হব পাৰে, বিপত্তি আহিব পাৰে বা মৃত্যু হব পাৰে, পৰমেস্বৰ কিয় এনেকুৱা কৰিছে, এই বুলি আপোনাৰ হৃদয়ৰ প্ৰশ্নত পৰমেস্বৰৰ উত্তৰ কি হয়?\n‘ যি মই এতিয়া কৰিছো তাক তুমি নাজানা কিন্তু পিছত বুজিবা’। এয়া তেওঁৰ উত্তৰ হয়। মন কৰিবলগীয়া:” আমি জানো যে, যি সকলে ঈশ্বৰক প্ৰেম কৰে, সেই সকল তেওঁৰ অভিপ্ৰায় অনুসাৰে আমন্ত্ৰিত, তেওঁলোকৰ বাবে তেওঁ মঙ্গলৰ অৰ্থে সকলো উত্তম কাৰ্য একেলগে কৰিছে। “( ৰোমীয়া ৮:২৮)।


আপদীয়া পদ্য – Page 24 – ফটাঢোল\nNovember 1, 2017 আপদীয়া পদ্য\t4 Comments\nবৰুৱাৰ কেন্টিন – সদানন্দ দত্ত\nবিশ্ববিদ্যালয়ৰ কেম্পাচত বৰুৱাৰ কেন্টিন, জিডিবি চাৰৰ লগত হ’ল কেনেবাকৈ ডলফিন। ৰিফ্ৰেছাৰ কৰ্চ চেকেণ্ডটোৰ খানাৰ ঠিকা ল’লে, লগে লগে বৰুৱাবাপুৱে পাৰ্টিচিপেন্টক লম্ভিলে। খানাৰ চাবা কি মেনু, কথাৰ কি মেৰ পাক! মোছ পকাই বৰুৱাবাপুৱে বজাই ঢোল_ঢাক! “ৰুটী খাব, নে পুৰি খাব, নে খাব চেঁচা দহী”, ৱেটাৰ বয়ক কথা ক’ব ভীষণ ভেকাহি মাৰি। পিছে,উৰহী গছৰ ওৰ পাবা যদি ভিতৰলৈ যোৱা, বস্তুৰ অভাৱত বয় বিলাকৰ চকু কন্দনামূৱা। চাপ্লাইৰ নামত আলু,পিয়াঁজ আৰু সস্তীয়া দালি, মেনুৰ বাবে নানে একো,বজাৰৰ পাচলি। কাঁহী কিনাৰত ভাজি লাগে,নিদিয়ে একো ভাজি,\nফটা-আপদীয়া পদ্য – হেমেন ডেকা\n১) সুৰাময় সন্ধিয়াৰ আছে মাদকতা সুখ-সন্ধানী দৃষ্টিত কি যে আকুলতা ভজা বুট-কেঁচা জলকীয়া অকণমান নিমখো দিয়া তেতিয়াহে কলিজাত পাম সজীৱতা৷ ২) সেইবিধ খালে দুখ নিমিষতে দূৰ বেসুৰা গীততো যে বিচাৰি পাওঁ সুৰ পলাতক নক’ব কিন্তু ঘৰত মতা নাম জাণ্টু আনন্দৰ বৰষা নমাওঁ হুৰ হুৰ৷ ৩) নিশা নামিলে আহে যেন একোটা হাতী নিতৌ যুঁজিবলৈ যুগুত কৰোঁ শকতি ঘৰে-বাহিৰে সৱতে দেখোঁ দুখ বজাৰত কিনিব নোৱাৰোঁ সুখ সেয়েহে সন্ধিয়া হ’লেই গিলোঁ এঘটি৷ ৪) জয়াল জলাশয়ৰ তেৰা ৰাঘ-বৰালি শাল-শ’লৰ লগতহে কৰে\nNovember 1, 2017 আপদীয়া পদ্য\tOne comment\nআপদীয়া পদ্য– বিস্মিতা শৰ্মা\n(১) ভাওনা আজি আমি কেইজনে চাওঁ? চিনেমা চাবলৈ হ’লে দৌৰি দৌৰি যাওঁ। নামঘৰৰ পদূলিত ভৰিকে দি নাপাওঁ গোড়ামি কৰি সমাজক পিছে লুটি-পুতি খাওঁ ধাৰ্মিক বুলি কঁপালত ফোঁট লৈ জগতক জহাওঁ। (২) ধুতী, চাদৰ-মেখেলা পিন্ধিবলৈ নকৰোঁ মন পাহৰিলোঁ চেলেং, ৰিহা, এৰীয়া চাদৰখন চৌদিশে চলিছে যে এতিয়া মডাৰ্ণ ফেশ্বন। দেহা নঢকা চুটি কাপোৰে সমাজলৈ আনিছে ওভোতা বিৱৰ্তন। (৩) বৰগীত এৰিলোঁ, বন গীত এৰিলোঁ ফিউজন কৰিলোঁ বিহু বিয়া নাম, দিহা নাম পাহৰিয়েই পেলালোঁ ডি জেৰ তালত হনি সিং অৰ গীত গাম ভৱিষ্যতে বিহুমঞ্চত\nNovember 1, 2017 আপদীয়া পদ্য\tLeaveacomment\nগাৰ্লফ্ৰেণ্ড বয়ফ্ৰেণ্ড – অপূৰ্ব শইকীয়া\nজীৱন যৌৱন বৰ অনুপম সুখ দুখৰ সমষ্টি আমাৰ এই জীৱন । যৌৱনত থাকে এটি লেঠা ভাল সম্বন্ধ এটি গোটোৱা, গাৰ্লফ্ৰেণ্ড বয়ফ্ৰেণ্ড ৰ বাবে কিছু লোক হাবাথুৰি যে খোৱা । দূৰৈৰ পাহাৰ বোলে দেখাতহে ভাল গাৰ্লফ্ৰেণ্ড বয়ফ্ৰেণ্ড ৰ বাবে বহুতৰে হয় যে কিছু পয়মাল। গোলাপী গাল, উঠন বুকু, দীঘলীয়া চুলিৰে তাই অনন্য লৰাজনে বোলে তাইক পালে মোৰ জীৱন হৈ যাব ধন্য। কলেজীয়া সেই ছোৱালীজনী সঁচাকৈয়ে ধুনীয়া, তাইক বোলে পতাবই কিয়নো তাইৰ অবিহনে নহয় হেনো সুন্দৰ তাৰ এই দুনীয়া। দেখি আহি তাইক\nOctober 1, 2017 আপদীয়া পদ্য\t2 Comments\nভেকুলী-বিয়াৰ সাধুকথা – হৰেকৃষ্ণ ডেকা\nউত্ৰাৱল হৈ জপিয়াই ফুৰিছে খহুৱা ভেকুলী৷ কি হ’ল ভেকুলী তোৰ? তোৰ বিয়া পাতিবলৈ গঞাই তোক বিচাৰি ফুৰিছে৷ অ’ সেয়েহে ফুৰিছো লৱৰি৷ ৰ’দৰ পোৰণি, পিঠিৰ খহুত উঠিছে ৷ বিয়াৰ পীৰাত যদিহে উঠে ছট্ ফটনি, নালাগিবনে বাৰু শীতল পানীৰ জুৰণি? খাল-বিলত পিণ্ডত দিবলৈকে এটুপি পানী নাই, পিঠিৰ পোৰণিত দিবলৈনো থাকে ক’ত? গঞাই বিচাৰিছে তোৰ বিয়া পাতি আনিব পানী, তইহে খাল-বিলত পানী বিচাৰি খাইছ হাবাথুৰি৷ লুকাই থকা মেঘে শুনিলে কিজানি, মাৰিলে হাঁহিৰ গিৰ্জনি৷ বৰষুণ নামিল ধাৰাসাৰ, গঞাই ভাবিলে, আশীৰ্বাদ ভেকুলীৰ বিয়াৰ৷ বৰষুণ নাথামে৷\nOctober 1, 2017 আপদীয়া পদ্য\t3 Comments\nআপদীয়া পদ্য – চৈয়দ আহমেদ শ্বাহ\n(১) জাতিৰ হৈ যুঁজিবলৈ শৰাইঘাটৰ ৰণ ৰণচালি দিলো আমি কৰি জীৱন পণ ৰঙামুৱা বীৰ ওখ কৰি শিৰ পুৱাতেই মেলি ললো ফেইচবুকখন। (২) ফেইচবুকসম হায় কতো নাই ঠাই এই তুমি আছা, বন্ধু এই তুমি নাই ফেইচবুকৰ খেল গৰখীয়াৰ মেল দিনটোৰ আধা সময় ফেইচবুকেই খায় (৩) ফোঁপ-চুঙাৰ ফোঁপডাং ফোঁপ-যহী মাইক বাপেকৰ তেল পুৰি উৰুৱাৱ বাইক ঠিলা মৰা কাণ গৰখীয়া গান খোজ দিলেই ফোঁপনি কাঢ় হেৰৌ নালায়ক (৪) কথাই কথাই ফোঁপোলা ফোঁপাউৰি মাৰ গিয়ানি সন্তজনৰ তিয়নি কাঢ় বৰকথীয়াৰ জাত মুখত ওভত মাত আইৰ\n(১) হাঁহবোৰেতো নাজানে সংসাৰ যে অনিত্য সিহঁতৰ জীৱন মাথোঁ পণ্য- এয়াই সত্য পানীত আছে আনন্দ পাৰত মৃত্যুৰ ছন্দ হাঁহৰ সভাত আকৌ শিয়ালৰে পৌৰোহিত্য৷ (২) মুখে টপটপাই ভাদমহীয়া ৰাতি চিতলৰ সৈতে পুঠি ইলুটি-সিলুটি কেঁকোৰা ওফৰা জেং শ’ল-বৰালিৰ লেং চেপাত বজি হ’ল মহানন্দৰ ইতি৷ (৩) বগলী বাই জপং জপং খোজ দি ক’লৈবা যায় বানে ধোৱা পথাৰত কিনো বিচাৰি কৰে হায় হায় কেঁকোৰাই দিলে ঠেঙত চেপা কাষত ৰৈ আছে লুভীয়া হেঁপা তপস্যা কৰিও মাছ-পুঠিৰ দেখোঁ মুখ দেখা নাই৷ (৪) সাহটো খাই বাকলিটো বান্দৰে\nOctober 1, 2017 আপদীয়া পদ্য\tLeaveacomment\nহাউচ ৱাইফৰ বিলৈ – প্ৰণীতা গোস্বামী বৰঠাকুৰ\nনুশুনি নগমি এদিন ভাবিলো চৰু নধৰো আজি “বুঢ়া বুঢ়ীৰ সাধুলৈ” মনত পেলাই থাকিলো পেচ পাতি। “দিনৰ দিনটো কি কৰি থাকানো একো কামেই নাই দেখোন” টিভি চাই মোবাইল টিপি টিপি দিনটো কটোৱা মাথো। চাৰ্টটোও আজি ইষ্ট্ৰি কৰি নথ’লা বুটামটোও নথ’লা লগাই- শাকখিনি আনিলো তাকো লেৰেলালা নিসিজিল ভালকৈ হ’বপায়! গৰু গাইৰ আজিকালি একোৱেই লেঠা নাই নাই ঢেঁকী উৰাল, তাৰ মাজতো তোমালোকৰ কামবোৰৰ নাপাৱেই একো উমান! ওফাইদাং মাৰি ময়ো দিলো উত্তৰ আজিৰ নাৰী কিন্তু নহয় অবলা ঘৰত বহিয়েই দেশ দেশান্তৰৰ উলিয়াব জানে বতৰা।


মাল মানে কি ? | অসমীয়া কৌতুক || Assamese Jokes\nAdarsh 25 December 2019 at 23:59\nইন্টাৰনেচনেল পুলিছ কম্পিটিচন\nকেনেকৈ কলেজত জনপ্ৰিয় হব পাৰি\nঅলপ কৌতুক!!!! অলপ সাথৰ!!!!\nজুতি বাইৰ বিয়া\nকেইবিধমান নতুন ঔষধ\nনগেন আৰু ঘৈণীয়েকৰ ফাকুৱা..\nছোৱালী বোৰে লৰাবোৰক বেয়া পোৱাৰ কেইটামান কাৰণ ।\nকাইলৈ স্কূল বন্ধ\nভ'ডাফোন কাষ্টমাৰ কেয়াৰ\n'অকব'ৰ চুপাৰ হিট, ''ৰজনীকান্তৰ ফঁকৰা যোজনা''


পৰকীয়া প্ৰেমৰ ভয়ানক শাস্তি! নগ্ন কৰি পুৰুষাংগত ৫ কেজিৰ শিল বান্ধি দিলে গাঁওবাসীয়ে - নিয়মীয়া বাৰ্তা\nনিয়মীয়া বাৰ্তা ২৯ ছেপ্টেম্বৰঃ মাৰাত্মক!নৃসংশ! অবিশ্বাস্য! শুনি আচৰিত লগা এই ঘটনা ঘটিল ওড়িশাত। ওড়িশাৰ বালাছোৰৰ বিলিয়াপাল ব্লকৰ চৌমুখ গাঁৱত পৰকীয়া প্ৰেমৰ বাবে এক অকল্পনীয় তথা ভয়াবহ শাস্তি দিলে এজন যুৱকক ।\nঘটনা অনুসৰি, বিজয় দাস ওৰফে বাপি নামৰ যুৱকজনে চৌমুখ গাঁৱৰ এগৰাকী মহিলাৰ সৈতে সম্পর্ক স্থাপন কৰিছিল । কিন্তু তেওঁ যে বিবাহিত আৰু দুটাকৈ সন্তানৰ পিতৃ, সেয়া গম পোৱা নাছিল মহিলাগৰাকী আৰু তেওঁৰ পৰিয়ালে । লাহে লাহে বাপিৰ কামকাজত সন্দেহ উপজে গাঁওবাসীৰ। এই মহিলাগৰাকীৰ ঘৰৰ লোক যিসময়ত গৃহত অনুপস্থিত, ঠিক সেই সময়তেই তেওঁৰ কাষলৈ বাপিৰ সঘনাই যাতায়াত হয় । সুযোগ বুজি যোৱা দেওবাৰে বাপিক হাতেলোতে কৰায়ত্ত কৰে স্থানীয়লোকে।\nআৰু স্থানীয়লোকসকলে তাক ধৰি এটা বিদ্যুতৰ খুঁটাত বান্ধি সোধপোছ কৰে লোকসকলে। ইয়াৰ পাছতে লোকজনে নিজৰ ভুল স্বীকাৰ কৰে। কিন্তু নিজৰ ভুল স্বীকাৰ কৰিও ৰাইজৰ ৰুষৰ পৰা সাৰি নগ’ল বাপি। লোকসকলে বাপিক নগ্ন কৰি মাৰধৰ কৰে আৰু শেষত গাঁওসভাৰ নির্দেশ অনুসাৰে যুৱকজনৰ পুৰুষাংগত বান্ধি দিয়া হয় প্রায় পাঁচ কেজি ওজনৰ এটা পাথৰ । আৰু তেনেকৈয়ে প্রায় ২ ঘণ্টা সময়ধৰি ৰখা হয় তাক ।\nপাছত গাঁওখনৰ বয়ষ্ক মানুহৰ হস্তক্ষেপত বাপিক মুক্তি কৰা হয় । ইপিনে ঘটনাটিৰ এক ভিডিঅ’ ভাইৰেল হৈ পৰে ছ’চিয়েল মিডিয়াত ।\nঅৱশ্যে বৰ্তমান এই ঘটনাৰ এক তদন্ত আৰম্ভ কৰিছে আৰক্ষীয়ে।


বাপ শাস্ত্ৰ – অতুল নাথ – ফটাঢোল\nAugust 1, 2018 দৈনন্দিন\t4 Comments\nবাপ শাস্ত্ৰ – অতুল নাথ\nযোৱা দেওবাৰে যে লগ পাইছিলো সেই বাপ, কালি গধূলি আহি ওলালহি। মুখৰ গোন্ধ, থৰক বৰক খোজতে উমান পালো নাড়ী শুদ্ধি কৰি একেবাৰে ৰজা হৈ আহিছে। বহিবলৈ দি অহাৰ কাৰণ সুধিলো। ভাবিলো শ্ৰীমতী খোজকাঢ়ি উভতি অহাৰ আগতে বাপক বিদায় দিব পাৰিলে ভাল।\n“খুড়াৰ দহা কাজলে মাতিবলৈ আহিলো আৰু আপোনাকো কথা দুটামান ক’বলৈ আছে” বুলি দোৰোলখোৱা জিভাৰে বাপে আৰম্ভ কৰিলে-\n“Man is mortal. মানুহ মৰণশীল, মহাত্মা গান্ধীয়ে গীতাত কৈছে আৰু ৰবীন্দ্ৰনাথেও পটঞ্জলীত কৈছে। কিন্তু আপুনি কিয় মোৰ জীয়াই থকা খুড়ীজনীক মৰিল বুলি মানুহৰ আগত কৈ ফুৰিছে? মোৰ খুড়াহে ঢুকাল। দস্তুৰমত মোক আপুনি আওপকীয়াকৈ consult কৰিছে।”\nআচলতে insult হে বুলি ক’ব খুজিও মই ৰৈ দিলো।\n“ফোনত সেইদিনা আপুনি খুড়ী ঢুকাল বুলি কোৱা যেনহে লাগিল বাবে ভুল হ’ল। হ’ব বাৰু, অপৰাধ বিনাশন, মই ভুল স্বীকাৰ কৰিলো এতিয়া বেয়া পাই নেথাকিব আৰু।”\nযিমান পাৰোঁ অপৰাধী অপৰাধী ভাবেৰে বাপক বুজাবলৈ চেষ্টা কৰিলো।\n“অ’ আৰু এটা কথা,” বুলি বাপে আকৌ আৰম্ভ কৰিলে-\n“সিদিনা মোৰ ছুটীৰ applicationখন দিবলৈ যাওঁতেও আপুনি মোৰ তিৰীৰ আগত মোৰ বিষয়ে কিবা কিবি এসোপা লগাই পঠিয়ালে কিয়?” বুলি একেবাৰে দম দিয়াৰ সুৰত ক’লে।\n“কথাটো আচলতে ঠিক তেনেকুৱা নহয় বাপ” – মই আৰম্ভ কৰিলো।\n“সেইদিনা আপোনাৰ ৰুমত বহুত ভিৰ বাবে আপোনাৰ শ্ৰীমতী আমাৰ ৰুমতে বহিলেহি। ইটো সিটো ঘৰুৱা কথা পাতিছোঁ আমি সকলোৱে। কথাৰ মাজত এবাৰ তেওঁৱেই সুধিলে, ‘দাদা,আপুনি আমাৰ এখেতৰ খাচ দোস্ত, কওকচোন, আজিকালি আমাৰ এখেতে বাৰু আকৌ মদ খাবলৈ ধৰিছেনে কি?’ মই বোলো, “বৰ ধৰ্ম সঙ্কটত পেলালা হে। কিনো মিছা ক’ম, এই যে যোৱা বছৰ ৰিটায়াৰ হৈছিল আমাৰ সকলোৰে বুঢ়া পিতাই, তেওঁ আহিলে দুইটা মিলি বিয়েৰ তিনি বটলমান খাই, মদ নেখাই দেই। আকৌ কেতিয়াবা সেই বিয়েৰ নেথাকিলে ৰঙা হাফ বটল এটা ফ্ৰীজৰ পানী মিহলাই পনীয়াকে খাই হেনো। অ’ কেতিয়াবা আকৌ সেই দুয়োটাই নেথাকিলে ঘৰুৱা চুলাই বেচা বুঢ়ীজনীৰপৰা এবটল আনি এঘণ্টামান ফ্ৰীজত ভৰাই থৈ একেবাৰে ঠাণ্ডা কৰিহে খাই পিছে। আচলতে বুঢ়া পিতাইটো আকৌ সদায় সদায় নাহে যে।”\nবাপে মোৰ কথা কিবা বুজিলে নে নাই নেজানো,”অ’ হ’ব তেন্তে, যাওঁ” বুলি থৰক বৰক খোজেৰে ওলাই গ’ল। ময়ো স্বস্তিৰ নিশ্বাস পেলালো। অন্ততঃ শ্ৰীমতী আহি পোৱাৰ আগতে এই আপদটোক বিদায় দিব পাৰিলো।\n« মানিক দেউৰ টিকনিডাল – প্ৰান্তৰ ভাগৱতী\nদৰাৰ লগত যোৱাৰ অভিজ্ঞতা(১৯৬০) – ৰুবী বৰা বৰদলৈ »\nছোলেৰ অমিতাভে প্ৰশংসা কৰাদি কৰিলে, হাঃ হাঃ। ভাল লাগিল।\nবাপৰে বাপ !\nবাপে আছলতে কথাখিনি consult কৰিবহে আহিছিল ।\nসি যেতিয়া বুজি পালে মিছেছৰ লগত জাচট আলোচনা হে হৈছিল , তাৰ গুণ বোৰহে উদঙাই দিছিল , চৌ কেনেকৈ insult !\nধন্যবাদ । ভাল লাগিল ।\nবাপৰ কামাল, ভাল লাগিল।\nYour IP: 54.36.150.174


ঘড়ী - অসমীয়া ৱিকিপিডিয়া\nলণ্ডনৰ কিন্স ক্ৰছ ৰেলৱে ষ্টেচনত ৰখা প্লেটফৰ্ম ঘড়ী।\nঘড়ী (ইংৰাজী: Clock) ই এনে এটা যন্ত্ৰ যি সময় নিৰ্ধাৰণত সহায় কৰে। বিভিন্ন ধৰণৰ ঘড়ী দেখিবলৈ পোৱা যায়। যেনে হাত ঘড়ী, দেৱাল ঘড়ী ইত্যাদি। সময় বুলিলে সকলো অধ্যয়ন ক্ষেত্ৰৰ বাবে প্ৰযোজ্য হোৱাকৈ অবিতৰ্কিত আৰু সুসংগত ভাৱে কাল বা সময়ৰ ব্যাখ্যা আগবঢ়াবৰ বাবে পণ্ডিত সকলে চলোৱা নিৰালস্য প্ৰচেষ্টা সাফল্যমণ্ডিত হোৱা নাই। ইয়াৰ এক সৰলতম সংজ্ঞা হৈছে, "ঘড়ী বা কাল মাপন যন্ত্ৰৰ দ্বাৰা মাপিত ৰাশিটোৱেই হৈছে সময়"। পৰিৱেশীয় একক সমূহ যেনে: দিন, মাহ, বছৰ আদিতকৈ সৰু একক সমূহৰে সময়ৰ মাপ ল'বলৈ আৱিষ্কাৰ হোৱা ঘড়ী এক অতি পুৰণি আৱিষ্কাৰ। প্ৰাকৃতিক ভাৱে সূৰ্য্যৰ অৱস্থানৰ বাবে যিকোনো বস্তুৰ মাটিত পৰা ছাঁৰ পৰাও পূৰ্বতে সময় অনুমান কৰা হৈছিল লগতে পানী ঘড়ীও প্ৰাচীনতম ঘড়ী হিচাপে উল্লেখযোগ্য। ১৩০০ খ্ৰীষ্টাব্দত ইউৰোপত প্ৰথম যান্ত্ৰিক ঘড়ীৰ আৱিষ্কাৰ হয়। যি সন্তোলন চক্ৰৰ দৰে কাম কৰিছিল। প্ৰতিটো আধুনিক ঘড়ীত সময় প্ৰদৰ্শনৰ উপাদান সমূহ হৈছে কিছুমান ধ্বনিগত দোলক যি এক বাস্তৱ উপাদান আৰু এই উপাদানটো এটা নিৰ্দিষ্ট কম্পনাংকত দোলিত হয়। এই উপাদানটো হয়তো এটা পেণ্ডুলাম বা সুৰকৰণ মাৰি বা কোৱাৰ্টজ স্ফটিক বা পৰমাণু আৰু ইলেকট্ৰণৰ বিক্ৰিয়াৰ দ্বাৰা মাইক্ৰ'ৱেভ সৃষ্টি হৈ নিৰ্গত হোৱা স্পন্দন হ'ব পাৰে।\n2 ঘড়ীৰ বিভিন্ন প্ৰকাৰ\n2.1 সূৰ্য ঘড়ী\nআজিৰ পৰা ৭০০ বছৰ আগতে লেটিন শব্দ ‘ক্লক্কা’ৰ পৰা 'ক্লক' শব্দটো আহিছে। ক্লক্কা মানে ঘণ্টা। সময়ৰ লগে লগে এই শব্দটো পিছলৈ ইংলেণ্ড পাইগৈ। কোৱা হয় ইংৰাজীৰ ক্লক শব্দটোৰ ব্যুৎপত্তি গত শব্দ ক্লক্কাটো মধ্য নিম্ন জাৰ্মান আৰু মধ্য ওলন্দাজ ভাষাৰ শব্দ।\nঘড়ীৰ বিভিন্ন প্ৰকাৰ[সম্পাদনা কৰক]\nএটি প্ৰাচীৰ সূৰ্যঘড়ী\nঢাকাৰ বলধা গাৰ্ডেনৰ সূৰ্যঘড়ী\nসূৰ্য ঘড়ী[সম্পাদনা কৰক]\nসূৰ্যঘড়ীৰ ইংৰাজী প্ৰতিশব্দ Sundial। ই হৈছে এটা কৌশল য'ত সূৰ্যৰ অৱস্থান নিৰ্ণয়ৰ মাধ্যমেৰে সময় নিৰ্ধাৰণ কৰা হয়। সাধাৰণ নক্সাৰ সূৰ্যঘড়ীত মধ্য অংশত এডাল উলম্ব সময়-নিৰ্ণায়ক শলা থাকে আৰু ইয়াৰ চাৰিও ফালে ঘণ্টা নিৰ্দেশক কিছুমান ৰেখা থাকে, সূৰ্যৰ অৱস্থান অনুসৰি এই সময় নিৰ্দেশক শলাডালৰ ছাঁ ঘণ্টা নিৰ্দেশক ৰেখা বোৰত পৰে। এনেকৈয়ে সূৰ্যঘড়ীৰ সহায়ত কিছু বিশ্লেষণাত্মক কৌশলৰে সময়ৰ মাপ লোৱা হয়। অৱশ্যে ইয়াৰো পূৰ্বে মানুহে প্ৰাকৃতিক বস্তু সমূহৰ ছাঁৰ অৱস্থান চায়ে সময়ৰ অনুমান কৰিছিল। সঠিক সময় নিৰূপণৰ বাবে সূৰ্যঘড়ীৰ অৱশ্যেই পৃথিৱীৰ আৱৰ্তন অক্ষৰ সৈতে সামঞ্জস্য ৰক্ষা কৰাব লাগিব। ডাৱৰীয়া বতৰ, দিন ৰাতিৰ প্ৰভেদ আদিৰ ফলত সূৰ্যঘড়ী এক সম্পূৰ্ণৰূপে বিশ্বাসযোগ্য ঘড়ী বুলি গ্ৰহণ কৰিব নোৱাৰি। ইয়াৰোপৰি অনুমানৰ ভিত্তিত সময় নিৰ্ধাৰণ একেবাৰে সহজ কথা নহয় আৰু ই সঠিক সময় নিৰ্দেশ কৰিব নোৱাৰে।\n↑ 1.0 1.1 Dohrn-van Rossum, Gerhard (1996). History of the Hour: Clocks and Modern Temporal Orders. Univ. of Chicago Press. ISBN 978-0-226-15511-1. https://books.google.com/?id=xYhlNoUu-toC&dq=verge+escapement+technology. , pp. 103–104\n↑ 2.0 2.1 Marrison, Warren (1948). "The Evolution of the Quartz Crystal Clock". Bell System Technical Journal খণ্ড 27 (3): 510–588. doi:10.1002/j.1538-7305.1948.tb01343.x. Archived from the original on November 10, 2014. https://web.archive.org/web/20141110143908/http://timepieceperfection.com/THE-BELL-SYSTEM.pdf। আহৰণ কৰা হৈছে: 10 November 2014.\n↑ Cipolla, Carlo M. (2004). Clocks and Culture, 1300 to 1700. W.W. Norton & Co.. ISBN 978-0-393-32443-3. https://books.google.com/?id=YSf9MVxa2JEC&pg=PA31&dq=verge+escapement+technology. , p. 31\n↑ White, Lynn, Jr. (1962). Medieval Technology and Social Change. প্ৰকাশক UK: Oxford Univ. Press. পৃষ্ঠা. 119.\n↑ Wedgwood, Hensleigh (1859). A Dictionary of English Etymology: A - D, Vol. 1. প্ৰকাশক London: Trübner and Co.. পৃষ্ঠা. 354. https://books.google.com/books?id=AGdJAAAAcAAJ&pg=PA354&dq=clock.\n↑ Stevenson, Angus; Waite, Maurice (2011). Concise Oxford English Dictionary: Luxury Edition. Oxford University. পৃষ্ঠা. 269–270. ISBN 9780199601110. https://books.google.com/books?id=sYScAQAAQBAJ&pg=PA270&dq=clock+clogga.\n↑ Moss, Tony. "How do sundials work". British Sundial society. http://www.sundialsoc.org.uk/HDSW.php। আহৰণ কৰা হৈছে: 21 September 2013. "This ugly plastic ‘non-dial’ does nothing at all except display the ‘designer’s ignorance and persuade the general public that ‘real’ sundials don’t work."\nৱিকিমিডিয়া কমন্সত ঘড়ী সম্পৰ্কীয় মিডিয়া ফাইল।\n"https://as.wikipedia.org/w/index.php?title=ঘড়ী&oldid=234738"ৰ পৰা অনা হৈছে


মনৰ কথাঃ আগবাঢ়ি আহক যুৱচাম, জিলিকি উঠক গাঁওবোৰ!(২) :: কুমাৰ নৱজ্যোতি - অসমীয়াৰ সুখ-দুখ\nHome Kumar_Navajyoti MONOR KATHA MONOR-KATHA RECENT কুমাৰ নৱজ্যোতি মনৰ কথা মনৰ-কথা মনৰ কথাঃ আগবাঢ়ি আহক যুৱচাম, জিলিকি উঠক গাঁওবোৰ!(২) :: কুমাৰ নৱজ্যোতি\nxukhdukh.com July 28, 2020 Kumar_Navajyoti, MONOR KATHA, MONOR-KATHA, RECENT, কুমাৰ নৱজ্যোতি, মনৰ কথা, মনৰ-কথা,\nআগবাঢ়ি আহক যুৱচাম, জিলিকি উঠক গাঁওবোৰ!(২)\nমোৰ মাজে-মাজে ভাব হয়-- তাহানিৰ গাঁওবোৰ যেন ক্ৰমশঃ নোহোৱা হৈ আহিছে৷ তথাকথিত নগৰীকৰণৰ প্ৰসংগত এই কথা কোৱা নাই৷ আমাৰ নগৰীকৰণো ইমান দ্ৰুতভাৱে হোৱা নাই যে ইয়াৰ বাবেই গাঁওবোৰ নোহোৱা হৈছে অথবা সবৰ্ত্ৰ নগৰ, মহানগৰ হৈছে৷ ‘স্মাৰ্ট চিটি’ৰ কথা শুনি থকা এটা প্ৰজন্মই হয়তো ৰাজ্যখনত ‘স্মাৰ্ট চিটি’ কাৰ্যতঃ নেদেখাকৈয়ে জীৱন সামৰিব লাগিব৷ তেনেহ’লে গাঁওবোৰ হেৰাই গৈছে বুলি কিয় ক’লোঁ, ভাবিলোঁৱেইবা কিয়? এটা কথা ঠিক যে সকলো গ্ৰামাঞ্চলতে নহ’লেও বহুততেই চৰকাৰীভাৱে যাতায়ত আৰু যোগাযোগ ব্যৱস্থা সূচল কৰি দিয়াৰ ক্ষেত্ৰত কিছু সফলতা অহাৰ বাবে ক্ৰমশঃ আমাৰ গাঁওবোৰতো নগৰীয়া পৰিৱেশৰ প্ৰভাৱ ঠাইবিশেষে পৰিবলৈ লৈছে৷ কিন্তু, এইবোৰ দিশত একান্তই বাঞ্ছিত প্ৰগতিসমূহক সাৱটি লৈও গাঁওবোৰকতো আমি উন্নত দেশসমূহৰ দৰে আধুনিক গাঁৱৰ ৰূপতেই সজাই তুলিব পাৰোঁ! তেনেহ’লে, নগৰ-মহানগৰলৈ পৰ্যৱসিত নোহোৱাকৈয়ে, আন সকলো দিশতে দেখাত গাঁও হৈ থকাৰ পাছতো গাঁওবোৰ হেৰাই যোৱাৰ কথা মনলৈ এইবাবেই আহিল যে মানুহৰ মাজৰ যি মৰম-সম্প্ৰীতি, সহযোগিতাৰ মনোভাব --সেইসমূহ প্ৰায়বোৰ গাঁৱতেই আজিৰ তাৰিখত দুৰ্লভ হৈ পৰিছে৷ যিসমূহ প্ৰমূল্যই গাঁওসমূহক যথাৰ্থতে গাঁও কৰি ৰাখিছিল কাৰ্যতঃ সেইসমূহ যেন আজিৰ তাৰিখত বহু ক্ষেত্ৰত দুৰ্লভ!\nতেনেহ’লে গাঁওবোৰ আগৰ দৰে হৈ নথকাৰ বাবে, বিশেষতঃ মানুহৰ মাজত আগৰ দৰে মানুহৰ মৰম-চেনেহ কমি যোৱাৰ বাবে আৰ্থিক অনাটনক জগৰীয়া কৰিব পাৰি নে কি? আৰ্থিক অনাটন হৈছে ঠিকেই! ক’ভিডসৃষ্ট এই সংকটকালততো ক’বই নালাগে৷ কিন্তু, সেইটোৱেই জানো একমাত্ৰ কাৰণ? আৰ্থিক অনাটনৰ মাজতো সকলোৱেই নহ’লেও গাঁওবাসীৰ একাংশই যোৱা বছৰলৈকে কিন্তু দুগাৰ্পূজা, দীপাৱলী আদি উছৱৰ নামত বহু টকা খৰছ কৰাৰ লগতে আন কিছু লাহ-বিলাহতো ঠিকেই খৰছ কৰিছিল৷ সেই কথাটোত বেয়া পাবলগীয়াও একো নাই৷ কিন্তু, ৰঙালী বিহু পালনৰ নামত যেতিয়া দুটামান টকা খৰছৰ কথা আহে তেতিয়া একাংশ গাঁৱৰ এচাম মধ্যবিত্তীয় লোক হঠাৎ ‘মিতব্যয়ী’ হৈ পৰা দেখা যায়৷ বিশেষ স্বাৰ্থ নাথাকিলে বছৰটোতো গাঁৱত থকা অথবা কৰ্মসূত্ৰে দূৰৈত থকা গাঁৱৰ লোক এগৰাকীক ঘৰলৈ মাতি ‘ফিকা চাহ’ এপিয়লা খুওৱাৰ কথা তেনে একাংশ গাঁওবাসীয়ে ভাবিবও নোৱৰা অৱস্থা এটাও ক্ৰমাগত পৰিলক্ষিত হৈছে৷\nগাঁওবোৰত ৰাস্তা-ঘাটৰ পকীকৰণ হৈছে, বিভিন্ন সংঘ-ক্লাব আদিৰ গৃহও সুন্দৰকৈ নিমাৰ্ণ বা নৱনিমাৰ্ণ হৈছে৷ এইয়া ভাল খবৰ৷ কিন্তু, প্ৰায়সমূহতে মানুহৰ মনবোৰ ‘পকা’ হোৱা নাই৷ আগতে, ৰাস্তা-ঘাট তথা নামঘৰ-সংঘ আদিৰ গৃহবোৰ কেঁচা হৈ থাকোতেই যদি ‘পকা’ বুলিব পৰা ভাল ভাল কামবোৰ হৈছিল; পৰৱৰ্তী সময়ত সেইসমূহ চিমেণ্ট-বালি-শিল-ইটাৰে কংক্ৰিটৰ ৰূপত নিমাৰ্ণ হোৱাৰ পাছত তেনে কামবোৰ হয় সমূলঞ্চে নোহোৱা হৈছে, নহ’লেবা কমি গৈছে৷ ইয়াৰ বাবে অৱশ্যে পোনপটীয়াকৈ কেৱল বৰ্তমানৰ সংশ্লিষ্ট পৰিচালনা সমিতিসমূহকে দোষাৰোপ কৰিব নোৱাৰি৷ বিভিন্ন সমস্যাৰে আক্ৰান্ত একাংশ যুৱক-যুৱতী যিদৰে এইসমূহৰে সংশ্লিষ্ট বিভিন্ন কামলৈ আগ বাঢ়ি আহিব পৰা নাই, একেদৰে আন একাংশই পূবৰ্ৰ তিতা অভিজ্ঞতাৰ বাবেও এইসমূহৰ পৰা আঁতৰি থকা দেখা যায়৷ তদুপৰি, কথাই কথাই দলীয় ৰাজনীতিৰ বীজ সিঁচাৰ বাবে ঠাইভেদে সৃষ্টি হোৱা ভাঙোনসমূহৰ কথাতো আছেই! তদুপৰি পদবীত থাকি কাম কৰাৰ যথাৰ্থ, ন্যায়সংগত স্বাধীনতা নোপোৱাৰ আশংকাতো বিভিন্নজন এনে সমিতিসমূহৰ পৰা আঁতৰি থকা দেখা যায়৷ দুই-এটা এনে অনুষ্ঠানত কাৰ্যতঃ এনে ধৰণৰ অসুবিধাৰ বাবে মই নিজেও দায়িত্ব লোৱা নাছিলোঁ৷ মোৰ সতীৰ্থ দুজনমানেও এনেবোৰ কাৰণতে বিভিন্ন দায়িত্বত থাকিও কোনো কাম কৰিব নোৱাৰিলে৷ গ্ৰামাঞ্চলবিশেষে এনেকুৱাও হয় যে দীৰ্ঘদিনীয়া অভিজ্ঞতাৰে সাহিত্যচর্চা, সাংবাদিকতাৰ ক্ষেত্ৰখনত পৰিচিত এগৰাকীকো উদীয়মান প্ৰতিপন্ন কৰি সংশ্লিষ্ট ক্ষেত্ৰত দখল নথকা এগৰাকীয়ে নিজকে অগ্ৰণী বুলি প্ৰতিষ্ঠা কৰাৰ অপপ্ৰয়াস কৰাৰ পাছতো যুক্তিনিষ্ঠ চিন্তা-চচাৰ্ৰ অভাৱত তেনে কথাৰ প্ৰতিবাদ নহয়৷ নিজে কোনো পদ লাভ কৰাৰ স্বাৰ্থত যোগ্য কোনো এগৰাকীৰ অযথা বদনাম ৰটিবলৈকো গাঁৱৰ একাংশ তথাকথিত শিক্ষিত লোক আজিৰ তাৰিখত পাছ পৰি থকা নাই৷ ৰাজহুৱা অনুষ্ঠানৰ নামত অৰ্থ সংগ্ৰহ কৰা কোনো ব্যক্তিক সংশ্লিষ্ট অনুষ্ঠানৰ বিষয়ববীয়াই হিচাপ দাখিল কৰিবলৈ বাৰম্বাৰ কোৱাৰ পাছতো সেই কথা আওকাণ কৰা তথাকথিত সামাজিক স্থিতিৰ ব্যক্তিয়ে পৰৱতীৰ্ সময়ত সেই আক্ৰোশতে বিষয়ববীয়াৰহে মিছা বদনাম ৰটনা কৰাৰ ঘটনা গাঁৱৰ সমাজবোৰতো ঘটিবলৈ লৈছে৷\nকোনো কোনো ক্ষেত্ৰত সামাজিক অৱদান থকা এই ধৰণৰ ব্যক্তিৰ ‘সবৰ্জান্তা’ মনোভাৱৰ প্ৰকোপত একাংশ গ্ৰামাঞ্চলত বিভিন্ন সামাজিক তথা সাহিত্যমূলক অনুষ্ঠানত ভাঙোন ধৰাৰ উদাহৰণো নিতান্তই দুভাৰ্গ্যজনক৷ নতুন প্ৰজন্মৰ চিন্তাশীল যুৱক-যুৱতীয়ে যুক্তিনিষ্ঠ মনোভাবেৰে যাৰ যি প্ৰতিভা আৰু যোগ্যতা আছে--সেই অনুসৰি সংশ্লিষ্টসকলৰ পৰা সমাজৰ ভালৰ বাবে প্ৰয়োজনীয়সমূহ গ্ৰহণ কৰিব লাগে৷ অযুক্তিকৰভাবে আবেগপ্ৰৱণ হৈ যাতে কোনো ব্যক্তিৰ অসৎ লক্ষ্যপ্ৰাপ্তিৰ যাত্ৰাত নিজকে সমদলকাৰী হিচাপে আজিৰ যুৱক-যুৱতীয়ে চিনাকি নিদিয়ে, তাৰ বাবেও গ্ৰামাঞ্চলত সতৰ্কতাৰ প্ৰয়োজন আছে৷\nসম্প্ৰতি গাঁওবিশেষে ঘৰে ঘৰে ‘ঘৰুৱা ব্যৱহাৰ’ৰ বাবেই হওক বা ব্যৱসায়ৰ বাবেই হওক গাড়ীৰ সংখ্যা বাঢ়িছে৷ ৰঙীন টেলিভিশ্যন ছে’ট, ইণ্টাৰনে’টযুক্ত এণ্ড্র্ইড ম’বাইল ছে’ট, ঘৰবিশেষে কম্পিউটাৰো সুলভ হোৱাটোৱে গাঁওবাসীৰ জীৱনশৈলীৰ সূচাংক বৃদ্ধি হোৱাটোও সূচাইছে৷ এইসমূহক লৈ সাধাৰণ তৃপ্তি , সন্তুষ্টি অপ্ৰয়োজনীয় বুলিব নোৱাৰি৷ কিন্তু, এঘৰত গাড়ী কিনিলে আনঘৰৰ অসূয়া অথবা নিজেও এখন লোৱাৰ পাছত ‘মোৰো আছে’ ধৰণৰ অশুভংকৰ প্ৰতিযোগিতাই একাংশ গাঁৱত অসুস্থ মধ্যবিত্তীয় প্ৰতিযোগিতাৰ সৃষ্টি কৰাটো দুঃখবৰ৷\nতেনেহ’লে এই কথাবোৰ কেৱল গাঁৱতেই হয় নে কি? চহৰত নহয়!! আচলতে, তেনে কথা নাই৷ এনে ধৰণৰ সামাজিক বিষযুক্ত চিন্তাচচাৰ্ই ক্ৰমশঃ সকলোকে গ্ৰাস কৰিছে৷ কিন্ত কথাটো হ’ল--আমাৰ ৰাজ্যখনৰ ছয়াশী শতাংশ লোকে বাস কৰা গাঁওসমূহ যদি যুক্তিনিষ্ঠ চিন্তাচচাৰ্ৰে পৰিচালিত হ’লহেঁতেন, তেনেহ’লে নি(য় সামগ্ৰিকভাৱে জাতীয় জীৱনৰে মংগল হ’লহেঁতেন! নতুনচাম যুৱক-যুৱতীয়ে গাঁৱৰ মানুহক যুক্তিনিষ্ঠ কৰাত আগভাগ ল’বই লাগিব৷ মোৰ নিজৰ গাঁৱতে এই ক’ভিডৰ সময়ত মই মাক্স ব্যৱহাৰ কৰাৰ বাবে, সামাজিক দূৰত্ব মানি চলাৰ বাবে সমনীয়া ল’ৰাৰ পৰা ‘তহঁতৰ ঘৰৰ কেইটাহে বৰ ছায়েণ্টিষ্ট ওলাইছ!’ বুলি ভৎসনা শুনিবলগীয়া হোৱাৰ লগতে ‘থ থ, নিপিন্ধিলেও একো নহয়’ বুলি মাক্সখন খুলি দিয়াৰ বাবে সংশ্লিষ্টজনৰ সৈতে মই মৃদু তৰ্কত প্ৰবৃত্ত হ’বলগীয়াও হৈছিল৷ ইয়াৰ বাদেও, লকডাউনৰ প্ৰথমৰ পৰিস্থিতিত ঘৰত বাহিৰৰ লোকৰ বিশেষ প্ৰয়োজন নহ’লে প্ৰৱেশ নিয়ন্ত্ৰণৰ ব্যৱস্থা কৰাত, লগতে চৰকাৰী নিৰ্দেশনা থকা সত্বেও বহু ভিৰ হোৱা ৰাজহুৱা অনুষ্ঠানত সক্ৰিয় অংশ গ্ৰহণ নকৰাৰ বাবে বহুসংখ্যক লোকে আমাৰ ঘৰখনৰ প্ৰতিয়েই ব্যক্তিগত আক্ৰোশৰ মনোভাৱ গ্ৰহণ কৰাৰ দুভাৰ্গ্যজনক ঘটনাও সংঘটিত হৈছে৷ গ্ৰামাঞ্চলত ঘটা এনেবোৰ অবাঞ্ছিত ঘটনা কেৱল বিজ্ঞানসন্মত চিন্তাৰ প্ৰচাৰ আৰু প্ৰসাৰেহে আঁতৰাব পাৰিব বুলিহে মই প্ৰত্যয়শীল৷ যুক্তিনিষ্ঠ চিন্তাৰে আমাৰ গাঁওবোৰ সজাই তুলি সমাজখন সুন্দৰ কৰাৰ ক্ষেত্ৰত যুৱচাম হাত হাত ধৰি আগ বাঢ়ি ওলাই অহাৰ কোনো বিকল্প নাই৷ (আগলৈ)\n(লেখা সম্পৰ্কত মন্তব্য প্ৰেৰণৰ Whatsapp নম্বৰঃ ৯৮৫৪৪-৩১৮৬৮, লেখাটি অসম আদিত্য কাকততো প্ৰকাশ পাইছে। লেখকৰ সুখ-দুখত প্ৰকাশিত আন আন লেখা পঢ়িবলৈ ক্লিক কৰকঃ https://www.xukhdukh.com/search/label/Kumar_Navajyoti


Assam Assembly Election 2021: Assam Election News, Election News\nভোটগ্ৰহণৰ দিন Phase 1\tPhase2Phase3Saturday, March 27, 2021\nAssam 3rd Phase Election: সাধাৰণ ভোটাৰৰ সৈতে শাৰী পাতি, ধুতি, চেলেং পৰিধান কৰি পৰিয়ালৰ সৈতে ভোট দিলে মন্ত্ৰী হিমন্ত বিশ্ব শৰ্মাই\nনিৰ্বাচনী মহাৰণ ২০২১\nবিধানসভাৰ অধিৱেশনত ব্যৱহৃত হ'ব বড়ো ভাষা\nনিৰ্মীয়মাণ বিধানসভা ভৱন পৰিদৰ্শন কৰি ক্ষুব্ধ অধ্যক্ষ বিশ্বজিত দৈমাৰী\nঅখিল গগৈক লৈ মুখ্যমন্ত্ৰীৰ আচৰণক অসংসদীয় আৰু দুৰ্ভাগ্যজনক আখ্যা\nগাখীৰতকৈও ভাল গোবৰ, গো-মূত্ৰ! বিধানসভাৰ অধিবেশনত গো-মূত্ৰ!\nমই মাদ্ৰাছা খুলিবলৈ নিদিওঃ হিমন্ত বিশ্ব শৰ্মা\nমানসিক চিকিৎসা চলি আছে অখিল গগৈৰঃ হিমন্ত বিশ্ব শৰ্মা\nঅখিল গগৈৰ বিৰুদ্ধে সৰৱ মুখ্যমন্ত্ৰী\nবিধানসভা অধিৱেশনত ৰাজ্যপালৰ ভাষণ, শাসক–বিৰোধীয়ে ক'লে গুৰুত্বপূৰ্ণ কথা...\nবিধানসভাৰ অধিবেশনত অখিল গগৈৰ প্ৰথমটো ভাষণ।\nশপত ল'লে অখিল গগৈয়ে, মাতৃ প্ৰিয়দা গগৈ, গাঁওবাসীয়ে এনেকৈ প্ৰকাশ কৰিলে আনন্দ।\nমুখ্যমন্ত্ৰী সৰ্বানন্দ সোণোৱালৰ পৰা ৰিপুণ বৰা, অখিল গগৈ, লুৰিণজ্যোতি গগৈলৈকে...আজি EVMত বন্দী ভাগ্য\nকি কি নিয়মৰ মাজেৰে ভোটাৰে কৰিব লাগিব ভোটদান? জানি লওক\nভোটাৰ কাৰ্ড নাথাকিলেও দিব পাৰিব ভোট, পিছে কেনেকৈ?\n| Jan 01, 1970, 05:30 AM ISTধুতি, চেলেং পৰিধান কৰি পৰিয়ালৰ সৈতে ভোট দিলে মন্ত্ৰী হিমন্ত বিশ্ব শৰ্মাই\n| Jan 01, 1970, 05:30 AM ISTAssam 3rd Phase Election:কোন প্ৰাৰ্থীয়ে ক'ত কৰিলে ভোটদান? চাওক ফটো\n| Jan 01, 1970, 05:30 AM ISTভগৱানৰ আশিস লৈ স্বামী আকাশদ্বীপৰ সৈতে পুৱাই ভোটদান কৰিলে আঙুৰলতা ডেকাই\n| Jan 01, 1970, 05:30 AM ISTডিব্ৰুগড়ত ভোটাধিকাৰ সাব্যস্ত কৰিলে মুখ্যমন্ত্ৰীয়ে\nচৰকাৰী টকাৰে ধৰ্মীয় শিক্ষা নচলিবঃ বিধেয়ক উত্থাপনক লৈ কংগ্ৰেছ বিধায়কৰ আপত্তি\n‘ঔৰংজেৱক খেদিবলৈ একো একোজন লাচিত হোৱাৰ লক্ষ্য লওক’\nবিধানসভা নিৰ্বাচনৰ সময়সূচী\nবিধানসভা নিৰ্বাচনৰ সূচী অসম


উত্‍সৱৰ বতৰত চৰকাৰী কৰ্মচাৰীলৈ বিত্তমন্ত্ৰীৰ উপহাৰ! দিলে নগদ ধন লাভ কৰাৰ সুবিধাcentre-announces-travel-voucher-festival-scheme-for-govt-employees-to-raise-spending– News18 Assam\nউত্‍সৱৰ বতৰত চৰকাৰী কৰ্মচাৰীলৈ বিত্তমন্ত্ৰীৰ উপহাৰ! দিলে নগদ ধন লাভ কৰাৰ সুবিধা\nUpdated:October 12, 2020, 3:25 PM IST\nজি এচ টি কাউঞ্চিলৰ বৈঠক আৰম্ভ হোৱাৰ পূৰ্বে বিত্তমন্ত্ৰী নিৰ্মলা সীতাৰমণে দেশৰ অৰ্থ অৱস্থাৰ কিছু সুস্থিৰ হোৱা বুলি জানিবলৈ দিছে। ফলত এতিয়া কেন্দ্ৰীয় চৰকাৰৰ কৰ্মচাৰীক বিশেষ উপহাৰ দিব বিচাৰিছে কেন্দ্ৰীয় চৰকাৰে।\nLast Updated: October 12, 2020, 3:25 PM IST\nদেশৰ শেহতীয়া আৰ্থিক পৰিস্থিতিৰ সন্দৰ্ভত কেন্দ্ৰীয় বিত্তমন্ত্ৰী নিৰ্মলা সীতাৰমণে সোমবাৰে এখন সংবাদমেল সম্বোধন কৰে। কেন্দ্ৰীয় চৰকাৰে উত্‍সৱৰ বতৰত চৰকাৰী কৰ্মচাৰীৰ বাবে আনিলে আশাৰ খবৰ। কেন্দ্ৰীয় বিত্তমন্ত্ৰী নিৰ্মলা সীতাৰমণে ঘোষণা কৰিলে, উত্‍সৱৰ ভাট্টা হিচাপে সকলো কেন্দ্ৰীয় চৰকাৰৰ কৰ্মচাৰী আৰু অফিচাৰক অগ্ৰীম ১০ হাজাৰ টকাকৈ দিয়াৰ কথা।\nকেন্দ্ৰীয় চৰকাৰৰ এই উপহাৰ মূলত অৰ্থব্যৱস্থা অধিক শক্তিশালী কৰাৰ বাবে। কোৰোণা ভাইৰাছৰ ফলত দেশৰ অৰ্থনীতি বহু পৰিমাণে ক্ষতিগ্ৰস্ত হৈছিল। গতিকে এনে পৰিস্থিতিত ক্ৰেতাৰ ক্ষমতা বৃদ্ধি কৰিব পাৰিলেই বজাৰৰ উন্নতি সম্ভৱ হৈ উঠিব। এই বিষয়টো আগত ৰাখিয়েই কেন্দ্ৰীয় চৰকাৰে এই ঘোষণা কৰিছে বুলি অনুমান কৰিছে অৰ্থনৈতিক বিশেষজ্ঞ সকলে।\nসংবাদমেল সম্বোধন কৰি বিত্তমন্ত্ৰী নিৰ্মলা সীতাৰমণে কয় যে, এয়া এটা এককালীন ভাট্টা, ইয়াত কোনো ধৰণৰ সুত নাথাকে। ৰুপে কাৰ্ডৰ হিচাপত দিয়া হ’ব এই ভাট্টা। ২০২১ৰ মাৰ্চ মাহৰ ৩১ তাৰিখৰ আগত এই ভাট্টা খৰচ কৰিব লাগিব বুলিও জনাই বিত্তমন্ত্ৰীগৰাকীয়ে। এই সমগ্ৰ প্ৰক্ৰিয়াটোত খৰচ হ’ব ৪ হাজাৰ কোটি টকা। এই ধন ১০টা কিস্তিত জমা কৰিব পাৰিব কৰ্মচাৰীসকলে।\nFirst published: October 12, 2020, 3:16 PM IST


১. আজি মহা অষ্টমী। ৰাজ্যজুৰী দেৱী দুৰ্গাক আৰধনা কৰা হৈছে। বলি বিধানেৰে অনুষ্ঠিত হোৱা দেৱী দূৰ্গাৰ অষ্টমী পূজাৰ দিনাও বলিৰ বাবে সাজু কৰা হৈছে মহ, ছাগলী, হাঁহ আদি।\n২. সপ্তমীৰ দিনটোত কামাখ্যত এইবাৰ বলি দিয়া হ’ল ১ টা মহ।আনহাতে অষ্টমী আৰু নৱমীৰ বাবে সাজু কৰি ৰখা হৈছে আন ৩ টা মহ।ইফালে শদিয়াৰ কেচাইখাইটিঁ, নলবাৰী বিল্লেশ্বৰ দেৱালয়, ধুবুৰীৰ মহামায়া দেৱালৰ লগতে গোৱালপাৰাৰ তুক্ৰেশ্বৰীৰ দেৱালয়তো দেৱী দুৰ্গাক পৰম্পৰা অনুসৰি বলিৰে পূজা কৰা হৈছে।\n৩. ৰাজ্যত শাৰদীয় দুৰ্গোৎসৱৰ মাজতে বিগত ২৪ ঘণ্টাত নতুনকৈ কোৰোনাত আক্ৰান্ত হ’ল ২২৬ জন। আনহাতে কোৰোনাত আক্ৰান্ত হৈ মৃত্যু হ’ল ৩ জনৰ।\n৪. বিগত ২৪ ঘণ্টাত ৰাজ্যত মুঠ ২৮,৯৫৪ গৰাকী ব্যক্তিৰ দেহত কোৰোনাৰ পৰীক্ষা কৰা হৈছিল। সেই সেই অনুসৰি পজিটিভিটিৰ হাৰ ০.৭৮ শতাংশ।\n৫. ২৪ অক্টোবৰত অনুষ্ঠিত হ’বলগীয়া টেট পৰীক্ষা অনিবাৰ্য কাৰণবশত পিছুৱাই দিয়া হৈছে। শিক্ষা বিভাগে এই সন্দৰ্ভত জাৰি কৰিছে এক নিৰ্দেশনা। বিভাগে জাৰি কৰা নিৰ্দেশনা অনুসৰি এই পৰীক্ষাৰ পুনৰ নিৰ্ধাৰিত সময়সূচী হৈছে ৩১ অক্টোবৰ, ২০২১।\n৬. দেশত অতি শীঘ্ৰে শিশুক প্ৰদান কৰা হ’ব কোৰোনাৰ ভেকচিন। শিশুৰ বাবে নিৰ্মাণ কৰি উলিওৱা কোৰোনাৰ ভেকচিনত অনুমোদন প্ৰদান কৰিছে বিশেষজ্ঞ কমিটীয়ে। কেন্দ্ৰীয় স্বাস্থ্য মন্ত্ৰালয়ে শিশুসকলৰ বাবে ভাৰত বায়োটেকৰ ভেকছিনৰ অনুমোদন প্ৰদান কৰিছে।\n৭. ভাৰতৰ ৰাষ্ট্ৰপতিয়ে ভাৰতৰ মুখ্য ন্যায়াধীশৰ সৈতে আলোচনা কৰি এলাহাবাদ উচ্চ ন্যায়ালয়, মাদ্ৰাজ উচ্চ ন্যায়ালয় আৰু গৌহাটি উচ্চ ন্যায়ালয়ৰ ন্যায়াধীশ হিচাপে অধিবক্তা আৰু ন্যায়িক বিষয়াসকলক নিযুক্তি দিয়ে।\n৮. কাৰাগাৰত থকাৰ অৱস্থাতে ২০১৭ চনৰ এক দুৰ্ঘটনাৰ গোচৰত পুনৰ গ্রেপ্তাৰ হ’ল ৰাজকন্যা বৰুৱা। সেই দুৰ্ঘটনাত কৰণ জ্যোতি সন্দিকৈৰ ডিঙিৰ হাড় ভাঙিছিল।প্রাক্তন বিধায়িকা নৱনিতা সন্দিকৈৰ পুত্র কৰণ জ্যোতি সন্দিকৈ।২০১৭ ৰ ২৬ অক্টোবৰ নিশা ৰাজকন্যাই সংঘটিত কৰিছিল সেই দুৰ্ঘটনা।এএছ ০১ এ জি ২১৯৪ নম্বৰৰ বাহখনেৰে সংঘটিত কৰিছিল সেই দুৰ্ঘটনাটো।সেই একেখন বাহনেৰেই পুনৰ ৰাজকন্যাই যোৱা ২ অক্টোবৰত সংঘটিত কৰিছিল ভয়ংকৰ দুৰ্ঘটনা।\n৯. বিশ্ব ক্ৰিকেটক নিয়ন্ত্ৰণ কৰিছে ভাৰতে। এই দাবী উত্থাপন কৰিছে পাকিস্তানৰ প্ৰধানমন্ত্ৰী তথা প্ৰাক্তন ক্ৰিকেটাৰ ইমৰান খানে। ইমৰান খানৰ মতে আই চি চি এতিয়া বি চি চি আইৰ অধীনত। ক্ৰিকেটত এতিয়া ধনহে আটাইতকৈ ডাঙৰ খেলুৱৈ।\n১০. কেন্দ্ৰীয় কেবিনেটে সৈনিক স্কুল চ’চাইটিৰ অধীনত অনুমোদিত সৈনিক বিদ্যালয় আৰম্ভ কৰাৰ প্ৰস্তাৱত অনুমোদন জনাইছে। এই বিদ্যালয়সমূহে এক বিশেষ উলম্ব হিচাপে কাম কৰিব যি বৰ্তমানৰ সৈনিক বিদ্যালয়তকৈ পৃথক হ’ব বুলি প্ৰতিৰক্ষা মন্ত্ৰালয়ে জনাইছে।


পৃথিৱীৰ আটাইতকৈ ঠাণ্ডা ঠাইখন ! | ASSAM TIMES POST\nপৃথিৱীৰ আটাইতকৈ ঠাণ্ডা ঠাইখন !\nউত্তৰ ভাৰতৰ ৰাজ্যসমূহত বৃদ্ধি পাবলৈ ধৰিছে শীতৰ প্ৰকোপ। জম্মু–কাশ্মীৰ, হিমাচল প্ৰদেশ, লাদাখৰ দৰে অঞ্চলসমূহত হৈছে যথেষ্ট তুষাৰপাত। এই ঠাইসমূহৰ দৃশ্য দেখাৰ পিছত আপোনাৰ জানিবলৈ মন নাযাব নে যে পৃথিৱীৰ আটাইতকৈ ঠাণ্ডা ঠাইখনৰ লোকসকলে এই শীতত কেনেদৰে দিন পাৰ কৰিছে ?\nজনবসতি থকা পৃথিৱীৰ আটাইতকৈ ঠাণ্ডা ঠাইখন হৈছে উত্তৰ পূব ৰাছিয়াৰ চাইবেৰিয়াৰ “অইমিয়াকন” নামৰ গাঁওখন। এন্টাৰ্কটিকাৰ বাহিৰত থকা এই ঠাইখনেই পৃথিৱীৰ সবাতোকৈ শীতল ঠাইৰূপে গণ্য কৰা হয়, য’ত শীতকালত গড় উষ্ণতা হৈছে মাইনাছ ৫০° চেলছিয়াছ । অইমিয়াকনৰ আন এটা নাম “দ্য প’ল অব ক’ল্ড”৷\nৰাছিয়াৰ অইমিয়াকনস্কি জিলাত অৱস্থিত অইমিয়াকন (Oymyakon) হৈছে এখন সৰু গাঁও। ১৯২৪ চনত ৰেকৰ্ড কৰামতে অইমিয়াকনৰ তাপমাত্ৰা মাইনাছ ৭১.২° চেলছিয়াছলৈকে নামিছিল। এই ঠাইত বসবাস কৰা লোকসকলৰ যিকোনো মুহূৰ্ততে ফ্ৰষ্ট্‌বাইট হোৱাৰ আশংকা থাকে।\nইয়াৰ শিশুসকলক ঠাণ্ডাৰ সৈতে মোকাবিলা কৰিবলৈ প্ৰশিক্ষণো দিয়া হয়। মাইনাছ ৫০° চেলছিয়াছ উষ্ণতাত ইয়াৰ শিশুসকলে বিদ্যালয়ত অধ্যয়ন কৰে। অৱশ্যে ইয়াতকৈ নিম্ন তাপমাত্ৰা হ’লে বিদ্যালয় বন্ধ কৰি দিয়া হয়। ইয়াত ডিচেম্বৰ মাহত পুৱা প্ৰায় ১০ বজাত সূৰ্যোদয় হয়।\nঅইমিয়াকনৰ লোকসকলে শীতৰ প্ৰকোপত গাড়ীৰ বেটাৰীবোৰ বৰফ হৈ যোৱাৰ আশংকাত তেওঁলোকৰ গাড়ীবোৰৰ ইঞ্জিন বন্ধ নকৰে। শীতকালত ঠাণ্ডাৰ বতৰত ইয়াত কোনো খেতি কৰিব পৰা নাযায় বাবে অঞ্চলটোৰ আৱাসীসকলে খাদ্যৰ হিচাপে মাংস আৰু মাছ গ্ৰহণ কৰে।\nইয়াত এখন স্কুল, এটা ডাকঘৰ, বেংক আৰু বিমান অৱতৰণৰ বাবে এটা ৰানৱে আছে। শীতকালত এই গাঁওখনৰ সকলোবোৰ বস্তুৱেই বৰফেৰে ঢাক খাই পৰে। বজাৰত বিক্ৰীৰ বাবে থোৱা সামগ্ৰীসমূহ বৰফ হৈ থাকে।\nভাৰতৰ পৰা আজিলৈকে মাত্ৰ কেইজনমান পৰ্যটকহে পৃথিৱীৰ এই আটাইতকৈ শীতল গাঁওখনৰ অভিজ্ঞতা ল’বলৈ গৈছে। ইয়ালৈ যোৱা পৰ্যটকসকলক স্থানীয় প্ৰশাসনে এখন মানপত্ৰও প্ৰদান কৰে ৷\nTotal views : 3619046


ব্যবসায় কৰি কেইবা কোটি টকাৰ মালিক এটি ১০ বছৰীয়া কণমানি ! – Pratham Khabar\nঘৰ/মনোৰঞ্জন/ব্যবসায় কৰি কেইবা কোটি টকাৰ মালিক এটি ১০ বছৰীয়া কণমানি !\nব্যবসায় কৰি কেইবা কোটি টকাৰ মালিক এটি ১০ বছৰীয়া কণমানি !\nঅষ্ট্ৰেলিয়াৰ পিক্সি কাৰ্টিছ (Pixie Curtis) নামৰ শিশু ছোৱালীজনীয়ে মাত্ৰ ১০ বছৰ বয়সতে নিজৰ ব্যৱসায় আৰম্ভ কৰি ইমানেই উন্নতি কৰিছে যে এতিয়া তাই ভৱিষ্যতৰ বিষয়ে আৰু চিন্তা কৰিবলগীয়া নহয়\nPratham Khabar News Send an email ডিচেম্বৰ 7, 2021\n0 270 1 মিনিট পঢ়া\nআপুনাৰ ধাৰণাত ব্যবসায়ৰ বাবে উপযোগী বয়স কিমান?\nআচৰিত যেন লাগিলেও সচা যে, ১০ বছৰীয়া এটি শিশুৱে ব্যবসায় কৰি মালিক হ’ল কোটি টকা।\n১০ বছৰ বয়সত কোনে কি ধৰণৰ চিন্তা কৰিব পাৰে? সাধাৰণতে শিশুৱে খেলিবলৈ বা অধ্যয়ন কৰাৰ বাহিৰে আন পৰিকল্পনা নকৰে। এনে এটা শিশুয়ে ১০ বছৰ বয়সতে কোটি টকাৰ মালিক হৈছে।\nঅষ্ট্ৰেলিয়াৰ পিক্সি কাৰ্টিছ (Pixie Curtis) নামৰ শিশু ছোৱালীজনীয়ে মাত্ৰ ১০ বছৰ বয়সতে নিজৰ ব্যৱসায় আৰম্ভ কৰি ইমানেই উন্নতি কৰিছে যে এতিয়া তাই ভৱিষ্যতৰ বিষয়ে আৰু চিন্তা কৰিবলগীয়া নহয়।\nবৰ্তমান প্ৰাথমিক শিক্ষা গ্ৰহণ কৰি থকা পিক্সিৰ পিক্সিছ ফিজেটছ নামৰ এটা কোম্পানী আছে, যাৰ পৰা কোটি কোটি টকা উপাৰ্জন কৰিছে পিক্সিয়ে। পিক্সিৰ মাক ৰক্সি (Roxy) নিজেও অন্য এটা কোম্পেনী (Public Relations Guru Roxy)ৰ এগৰাকী সফল মেনেজাৰ। ৰক্সিয়ে পিক্সিৰ পিক্সিছ ফিজেটছ কোম্পেনিত জীয়াৰীক সম্পুৰ্ণৰূপে সহায় কৰে।\nমাক ৰক্সি আৰু জীয়ৰী পিক্সিয়ে মে’ মাহত পুতলাৰ ব্যৱসায় আৰম্ভ কৰে। তেওঁলোকৰ সকলো পুতলা ৪৮ ঘণ্টাৰ ভিতৰতে বিক্ৰী হয়। আৰু এয়া আছিল তেওঁলোকৰ প্ৰথম সফলতা। পিক্সিছ ফিজেটছ কোম্পানীটোৰ প্ৰথম মাহৰ টাৰ্ন অ’ভাৰ আছিল ২ লাখ ডলাৰ বা ১ কোটিতকৈ অধিক। ইয়াৰ পিছত পিক্সিৰ কোম্পানীয়ে আৰু পিছলে ঘুৰি চাব লগীয়া নহয়।\nপুতলা আৰু চুলিৰ আনুষংগিক সামগ্ৰীৰ ব্ৰেণ্ডটো এতিয়া পিক্সিছ পিক্স (Pixie’s Pixs) নামৰ এটা কোম্পানীৰ অন্তৰ্ভুক্ত কৰিছে।\nAustralia Business News Time Assam Pixie Curties Pixie's pix Pratham Khabar\nসুৰাপায়ীৰ বাবে বেয়া খবৰ! বৃদ্ধি পালে সুৰাৰ মুল্য..\nবিবাহৰ পূৰ্বে কিয় অভিযোগৰ সন্মুখীন হ'ল কেটৰিণা কাঈফ আৰু বিকী কৌশল\nপুনৰ বন্ধ মাজুলী-নিমাতী ফেৰী সেৱা!\nনিৰ্ধাৰিত তাৰিখৰ দুদিন পূৰ্বেই দৰা অবিহনে নিজৰ লগতে বিয়াত বহিল কইনা…\nবেবী বাম্প লুকত দেৱীৰ দৰে দেখা গ’ল অভিনেত্ৰী সোণম কাপুৰৰক


হিউমাছ - অসমীয়া ৱিকিপিডিয়া\nহিউমাছ (ইংৰাজী: humus) এটা লেটিন শব্দ যাৰ অভিধানিক অৰ্থ হ’ল মাটি বা পৃথিৱী। আনহাতে মাটিত থকা জৈৱ পদাৰ্থৰ ওপৰত কিছুমান অণুজীৱই ক্ৰিয়া কৰাৰ বাবে এইবোৰৰ ৰূপান্তৰ ঘটি এনে এটা অৱস্থা পায়গৈ যে আৰু পৰিৱৰ্তন সম্ভৱ নহয়। জৈৱ পদাৰ্থৰ এই ৰূপটোক মাটি বিজ্ঞানীসকলে ‘‘‘ হিউমাছ’’’ বুলি নামাকৰণ কৰিছে। বিজ্ঞানীসকলে এই জটিল ৰাসায়নিক পদাৰ্থবিধক এতিয়াও ভালদৰে বুজি নুঠাৰ বাবে ইয়াৰ কোনো সজ্ঞা নিৰুপণ কৰিব পৰা নাই। অৱশ্যে পৰীক্ষাৰ দ্বাৰা দেখা গৈছে যে ‘‘‘হিউমাছ’’’ হ’ল উদ্ভিদৰ সকলো পোষকদ্ৰব্যৰ আকৰ; মাটিত ‘‘‘হিউমাছ’’’ৰ পৰিমাণ বাঢ়িলে উৰ্বৰতা শক্তি বৃদ্ধি পায়। সেয়ে শস্যৰ উৎপাদন বঢ়াবলৈ মাটিত ‘‘‘হিউমাছ’’’ গঠন হোৱাত গুৰুত্ব দিয়া হয়।\nHumus hasacharacteristic black or dark brown color, due to an accumulation of organic carbon. Soil scientists use the capital letters O, A, B, C, and E to identify the master horizons, and lowercase letters for distinctions of these horizons. Most soils have three major horizons -- the surface horizon (A), the subsoil (B), and the substratum (C). Some soils have an organic horizon (O) on the surface, but this horizon can also be buried. The master horizon, E, is used for subsurface horizons that haveasignificant loss of minerals (eluviation). Hard bedrock, which is not soil, uses the letter R.\n1 জৈৱ পদাৰ্থৰ হিউমাছলৈ ৰূপান্তৰ হোৱা প্ৰক্ৰিয়া\n2 হিউমাছ আৰু পচন সাৰৰ পাৰ্থক্য\nজৈৱ পদাৰ্থৰ হিউমাছলৈ ৰূপান্তৰ হোৱা প্ৰক্ৰিয়াসম্পাদনা কৰক\nমাটিত থকা বিভিন্ন অণুজীৱৰ বাবে উদ্ভিদ কিম্বা প্ৰাণীৰ দেহৰ অৱশিষ্টভাগ পচিবলৈ লয়। এই পচন ক্ৰিয়াত উদ্ভিদ কিম্বা প্ৰাণীৰ দেহত থকা জৈৱ পদাৰ্থভাগৰ বহুতো ৰাসায়নিক পৰিৱৰ্তন ঘটে। প্ৰথমে কেতবোৰ ভেঁকুৰৰ ক্ৰিয়াৰ বাবে জৈৱ পদাৰ্থভাগ পচিবলৈ আৰম্ভ কৰে। এই পচিবলৈ ধৰা পদাৰ্থখিনি কেঁচু নাইবা আন কিছুমান ক্ষুদ্ৰ জীৱই ভক্ষণ কৰে যাৰ বাবে শৰ্কৰাভাগ ভাঙি পৰে। আনহাতে লিগনিন আৰু চেল’লজ লাহে লাহে ভাঙে। পাছত white rot fungi আৰু আন কেতবোৰ ভেঁকুৰৰ বাবে লিগনিনৰ পৰিৱৰ্তন ঘটি হিউমাছৰ অংশ হৈ পৰে। এইদৰে জৈৱ পদাৰ্থৰ ৰূপান্তৰ ঘটি অৱশেষত এক স্থিৰ অৱস্থা পায়হি য’ত যথেষ্ট পৰিমাণে হিউমিক এচিড (ইংৰাজী: Humic acid) আৰু হিউমিনছ (ইংৰাজী: Humins) থাকে। অদ্ৰব্য ৰূপত থকা এই দুই পদাৰ্থক অণুজীৱই ক্ৰিয়া কৰি ভাঙিব নোৱাৰে বাবে মাটিৰ ভৌতিক গঠনত সহায়ক হৈ পৰে। তদুপৰি অণুজীৱবোৰে নিৰ্গত কৰা আঠাজাতীয় পদাৰ্থ কিছুমানৰ বাবে মাটিৰ ক্ষুদ্ৰ কণিকাবোৰ ইটোৰ লগত সিটো টানকৈ লাগি থাকে। এনে হোৱাৰ বাবে কণিকাবোৰৰ মাজত ক্ষুদ্ৰ ছিদ্ৰ গঠন হয়। এই ছিদ্ৰবোৰৰ মাজেৰে বতাহ আৰু পানী চলাচল কৰিবলৈ সুচল হয় বাবে মাটিৰ গুণাগুণ ভাল হয়।\nহিউমাছ আৰু পচন সাৰৰ পাৰ্থক্যসম্পাদনা কৰক\nজৈৱ পদাৰ্থৰ পৰা উৎপন্ন হোৱা এই দুয়োবিধে শস্যক পোষক দ্ৰব্যৰ যোগান ধৰে। সেয়ে হিউমাছ আৰু পচন সাৰক বহুতে একে বুলি জ্ঞান কৰে। কিন্তু এই দুয়োবিধৰ মাজত যথেষ্ট পাৰ্থক্য আছে। অতি সহজে বুজিব পৰা পাৰ্থক্যবোৰ হ’ল- পচন সাৰ হ’ল জৈৱিক পদাৰ্থৰ ৰূপান্তৰৰ এক অস্থায়ী অৱস্থা। সেয়ে পচন সাৰত উদ্ভিদ কিম্বা প্ৰাণীৰ দেহৰ অৱশিষ্টভাগৰ সৰু সৰু অংশ থাকে। আনহাতে হিউমাছত এনে অংশ দেখা নাযায়। কাৰণ হিউমাছ হ’ল জৈৱিক পদাৰ্থৰ ৰূপান্তৰ ঘটি হোৱা এক স্থিৰ অৱস্থা । পচন সাৰৰ কোনো নিৰ্দিষ্ট বৰণ নাথাকিব পাৰে। হিউমাছ সদায়ে ক’লা কিম্বা গাঢ় মুগা বৰণৰ হয়। তদুপৰি ইয়াৰ গোন্ধ মিঠা।\n↑ "humus." Dictionary.com Unabridged (v 1.1). Random House, Inc. 23 Sep 2008. <Dictionary.com http://dictionary.reference.com/browse/humus>.\n↑ Berg, B., McClaugherty, C., 2007. Plant litter: decomposition, humus formation, carbon sequestration, 2nd ed. Springer, 338 pp., ISBN 3-540-74922-\n↑ Levin, L., Forchiassin, F., Ramos, A.M., 2002. Copper induction of lignin-modifying enzymes in the white-rot fungus Trametes trogii. Mycologia 94:377–383\n"https://as.wikipedia.org/w/index.php?title=হিউমাছ&oldid=228015"ৰ পৰা অনা হৈছে\nLast edited on 15 মে' 2020, at 18:03\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=29880।\nএই পৃষ্ঠাখন 15 মে' 2020 তাৰিখে ২৩:৩৩ বজাত অন্তিম সংশোধন কৰা হৈছিল।


অসমৰ মহকুমাসমূহৰ তালিকা - অসমীয়া ৱিকিপিডিয়া\nঅসমৰ মহকুমাসমূহৰ তালিকা\nপ্ৰশাসনৰ ফালৰ পৰা জিলা পৰ্যায়ৰ ঠিক পিছৰ পৰ্যায়টোক মহকুমা বুলি কোৱা হয়। ভাৰতৰ স্বাধীনতাৰ পিছৰে পৰা বিভিন্ন প্ৰশাসনিক সংস্কাৰৰ ফলত অসমৰ প্ৰশাসনিক গোট ক্ৰমে বৃদ্ধি হৈ আহিছে। প্ৰথমে অসমত মুঠ ৫৪ টা মহকুমা আছিল। পিছত অসম চৰকাৰে ২০১৬ চনৰ ২৬ জানুৱাৰী তাৰিখে আৰু ২৫ টা নতুন মহকুমা আৰু ৫ খন নতুন জিলা গঠন কৰে। বৰ্তমান অসমৰ মুঠ মহকুমাৰ সংখ্যা হল ৭৮ টা। মহকুমা সমূহক ৰাজহ সংগ্ৰহৰ অৰ্থে তহছিল আৰু মণ্ডলত ভাগ কৰা হয়। অসমৰ মুঠ তহছিলৰ সংখ্যা হল ১৫৫ টা।\nঅসমৰ মহকুমা সমূহৰ তালিকা[সম্পাদনা কৰক]\nবাক্সা জিলা মুছলপুৰ মুছলপুৰ, শালবাৰী, তামোলপুৰ\nবৰপেটা জিলা বৰপেটা বৰপেটা, বজালী, কলগাছিয়া, সৰুক্ষেত্ৰী, সৰভোগ\nবিশ্বনাথ জিলা বিশ্বনাথ চাৰিআলি বিশ্বনাথ চাৰিআলি, গহপুৰ\nবঙাইগাঁও জিলা বঙাইগাঁও বঙাইগাঁও, মাণিকপুৰ, উত্তৰ শালমাৰা\nকাছাৰ জিলা শিলচৰ 1 শিলচৰ, কাটিগড়া, লক্ষীপুৰ, সোণাই\nচৰাইদেউ জিলা সোণাৰি চৰাইদেউ\nচিৰাং জিলা কাজলগাঁও কাজলগাঁও\nদৰং জিলা মঙলদৈ মঙলদৈ\nধেমাজি জিলা ধেমাজি ধেমাজি, জোনাই\nধুবুৰী জিলা ধুবুৰী2ধুবুৰী, বিলাসীপাৰা\nডিব্ৰুগড় জিলা ডিব্ৰুগড়3ডিব্ৰুগড়, মৰাণ, নাহৰকটীয়া\nডিমা হাছাও জিলা হাফলং হাফলং, দিয়ুংব্ৰ, মাইবং\nগোৱালপাৰা জিলা গোৱালপাৰা4গোৱালপাৰা, লক্ষীপুৰ\nগোলাঘাট জিলা গোলাঘাট5গোলাঘাট, বোকাখাত, ধনশিৰী, মেৰাপানী\nহাইলাকান্দি জিলা হাইলাকান্দি হাইলাকান্দি, কাঠলিচেৰা\nহোজাই জিলা হোজাই হোজাই\nযোৰহাট জিলা যোৰহাট6যোৰহাট, তিতাবৰ\nকামৰূপ জিলা অমিনগাঁও কামৰূপ, আজাৰা, দক্ষিণ কামৰূপ, ৰঙিয়া\nকামৰূপ মহানগৰ জিলা গুৱাহাটী 7A 7B 7C গুৱাহাটী, চন্দ্ৰপুৰ, দিছপুৰ, সোণাপুৰ\nপূব কাৰ্বি আংলং জিলা ডিফু ডিফু, বোকাজান, হাওড়াঘাট\nপশ্চিম কাৰ্বি আংলং জিলা হামৰেণ হামৰেণ\nকৰিমগঞ্জ জিলা কৰিমগঞ্জ কৰিমগঞ্জ, ৰামকৃষ্ণ নগৰ\nকোকৰাঝাৰ জিলা কোকৰাঝাৰ কোকৰাঝাৰ, গোঁসাইগাঁও, পৰ্বতযোৰা\nলখিমপুৰ জিলা উত্তৰ লখিমপুৰ উত্তৰ লখিমপুৰ, বিহপুৰীয়া নাৰায়ণপুৰ, ঢকুৱাখনা\nমাজুলী জিলা গড়মূৰ মাজুলী\nমৰিগাঁও জিলা মৰিগাঁও মৰিগাঁও\nনগাঁও জিলা নগাঁও 8 নগাঁও, কলিয়াবৰ\nনলবাৰী জিলা নলবাৰী নলবাৰী, মুকালমুৱা, টিহু\nশিৱসাগৰ জিলা শিৱসাগৰ শিৱসাগৰ, নাজিৰা\nশোণিতপুৰ জিলা তেজপুৰ9শোণিতপুৰ, ঢেঁকীয়াজুলি\nদক্ষিণ শালমৰা-মানকাচাৰ জিলা হাটশিঙিমাৰি হাটশিঙিমাৰি\nতিনিচুকীয়া জিলা তিনিচুকীয়া তিনিচুকীয়া, মাৰ্ঘেৰিটা, শদিয়া\nওদালগুৰি জিলা ওদালগুৰি ওদালগুৰি, ভেৰগাঁও\nভাৰতৰ স্বাধীনতাৰ আগতে পৌৰসভা থকা নগৰ.\n^1 শিলচৰ পৌৰসভা গঠন, ১৯২২\n^2 ধুবুৰী পৌৰসভা গঠন, ১৮৮৩\n^3 ডিব্ৰুগড় পৌৰসভা গঠন, ১৮৭৩\n^4 গোৱালপাৰা পৌৰসভা গঠন, ১৮৭৫\n^5 গোলাঘাট পৌৰসভা গঠন, ১৯২০\n^6 যোৰহাট পৌৰসভা গঠন, ১৯০৯\n^7A গুৱাহাটী টাউন কমিটি গঠন, ১৮৫৩\n^7B গুৱাহাটী পৌৰসভা গঠন, ১৮৭৩ *^7C গুৱাহাটী পৌৰনিগম গঠন, ১৯৭৪\n^8 নগাঁও পৌৰসভা গঠন, ১৮৯৩ \n^9 তেজপুৰ পৌৰসভা গঠন, ১৮৯৪\n↑ "2 New Districts and 24 Sub-divisions in Assam?, Eclectic North–east". 26 January 2016. https://eclecticnortheast.in/2-new-districts-and-24-sub-divisions-in-assam/। আহৰণ কৰা হৈছে: 27 January 2016.\n↑ "Assam CM announces creation of2New Districts and 24 Subdivisions, Voice of Greater Assam". Staff Reporter. 26 January 2016. http://www.voiceofgreaterassam.com/assam-cm-announces-creation-of-2-new-districts-and-24-sub-divisions/। আহৰণ কৰা হৈছে: 27 January 2016.\n↑ "CM Tarun Gogoi announces5new districts in Assam on Independence Day, DNA". PTI – Gauhati. 15 August 2015. http://www.dnaindia.com/india/report-cm-tarun-gogoi-announces-5-new-districts-in-assam-on-independence-day-2114724.\n↑ "Celebrations tempered with caution – Assam CM unwraps gift of new districts. The Telegraph, (Calcutta – Gauhati)". Sumir Karmakar. 15 August 2015. https://www.telegraphindia.com/1150816/jsp/northeast/story_37434.jsp#.WOdNxhIrIcg। আহৰণ কৰা হৈছে: 16 August 2015.\n↑ "Silchar Municipal Board (Silchar Municipality) Assam – Silchar Karimganj Hailakandi". http://silchartoday.com/silchar/silchar-municipal-board-silchar-municipality-assam/। আহৰণ কৰা হৈছে:5August 2016.\n↑ "Dhubri Municipal Board". http://www.dhubrimb.org.in/.\n↑ "Dibrugarh Municipal Board". http://dibrugarhmunicipality.org.in/.\n↑ "Goalpara Municipal Board-About Us". http://goalparamb.org.in/Aboutus.html.\n↑ "AGP lists civic poll candidates (Golaghat Municipal Board)". http://www.telegraphindia.com/1150119/jsp/northeast/story_9079.jsp#.V0OXAZMrIcg। আহৰণ কৰা হৈছে:5August 2016.\n↑ "Jorhat Municipal Board(JBM),Jorhat,Assam". http://www.jorhatmunicipalboard.org/jorhat_municipal_board.php.\n↑ Saikia, Dr Jugal (8 April 2016). Economics Of Informal Milk Producing Units In Assam. Notion Press. https://books.google.com/books?id=mJroCwAAQBAJ। আহৰণ কৰা হৈছে:5August 2016.\n↑ "History – GMC Portal". http://www.gmcportal.in/gmc-web/?page_id=12.\n↑ "Nagaon – History". http://nagaon.gov.in/hist.html.\n↑ "About Municipal Board – Tezpur". http://www.tezpurmb.co.in/AboutMunicipalBoard.aspx.\n"https://as.wikipedia.org/w/index.php?title=অসমৰ_মহকুমাসমূহৰ_তালিকা&oldid=176060"ৰ পৰা সংকলিত\nএই পৃষ্ঠাখন ২৭ ফেব্ৰুৱাৰী, ২০১৮ তাৰিখে ১৩:৩৮ বজাত অন্তিম সংশোধন কৰা হৈছিল।